ഉള്ളിയിൽ വരെ 'അമിത സെക്സ്'; ചിത്രം നീക്കം ചെയ്തു; ചര്‍ച്ച | Ad for onions removed by for being overtly sexual\nഉള്ളിയിൽ വരെ 'അമിത സെക്സ്'; ചിത്രം നീക്കം ചെയ്തു; ചര്‍ച്ച\n'ഫേസ്ബുക്കില് നിന്ന് ഞങ്ങള്‍ക്കൊരു അറിയിപ്പ് ലഭിച്ചിരിക്കുന്നു. വല്ല വല്ല ഒണിയന് സീഡുകളുടെ ചിത്രത്തില് ലൈംഗിക അതിപ്രസരമുണ്ടെന്നാണ് ഫേസ്ബുക്ക് പറയുന്നത്. നിങ്ങളിത് കണ്ടോ?'- എന്ന കുറിപ്പും സീഡ് കമ്പനി പങ്കുവച്ചു.\nThiruvananthapuram, First Published Oct 11, 2020, 8:30 AM IST\nലൈംഗികതയുടെ അതിപ്രസരമുള്ള ചിത്രങ്ങള് ഫേസ്ബുക്ക് അനുവദിക്കില്ല. അത് കണ്ടുപിടിക്കാന് പ്രത്യേക അല്‍ഗൊരിതവും ഫേസ്ബുക്കിനുണ്ട്. നഗ്നതയാണെന്ന് തിരിച്ചറിയുന്നവെയെല്ലാം ഇങ്ങനെ ഫേസ്ബുക്ക് നീക്കം ചെയ്യും. എന്നാല് അടുത്തിടെ ഇത്തരത്തില് ഫേസ്ബുക്ക് നീക്കം ചെയ്ത ചിത്രം എന്താണെന്ന് അറിയാമോ? ഒരു ഉള്ളിയുടെ ചിത്രം.\nലൈംഗികതയുടെ അതിപ്രസരമാണെന്ന് പറഞ്ഞാണ് ഉള്ളിയുടെ ചിത്രം ഫേസ്ബുക്ക് നീക്കം ചെയ്തത്. 'ദി സീഡ് കമ്പനി ബൈ ഇ ഡബ്ല്യു ഗേസ്' എന്ന ഒരു വിത്ത് വിതരണ സ്ഥാപനത്തിന്റെ ഫേസ്ബുക്ക് പേജില് പങ്കുവച്ച പ്രീമിയം 'വല്ല വല്ല സ്വീറ്റ് ഒണിയന്റെ' ചിത്രമാണ് നീക്കം ചെയ്തത്.\nഉള്ളിയുടെ പരസ്യത്തിൽ 'നഗ്നത' അല്ലെങ്കില് 'അമിത ലൈംഗികത' ഉള്ളതിനാൽ നീക്കം ചെയ്തുവെന്നാണ് ഫേസ്ബുക്ക് ഔദ്യോഗികമായി അറിയിച്ചത്. ഫേസ്ബുക്കിന്‍റെ നടപടിയില് ഞെട്ടിയ വില്‍പനക്കാര് തങ്ങള് പങ്കുവെച്ച ഉള്ളിയുടെ ചിത്രവും ഫേസ്ബുക്കിന്‍റെ സന്ദേശവും സ്‌ക്രീന്‍ഷോട്ടെടുത്ത് സമൂഹമാധ്യമങ്ങളിലൂടെ പങ്കുവച്ചു.\nസംഭവം സോഷ്യല് മീഡിയയില് ചര്‍ച്ചയായി. ഉള്ളികളില് ഏത് ശരീരഭാഗമാണ് അല്‍ഗൊരിതം കണ്ടുപിടിച്ചത് എന്നാണ് ആളുകള് ചോദിക്കുന്നത്. തുടര്‍ന്ന് കനേഡിയന് പരസ്യ കമ്പനി പരാതി നൽകുകയും ചെയ്തു. അതോടെ ഫേസ്ബുക്ക് പരസ്യം പുനഃസ്ഥാപിക്കുകയായിരുന്നു.\nAlso Read: ഇഡ്ഡലിയെ ചൊല്ലി ട്വിറ്ററിൽ പോര്; വാളെടുത്ത് ശശി തരൂരും...\nLast Updated Oct 11, 2020, 8:40 AM IST\nAd for onion removed\nAd for onions removed\nonion photo removed


സൽമാൻ ഖാന്റെ സഹോദരൻ സൊഹൈൽ ഖാൻ വിവാഹമോചിതനാകുന്നു | Sohail Khan Divorce\nമനോരമ ലേഖകൻ May 13, 2022 02:57 PM IST\nസൽമാൻ ഖാന്റെ സഹോദരനും നടനും നിർമാതാവും സംവിധായകനുമായ സൊഹൈൽ ഖാൻ വിവാഹമോചിതനാകുന്നു. 24 വർഷത്തെ ദാമ്പത്യജീവിതത്തിനു ശേഷമാണ് സൊഹൈലും സീമ ഖാനും വേർപിരിയാൻ തീരുമാനിച്ചത്. വിവാഹമോചനഹർജി ഫയൽ ചെയ്യാനായി ഇരുവരും മുംബൈ കുടുംബകോടതിയിൽ എത്തിയിരുന്നു.\n1998ലാണ് സൊഹൈലും സീമയും വിവാഹിതരാകുന്നത്. 2017 മുതൽ ഇവർ പരസ്പരം പിരിഞ്ഞ് താമസിക്കുകയായിരുന്നു. നിർവാൻ, യോഹൻ എന്നിവരാണ് മക്കൾ.\n1997ൽ ഔസാർ എന്ന ചിത്രം സംവിധാനം ചെയ്ത സിനിമാരംഗത്തെത്തി. സൽമാൻ ഖാനും ഇളയസഹോദരനായ അർബാസ് ഖാനും ഒന്നിച്ച പ്യാർ കിയാ തോ ഡർനാ ക്യാ എന്ന ചിത്രവും സൊഹൈൽ ആണ് സംവിധാനം ചെയ്തത്.\n2002ൽ മേനെ ദിൽ തുച്കോ ദിയാ എന്ന ചിത്രത്തിലൂടെ സൊഹൈൽ അഭിനയരംഗത്തെത്തി. പിന്നീട് സൽമാൻ ഖാൻ സിനിമകളിൽ അതിഥി താരമായി സൊഹൈൽ ഒതുങ്ങി. പത്തോളം ചിത്രങ്ങൾ നിർമിച്ചിട്ടുമുണ്ട്. സൽമാൻ ഖാൻ നായകനായി കഴിഞ്ഞ വർഷം റിലീസ് ചെയ്ത രാധെ ആണ് അവസാനം നിർമിച്ച ചിത്രം.\n1cdudqgdcgratd2rn6ecuud9h5 https-www-manoramaonline-com-movies-movie-news video-component


Emalayalee.com - കര്‍ദ്ദിനാള് മാര് ആലഞ്ചേരിയും ഭൂമി വിവാദങ്ങളും (ജോസഫ് പടന്നമാക്കല്)\nകര്‍ദ്ദിനാള് മാര് ആലഞ്ചേരിയും ഭൂമി വിവാദങ്ങളും (ജോസഫ് പടന്നമാക്കല്)\nEMALAYALEE SPECIAL 04-Jul-2019\nഎറണാകുളം അതിരൂപതയിലെ ഭൂമിവിവാദത്തിന്റെ സത്യം എന്തെന്നു കര്‍ദ്ദിനാള് മാര് ജോര്‍ജ്' ആലഞ്ചേരിയും ഏതാനും പുരോഹിതരുമൊഴികെ അല്മായലോകത്തിനോ മറ്റു പുരോഹിത ലോകത്തിനോ അറിയില്ല. ഒരു വശത്ത് മാര് ആലഞ്ചേരിയും അദ്ദേഹത്തെ പിന്താങ്ങുന്നവരും മറുവശത്ത് എറണാകുളം അതിരൂപതയിലെ മെത്രാന്മാരും പുരോഹിതരും പരസ്പ്പര ചേരികളായി അണിനിരന്നുകൊണ്ട് ആക്ഷേപങ്ങളുയര്‍ത്തുന്ന വാര്‍ത്തകള് നിത്യം നാം വായിക്കുന്നു.\nഭൂമിവിവാദത്തെപ്പറ്റിയും അതിന്റെ ഉത്ഭവത്തെപ്പറ്റിയും ഒരു പരിശോധനയാണ് ഈ ലേഖനം കൊണ്ട് ഉദ്ദേശിക്കുന്നത്. മാദ്ധ്യമങ്ങള് പൊതുവേ മാര് ആലഞ്ചേരിയെ ന്യായികരിച്ചുകൊണ്ടുള്ള വാര്‍ത്തകള് പ്രസിദ്ധീകരിക്കുന്നു. അത് അവരുടെ ബിസിനസ് നയമാകാം! എതിര്‍ഭാഗത്തുള്ള പുരോഹിതരുടെ വാദങ്ങളും അവരുടെ ശരിയും തെറ്റും വിലയിരുത്തേണ്ടത് നിഷ്പക്ഷചിന്തകള്‍ക്കാവശ്യമാണ്. മാര് ജോര്‍ജ് ആലഞ്ചേരിയുടെ നേതൃത്വത്തില് അതിരൂപത എടുത്ത തീരുമാനങ്ങളുടെയും ആലോചനസമിതികളുടെ ചര്‍ച്ചാവിഷയങ്ങളായ സാമ്പത്തിക കാര്യങ്ങളുടെയും ഒരു റിപ്പോര്‍ട്ട് വായിക്കാനിടയായി. റിപ്പോര്‍ട്ടില് പറഞ്ഞിരിക്കുന്ന വസ്തുതകളെ ആധാരമാക്കിയുള്ള കുറിപ്പുകളും വില്‍പ്പന-വാങ്ങല് സംബന്ധിച്ച ദുരൂഹതകളും ഈ ലേഖനത്തില് ഉള്‍ക്കൊള്ളിച്ചിട്ടുണ്ട്. അതിരൂപതയില് അധാര്‍മ്മികമായ സാമ്പത്തിക തിരിമറികള് നടന്നിട്ടുണ്ടെന്നു റിപ്പോര്‍ട്ട് വ്യക്തമാക്കുന്നു. ക്രമക്കേടുകളെ മറച്ചുവെച്ചുകൊണ്ട് സഭയുടെ അസ്തിത്വം തന്നെ ഇളകുന്ന വിധത്തിലാണ് ഇന്നുള്ള കര്‍ദ്ദിനാള്, പുരോഹിത കൂട്ടായ്മകളുടെ പ്രവര്‍ത്തനങ്ങളില്‍നിന്നും മനസിലാക്കുന്നത്. സഭയുടെ വ്യക്തിത്വം തന്നെ ചവറ്റുകൊട്ടയിലേക്കെറിയുന്ന പ്രവര്‍ത്തനങ്ങളാണ് സഭാനേതൃത്വത്തില്‍നിന്നും സമീപകാലങ്ങളില് സംഭവിച്ചുകൊണ്ടിരിക്കുന്നത്.\nഭൂമി വിവാദ പ്രശ്‌നങ്ങള് അന്വേഷിക്കാന് വന്ന വത്തിക്കാന് അഡ്മിനിസ്‌ട്രേറ്ററിന്റെ കാലാവധി അവസാനിച്ചിരുന്നു. അതിരൂപതയുടെ ചുമതല പോലീസ് അകമ്പടിയോടെ മാര് ആലഞ്ചേരിയുടെ നേതൃത്വം രാത്രിയില് കയ്യേറിയ സംഭവം എതിര്‍വിഭാഗം വൈദികരെ പ്രകോപിപ്പിച്ചിരുന്നു. പ്രശ്‌നങ്ങള് വീണ്ടും വഷളായതുകാരണം ഇരുവിഭാഗങ്ങളും തമ്മില് രൂക്ഷമായ വിമര്‍ശനങ്ങളും തുടങ്ങി. മുന്നൂറോളം പുരോഹിതര് സമ്മേളിച്ച് പ്രതിക്ഷേധ റാലികള് സംഘടിപ്പിച്ചതും മാര് ആലഞ്ചേരിയുടെ ധാര്‍മ്മികത്വത്തെ ചോദ്യം ചെയ്യലായിരുന്നു. വ്യാജരേഖയെന്നത് വ്യാജമോ വിവാദമോയെന്നതും തര്‍ക്കവിഷയമാണ്.\nഎറണാകുളം ജില്ലയിലെ അഞ്ചു സ്ഥലങ്ങളില് സഭയുടെ ഉടമസ്ഥതയിലുണ്ടായിരുന്ന ഭൂമി വില്‍പ്പന നടത്തിയതുമുതലാണ് വിവാദങ്ങളുടെ കൊടുങ്കാറ്റ് സൃഷ്ടിക്കപ്പെടാന് ആരംഭിച്ചത്. ഭൂമി വില്പ്പന നടന്നപ്പോള് പതിമൂന്നു കോടി രൂപയാണ് ആധാരത്തില് രേഖപ്പെടുത്തിയിരിക്കുന്നത്. ആധാരത്തിലെ വിലയും വിറ്റ അസല് വിലയും പൊരുത്തപ്പെടാതെ വന്നപ്പോള് കൂടുതല് ദുരൂഹതകള് സൃഷ്ടിക്കുന്നതിന് കാരണമായി. 27 കോടി രൂപായ്ക്കാണ് വസ്തുക്കള് മൊത്തമായി വിറ്റത്. അതില് ഒമ്പതു കോടി രൂപ അതിരൂപതയുടെ ബാങ്കില് പണമായി വന്നു. ബാക്കിയുള്ള പതിനെട്ടു കോടി രൂപയുടെ കണക്കിലാണ് അഭിപ്രായവ്യത്യാസങ്ങള് പൊട്ടിമുളച്ചത്. വസ്തു വില്‍പ്പന-വാങ്ങല് നടത്തുന്ന ഒരു റിയല് എസ്റ്റേറ്റ് ബ്രോക്കര് 'സാജു വര്‍ഗീസി'നാണ് വസ്തുക്കള് വിറ്റത്. പണം രൊക്കം നല്കാനില്ലാത്തതിനാല് ബാക്കി തരാനുണ്ടായിരുന്ന പതിനെട്ടു കോടി രൂപായ്ക്ക് പകരമായി രണ്ടിടത്തായി ഭൂമി തീറായി ഇടനിലക്കാരന് തന്നു. തരാനുള്ള തുകയ്ക്കു തുല്യമായ വിലയുള്ള ഭൂമി സീറോ മലബാര് സഭയുടെ പേരില് രജിസ്റ്റര് ചെയ്തു നല്‍കുകയും ചെയ്തു. ഇതാണ് ഭൂമിയിടപാടിനെ സംബന്ധിച്ചുള്ള സീറോ മലബാര് സഭയുടെ സാമ്പത്തിക ശാസ്ത്രവും അതുമൂലം സംഭവിച്ചുപോയ പാളീച്ചകളും.\nഎന്തുകൊണ്ട് ഭൂമിവില്പനയുടെ ആധാര രേഖയില് പതിമൂന്നു കോടി രൂപ വെച്ചുവെന്നും ചോദ്യങ്ങളുയര്‍ന്നിരുന്നു. ഒരു വ്യക്തിയും ആധാരസമയം വസ്തുക്കളുടെ മുഴുവന് വില വെക്കാറില്ല. നികുതിയിനത്തില് ലാഭിക്കാനുള്ള പഴുതുകളായി വസ്തുവിന്റെ വിലയേക്കാളും കുറച്ചുള്ള പൊന്നിന് വില കാണിക്കുന്നു. ഒരു സെന്റിന് ഭൂമിക്ക് 50000 രൂപ സര്‍ക്കാര് നിശ്ചയിക്കുന്നത് ഒരുപക്ഷെ നാം അഞ്ചു ലക്ഷത്തിനും അമ്പതു ലക്ഷത്തിനുമൊക്കെ വിറ്റെന്നിരിക്കും. പക്ഷെ ആധാരത്തില് കാണിക്കുന്ന തുക സര്‍ക്കാര് നിശ്ചയിച്ച പൊന്നിന് വില മാത്രം. കേരളത്തില് നാം നടത്തുന്ന ഭൂമിയിടപാടുകളുടെ പച്ചപരമാര്‍ത്ഥമല്ലേയിത്? അങ്ങനെയുള്ളവര്‍ക്ക് മാര് ആലഞ്ചേരിയുടെ ധര്‍മ്മത്തെപ്പറ്റിയും നീതിയെപ്പറ്റിയും വിമര്‍ശിക്കാന് അവകാശമുണ്ടോ? ഈ പ്രശ്‌നത്തില് മാര് ആലഞ്ചേരിയെ മാത്രം ക്രൂശിക്കണോ? സീറോ മലബാര് സഭയുടെ കൂട്ടുത്തരവാദിത്വത്തില് എടുത്ത തീരുമാനമല്ലേയിത്? അതോ മാര് ആലഞ്ചേരി ഒറ്റയ്ക്ക് സീറോ മലബാര് സഭയുടെ ഭൂമി കച്ചവടം ചെയ്‌തോ? മാര് ആലഞ്ചേരിയുടെ 'ഒപ്പ്' ഒരു വ്യക്തിയെന്ന നിലയിലല്ല. സീറോ മലബാര് സഭയെ പ്രതിനിധികരിച്ചാണ് അദ്ദേഹം ഒപ്പിട്ടിരിക്കുന്നത്. അങ്ങനെയെങ്കില് മാര് ആലഞ്ചേരിയെ ജയിലില് അടക്കണമെന്ന മുറവിളികള് ആവശ്യമുണ്ടോ? ഭൂമിയിടപാടുകളില് ആരാണ് തെറ്റുകാരെന്നും പാളീച്ചകള് എവിടെയെല്ലാമെന്നുള്ള സമഗ്രമായ ഒരു പരിശോധനയും ആവശ്യമാണ്.\nഭൂമിവിവാദത്തില്‍ക്കൂടി സഭയ്ക്ക് ധാര്‍മ്മികമായ വീഴ്ച സംഭവിച്ചിട്ടുണ്ടെന്നു കരുതുന്നതിലും തെറ്റില്ല. സഭയിലെ ചില കള്ളക്കളികള് ചോദ്യം ചെയ്യാന് ശ്രമിച്ച എറണാകുളം അതിരൂപതയിലെ പുരോഹിതരെയും രണ്ടു മെത്രാന്മാരെയും പ്രതിക്കൂട്ടിലാക്കികൊണ്ടുള്ള സംഭവവികാസങ്ങളാണ് നാം കേട്ടുകൊണ്ടിരിക്കുന്നത്. മാദ്ധ്യമങ്ങള് കൂടുതലും അധികാരവും പണവുമുള്ള പക്ഷത്തെ ന്യായീകരിക്കുന്നതും പതിവാണ്. മാദ്ധ്യമങ്ങളുടെ വരുമാനമായ പരസ്യവിപണികളാണ് അവരുടെ ലക്ഷ്യവും. ശക്തമായ പോലീസകമ്പടി അധികാരക്കസേര കയ്യാളുന്നവരുടെ അധീനതയിലുണ്ട്. സത്യത്തെ മറച്ചുവെച്ചുകൊണ്ടുള്ള ക്രിമിനല് മനസുള്ള നിരവധി വൈദ്യകരുടെയും അവരുടെ കൂട്ടാളികളുടെയും പ്രചരണ തന്ത്രങ്ങളും ശക്തമാണ്. സത്യം അറിയാവുന്നവര് സഭയുടെ അച്ചടക്കത്തെ ഭയന്ന് നിശബ്ദരായി കളികള് കണ്ടുകൊണ്ടിരിക്കുന്നു.\nചരിത്ര വസ്തുതകളിലേക്ക് തിരിഞ്ഞാല് എറണാകുളം അതിരൂപതയുടെ പ്രശ്‌നങ്ങള് വാസ്തവത്തില് തുടക്കമിടുന്നത് കര്‍ദ്ദിനാള് വര്‍ക്കി വിതയത്തിന്റെ കാലംമുതലാണെന്ന് കാണാം. അതിരൂപത വകയായി എറണാകുളത്ത് ഒരു മെഡിക്കല് കോളേജ് തുടങ്ങുന്ന കാര്യം ചര്‍ച്ച വന്നപ്പോള് 'കര്‍ദ്ദിനാള് വര്‍ക്കി വിതയത്തില്' ആ ഉദ്യമം വേണ്ടെന്നു വെക്കുകയാണുണ്ടായത്. എന്നാല് 2013 ഏപ്രില് മാസത്തില് നടന്ന വൈദികരുടെ സാമ്പത്തികാലോചന യോഗത്തില് എറണാകുളത്ത് ഒരു മെഡിക്കല് കോളേജ് തുടങ്ങുന്ന വിഷയം വീണ്ടും ചര്‍ച്ച ചെയ്യപ്പെട്ടു. അന്നു നടന്ന സാമ്പത്തിക ചര്‍ച്ച സമ്മേളനത്തില് ഒരു മെഡിക്കല് കോളേജ് ആരംഭിക്കുന്നതിനായും മെഡിക്കല് കോളേജിന് സ്ഥലം വാങ്ങുന്നതിനായും 125 കോടി രൂപ ബാങ്കില് നിന്നും കടമെടുക്കാന് തീരുമാനിക്കുന്നു.\n2013 ആഗസ്റ്റ് രണ്ടാം തിയതി കേരളസര്‍ക്കാരില്‍നിന്നും കോളേജ് തുടങ്ങാന് അനുവാദം ലഭിച്ചതായും അതിനായി 20 ഏക്കര് സ്ഥലം വാങ്ങുന്നതിന് തീരുമാനിച്ചതായും അന്നത്തെ പ്രൊക്കുറേറ്ററായ ഫാദര് മാത്യു മണവാളന് അറിയിക്കുന്നു. 2014 ഏപ്രില് ഏഴാം തിയതി കര്‍ദ്ദിനാളിന്റെ നേതൃത്വത്തില് വീണ്ടും ആലോചന സമിതി യോഗം കൂടി കോളേജിന് ഭൂമി വാങ്ങുന്ന കാര്യത്തില് ഒരു തീരുമാനത്തില് എത്തുകയും ചെയ്തു. 2015 ഡിസംബര് രണ്ടാം തിയതി കൂടിയ അതിരൂപതയുടെ സാമ്പത്തികാലോചന യോഗത്തില് 'മറ്റൂരെന്ന സ്ഥലത്ത് 23.3 ഏക്കര് സ്ഥലം മെഡിക്കല് കോളേജിനായി വാങ്ങിയെന്നും രജിസ്ട്രേഷന് പൂര്‍ത്തിയാക്കിയെന്നും ഫാദര് ജോഷി അറിയിച്ചു. വസ്തു വാങ്ങിയതില് മൊത്തം വന്ന ചെലവ് 59 കോടി രൂപായെന്നും അതിനായി രൂപതവക നാലഞ്ച് സ്ഥലങ്ങള് വില്‍ക്കാനുള്ള തീരുമാനങ്ങളും അറിയിച്ചു. വരാന്തരപ്പള്ളി, പൂക്കാട് പള്ളി, കളമശേരി എന്നീ പ്രദേശങ്ങളിലുള്ള സ്ഥലങ്ങള് വില്‍ക്കാനാണ് തീരുമാനിച്ചത്. ഫാദര് ജോഷിയെ വസ്തുവില്‍പ്പനയ്ക്ക് സഹായിക്കാന് മിസ്റ്റര് ജേക്കബ് മാപ്പിളശേരിയെയും പി.പി. സണ്ണിയെയും ചുമതലപ്പെടുത്തി. പിന്നീട് കണ്ടന്നൂര്, മരട്, തൃക്കാക്കര എന്നിവിടങ്ങളിലുള്ള സ്ഥലങ്ങള് കൂടി വില്‍ക്കാന് തീരുമാനിച്ചു.\n2016 ജൂലൈയില് കൂടിയ സാമ്പത്തിക സമ്മേളനത്തില് അതിരൂപതക്ക് 68 കോടി രൂപ ബാധ്യതയുണ്ടെന്നും അതിനായി മറ്റു അഞ്ചു സ്ഥലങ്ങളും കൂടി വില്‍ക്കാന് തീരുമാനിക്കുന്നുവെന്നും അറിയിച്ചു. ഭാരത മാതാ എതിര്‍വശത്തുള്ള സ്ഥലം, എയര് പോര്‍ട്ടിന് സമീപമുള്ള സ്ഥലങ്ങള് ഉള്‍പ്പടെ 'സാജു വര്‍ഗീസ്' എന്നയാള്‍ക്ക് സെന്റിന്9ലക്ഷം രൂപയ്ക്ക് വില്‍ക്കാന് തീരുമാനിക്കുന്നു. എന്നാല് ഈ തീരുമാനത്തിന് ഒരു മാസം മുമ്പ് 2016 ജൂണ് മാസത്തില് കൂടിയ സാമ്പത്തിക പൊതുയോഗത്തില് 'ഫാദര് ജോഷിയെ' പ്രസ്തുത സ്ഥലങ്ങള് 9.5 ലക്ഷം രൂപയ്ക്ക് വില്‍ക്കാന് മാര് ഇടയന്ത്രത്ത് ചുമതലപ്പെടുത്തിയിരുന്നു. ഫാദര് ജോഷി ഈ വസ്തു വില്‍ക്കാനായി വി.കെ.ഏജന്‍സീസ് എന്ന റീയല് എസ്റ്റേറ്റുകാരെ ചുമതലപ്പെടുത്തിയിരുന്നു. ഈ തീരുമാനങ്ങളെ മറികടന്നാണ് അതിനേക്കാളൂം കുറഞ്ഞ വിലയ്ക്ക് സാജു വര്‍ഗീസിന് വസ്തു വില്‍ക്കാന് തീരുമാനിച്ചത്. കച്ചവടങ്ങളുടെ വിവരങ്ങള് സാമ്പത്തിക സമിതികളെ അറിയിക്കാതെ രഹസ്യമായി നടത്തിക്കൊണ്ടിരുന്നു. ഈ സ്ഥലവില്‍പ്പനയാണ് അതിരൂപതയ്ക്ക് ഭീമമായ നഷ്ടം വരുത്തിയത്. അതുമൂലം മെത്രാപ്പോലീത്തായും അതിരൂപതയും ഇന്ന് കള്ളപ്പണ കൈമാറ്റമെന്ന സംശയത്തിന്റെ നിഴലില് വസ്തുതകള് കൈകാര്യം ചെയ്യുകയും ചെയ്യുന്നു.\n2017 മാര്‍ച്ച് 9-നു അതിരൂപതയുടെ സാമ്പത്തിക നഷ്ടങ്ങള് പരിഹരിക്കാന് വീണ്ടും സാമ്പത്തിക യോഗം കൂടി. പെരുമാണൂര്, കണ്ടന്നൂര് എന്നിവടങ്ങളിലുള്ള സ്ഥലം കോട്ടപ്പടിയിലുള്ള 70 ഏക്കര് സ്ഥലവുമായി വെച്ചുമാറുകയെന്നതായിരുന്നു നിര്‍ദ്ദേശം. അതിനുശേഷം 70 ഏക്കര് സ്ഥലം സെന്റിന് 1.5 ലക്ഷം രൂപയ്ക്ക് മറിച്ചു വില്‍ക്കാനായിരുന്നു പദ്ധതിയിട്ടത്. സാജു വര്‍ഗീസ് സ്ഥലം വാങ്ങാനായി തയ്യാറുമായിരുന്നു. 70 ഏക്കര് സ്ഥലത്തെപ്പറ്റി വിശദമായ അന്വേഷണം ആവശ്യമാണെന്ന് സമിതി യോഗം ആവശ്യപ്പെട്ടു. എന്നാല് ഈ 70 ഏക്കര് വില്‍ക്കുന്നതിന് മറ്റു പല ടെക്ക്‌നിക്കല് തടസങ്ങളുണ്ടെന്ന് പ്രൊക്കുറേറ്റര് അറിയിക്കുകയും ചെയ്തു. അതുകൊണ്ട് സ്ഥല ക്രയവിക്രയങ്ങള് നടന്നില്ല. സ്ഥലത്തിന് അഡ്വാന്‍സ് കൊടുത്തുവോ ഇല്ലയോ നഷ്ടപ്പെട്ടോയെന്നു നിശ്ചയമില്ല.\nഇവിടെ ഗുരുതരമായ വീഴ്ച വരുത്തിയ മറ്റൊരു കാര്യവും ചിന്തനീയമാണ്. 2017 ഫെബ്രുവരി 22 ന് ദേവികുളത്ത് 17 ഏക്കര് സ്ഥലം വാങ്ങിക്കാന് രജിസ്റ്റര് ചെയ്തിരുന്നു. ഈ വിവരം ആരെയും സാമ്പത്തിക ഉപദേശ സമിതിയെയും അറിയിച്ചിട്ടില്ല. അതുപോലെ കോട്ടപ്പടിയില് 2017 ഏപ്രില് മാസം 25 ഏക്കര് സ്ഥലവും രജിസ്റ്റര് ചെയ്ത വിവരങ്ങളും ആര്‍ക്കും അറിഞ്ഞുകൂടായിരുന്നു. 2017 ഏപ്രില് മാസത്തില് നടന്ന സാമ്പത്തിക സമ്മേളനത്തില് അതിരൂപത എവിടെയെങ്കിലും സ്ഥലം വാങ്ങുവാന് ഉദ്ദേശമുണ്ടോയെന്ന ചോദ്യത്തിന്! ഇല്ലായെന്നുള്ള മറുപടിയായിരുന്നു മെത്രാപ്പോലീത്തായില് നിന്നും പ്രൊക്കുറേറ്ററില് നിന്നും ലഭിച്ചത്. ആ യോഗത്തിന് മൂന്നു ദിവസത്തിനുശേഷമാണ്, ആരോടും ആലോചിക്കാതെ കോതമംഗലത്തിനടുത്ത് കോട്ടപ്പടിയില് 25 ഏക്കര് സ്ഥലം വാങ്ങിയത്. വാസ്തവത്തില് ഈ കച്ചവടം സാമ്പത്തിക ഉപദേശസമിതിയോട് ചെയ്ത വഞ്ചനയും കാനോന് നിയമങ്ങള് ലംഘിക്കുകയുമായിരുന്നു. പിന്നീടാണ് ആ വസ്തുവിന്മേല് ആര്‍ച്ച് ബിഷപ്പിന്റെ സ്ഥലമെന്ന ബോര്‍ഡ് തൂക്കുന്നത്. അതിനെപ്പറ്റി വൈദികര് ചോദ്യം ചെയ്തപ്പോള് മെത്രാപ്പോലീത്താ മാര് ആലഞ്ചേരി വ്യക്തമായി മറുപടി പറയാതെ ഒഴിഞ്ഞു പോവുകയും പ്രൊക്കുറേറ്ററോട് ചോദിക്കാന് ആവശ്യപ്പെടുകയും ചെയ്തു. പ്രൊക്കുറേറ്ററോട് വൈദിക സമിതി ചോദിച്ചപ്പോള് രൂക്ഷമായ പ്രതികരണം ലഭിക്കുകയാണുണ്ടായത്. ഈ കച്ചവടത്തിനു പിന്നില് നിഗൂഢത ഉണ്ടെന്ന് ചോദ്യം ചെയ്ത പുരോഹിതര് മനസിലാക്കുകയും ചെയ്തു. അതിനുശേഷമാണ് അങ്കമാലി രൂപതയിലെ ഏതാനും വൈദികര് വസ്തുതകള് തേടിയുള്ള, സത്യം പുറത്തുവരാനായുള്ള ശ്രമങ്ങള് ആരംഭിച്ചത്. ആ അന്വേഷണത്തില് സ്ഥലം വാങ്ങിയതും വിറ്റതുമെല്ലാം അനധികൃതമായ ക്രയവിക്രയത്തില്‍ക്കൂടിയെന്നു മനസിലാക്കുകയും ചെയ്തു.\n2017 സെപ്റ്റമ്പറില് കൂടിയ സാമ്പത്തിക പൊതുയോഗത്തില് അഞ്ചു സ്ഥലങ്ങള് സെന്റിന് 9.5 ലക്ഷം രൂപക്ക് വിറ്റ കാര്യം സാമ്പത്തിക സമ്മേളനത്തില് പ്രൊക്യൂറേറ്റര് അറിയിക്കുന്നു. അതുവഴി 27 കോടി രൂപ ലഭിച്ചുവെന്നും അറിയിച്ചു. വാങ്ങിയവര്9കോടി അക്കൗണ്ടില് ഇടുകയും ബാക്കി 18 കോടി പിന്നീട് തരാമെന്നും സമ്മതിക്കുകയും ചെയ്യുന്നു. എന്നാല് സെന്റിന് 4.47 ലക്ഷം രൂപയ്ക്ക് വിറ്റതെന്ന് വില്‍പ്പനയില് രേഖപ്പെടുത്തിയിരിക്കുന്നു. രേഖകള് പ്രകാരം വസ്തു വിറ്റത് 13,31,44,000 രൂപയെന്നും രജിസ്റ്റര് ചെയ്തിരിക്കുന്നു. ബാക്കി പണം കള്ളപ്പണമോ, ലഭിച്ചോ, എവിടെ പോയിയെന്നോ ആര്‍ക്കും നിശ്ചയമില്ലായിരുന്നു.\nഎറണാകുളം അതിരൂപതയില് തുടര്‍ച്ചയായി നടന്ന വസ്തു ക്രയവിക്രയങ്ങളില് നിരവധി സംശയങ്ങള് ബാക്കി നില്‍ക്കുകയാണ്. അതിരൂപത കടങ്ങള്‍കൊണ്ടു വലയുമ്പോള് വീണ്ടും വസ്തുക്കള് മേടിച്ചുകൂട്ടിയത് എന്തിനായിരുന്നു? കോട്ടപ്പടിയില് 25 ഏക്കര് സ്ഥലം മേടിച്ച വിവരം അറിയാവുന്നവര് കര്‍ദ്ദിനാളിനും ഒപ്പം അദ്ദേഹത്തോട് ചേര്‍ന്നു നില്‍ക്കുന്ന ഒന്നുരണ്ടു പുരോഹിതര്‍ക്കും മാത്രമായിരുന്നു. ഈ സാഹചര്യങ്ങളിലാണ് അനധികൃത വില്‍പ്പന-വാങ്ങല് നടത്തുന്ന രൂപതയുടെ കള്ളക്കളികള് അറിയിച്ചുകൊണ്ടുള്ള വിവരങ്ങള് പുറത്താക്കാന് വൈദികര് തയ്യാറായത്. വസ്തു ക്രയവിക്രയ കാര്യങ്ങള് വൈദികര് എല്ലാ ഫൊറോനാ വികാരികളെയും അറിയിക്കുകയുമുണ്ടായി. കര്‍ദ്ദിനാള് ഉള്‍പ്പടെയുള്ള സംഘത്തിന്റെ കള്ളത്തരങ്ങള് ഒന്നൊന്നായി പുറത്തു വരാനും തുടങ്ങി.\nകര്‍ദ്ദിനാള് ആലഞ്ചേരിയുമായി ഭൂമിയിടപാടുകളെപ്പറ്റി സംസാരിക്കാന് 22 വൈദികരെ തിരഞ്ഞെടുത്തിരുന്നു. 2017 നവംബര് ആറിന് ആലഞ്ചേരിയുമായി പുരോഹിതര് ഒരു കൂടിക്കാഴ്ച നടത്തി. അതിനു മുമ്പ് രഹസ്യമായി ദേവികുളത്തു മേടിച്ച സ്ഥലങ്ങളുടെ റെക്കോര്‍ഡും ഇവരുടെ കൈവശമുണ്ടായിരുന്നു. ഈ വിവരം കര്‍ദ്ദിനാളും ഫാദര് ജോഷിയും, മോണ് ഫാദര് വടക്കുംപാടനും ഒഴികെ മറ്റാര്‍ക്കും അറിവുണ്ടായിരുന്നില്ല. സാമ്പത്തിക ബാധ്യതകള് നവംബര് മുപ്പത്തിനകം പരിഹരിക്കുമെന്ന് കര്‍ദ്ദിനാള് അന്നു പുരോഹിതര്‍ക്ക് വാക്കു കൊടുക്കുകയും ചെയ്തു. വസ്തുവില്‍പ്പനയിലുള്ള ബാക്കി തുക 'സാജു വര്‍ഗീസ്' നല്‍കുമെന്നും അറിയിച്ചു. എന്നാല് സാജു വര്‍ഗീസ് ചതിയനെന്ന് പുരോഹിതര് അറിയിച്ചിട്ടും മാര് ആലഞ്ചേരി സാജു വര്‍ഗീസിനെ വെള്ളപൂശാനാണ് ശ്രമിച്ചത്. സാജു വിശ്വസ്തനെന്നു പറഞ്ഞു ന്യായികരിക്കുകയും ചെയ്തു.\nവൈദികരും മാര് ആലഞ്ചേരിയുമായുള്ള ചര്‍ച്ചകള്‍ക്കുശേഷം പ്രൊക്കുറേറ്റര് സാമ്പത്തികാലോചന യോഗത്തില് കോട്ടപ്പടിയില് 25 ഏക്കറും ദേവികുളത്ത് പതിനേഴ് ഏക്കറും വാങ്ങിയെന്ന് ഔദ്യോഗികമായി സഭയെ അറിയിക്കുന്നു. ഇടയന്ത്രത്തിനെ അറിയിക്കാതെ സൗത്ത് ഇന്ത്യന് ബാങ്കില് നിന്നും നിലവിലുള്ള കടം കൂടാതെ 10 കോടി രൂപകൂടി കടമെടുത്ത വിവരങ്ങളും അറിയിക്കുന്നു. സ്ഥലങ്ങള് മേടിച്ചതും കടമെടുത്തതും ആലോചന സമിതിയോട് ആലോചിച്ചില്ലായെന്നുള്ള കുറ്റസമ്മതവും നടത്തുന്നുണ്ട്.\n2017 നവംബര് ഒമ്പതാം തിയതി നടന്ന ആലോചന യോഗത്തില് സ്ഥലങ്ങളെല്ലാം സാജു വര്‍ഗീസിന് വിറ്റെന്നും അയാള് നല്‍കാനുള്ള 27 കോടിയില് 8.97 കോടി രൂപ നല്‍കിയെന്നും ബാക്കി 18 കോടി രൂപയ്ക്കുള്ള സ്ഥലം ദേവികുളത്ത് 17 ഏക്കര് സ്ഥലം തീറു തന്നിട്ടുണ്ടെന്നും പ്രൊക്യൂറേറ്റര് അറിയിക്കുന്നു. സ്ഥലം താല്‍ക്കാലികമായി അതിരൂപതക്ക് എഴുതി തന്നെന്നും പറഞ്ഞു. തരാനുള്ള തുക തന്നു കഴിയുമ്പോള് ഈ സ്ഥലം തിരിച്ചെഴുതി കൊടുക്കുമെന്നും പ്രൊക്യൂറേറ്റര് അറിയിച്ചു.\nഇത്രമാത്രം വിവാദപരമായ ഭൂമി ഇടപാടുകള് ഉണ്ടെന്നിരിക്കവേ ശ്രീ സി.എം. ജോസഫ്, ശ്രീ സി.വി. അലക്സാണ്ടര് എന്നിവരെ ഉള്‍പ്പെടുത്തി ഒരു കമ്മറ്റിയെ മാര് ആലഞ്ചേരി നിയമിക്കുന്നു. 2017 നവംബര് 27-നു ശ്രീ സി.എം. ജോസഫ് സാമ്പത്തിക കാര്യസമിതിയില് കമ്മീഷന്റെ റിപ്പോര്‍ട്ട് സമര്‍പ്പിക്കുന്നു. അതിരൂപതയില് സാമ്പത്തിക അച്ചടക്ക ലംഘനവും സാമ്പത്തിക തിരിമറികളും നടന്നിട്ടുണ്ടെന്നു കണ്ടെത്തി. റിപ്പോര്‍ട്ട് അനുകൂലമല്ലാത്തതിനാല് കര്‍ദ്ദിനാള് മൂന്നു വൈദികരെയും മൂന്ന് അല്‍മായരെയും ഉള്‍പ്പെടുത്തി ആറംഗ കമ്മീഷനെ തിരഞ്ഞെടുത്തു.\n2017-ഡിസംബറില് കര്‍ദ്ദിനാള് ചീകത്സക്കായി ഹോസ്പിറ്റലില് ആയിരിക്കവേ മാര് ഇടയന്ത്രത്ത്, മാര് ജോസ് പുത്തന്‍വീട്ടില് എന്നിവരുടെ നേതൃത്വത്തില് സാമ്പത്തിക കാര്യങ്ങളെ പരിഗണിക്കാന് യോഗം കൂടി. അന്ന് സമര്‍പ്പിച്ച ഇടക്കാല റിപ്പോര്‍ട്ടില് കാനോന് നിയമങ്ങള് ലംഘിച്ചതായും അതിരൂപതയില് കണ്ണായ സ്ഥലങ്ങള് നഷ്ടപ്പെട്ടതായും അതി രൂപതയിലെ സാമ്പത്തിക ബാധ്യത വര്‍ദ്ധിച്ചതായും കണ്ടെത്തി. ശരിയായുള്ള സത്യാവസ്ഥകള് മറച്ചു വെച്ചതായും മനസിലാക്കി. പിന്നീട് റിപ്പോര്‍ട്ടിന്റെ അടിസ്ഥാനത്തില് ക്ഷുപിതരായ കര്‍ദ്ദിനാളിന്റെ പക്ഷക്കാര് എതിര്‍വിഭാഗത്തിനെതിരെ ആരോപണങ്ങള് തൊടുത്തുവിട്ടിരുന്നു. ഇതിനിടെ കര്‍ദ്ദിനാളിനെ വധിക്കാന് ശ്രമിച്ചുവെന്നും കിംവദന്തികള് പരത്താനാരംഭിച്ചു. എറണാകുളം രൂപതയിലെ വൈദികരെ അധിക്ഷേപിച്ചുകൊണ്ടും പ്രചരണങ്ങള് തുടങ്ങി. ഇത്തരണം ദുഷ്പ്രചരണങ്ങളില് കര്‍ദ്ദിനാളും നിശ്ശബ്ദനായിരുന്നു. ഇതിന്റെ പശ്ചാത്തലത്തില് സത്യം എന്തെന്നു അറിയിക്കുകയെന്നത് അതിരൂപതയിലെ വൈദികരുടെ ബാധ്യതയുമായി. നിരന്തരം കേരള സമൂഹമൊന്നാകെ, സോഷ്യല് മീഡിയാകളിലും, ചാനല് ചര്‍ച്ചകളിലും വിഷയങ്ങള് അവതരിപ്പിച്ചുകൊണ്ടിരുന്നു. 2018 ജനുവരിയില് മാര് ആലഞ്ചേരി നിയമിച്ച കമ്മറ്റിയുടെ റിപ്പോര്‍ട്ട് അവതരിപ്പിക്കാന് വൈദിക സമിതി യോഗം വിളിച്ചു കൂട്ടിയിരുന്നു. റിപ്പോര്‍ട്ടില് പല സത്യങ്ങളും പുറത്തു വരുന്നതുകൊണ്ട് ആലഞ്ചേരി സമ്മേളനത്തില് സന്നിഹിതനായില്ല. സമ്മേളനത്തില് വരാതിരിക്കാന് അദ്ദേഹത്തെ മൂന്നുനാലു അല്മായര് തടഞ്ഞുവെച്ചുവെന്ന് ഒരു വ്യാജനാടകവും നടത്തി.\nമാര് ആലഞ്ചേരിയെ തടഞ്ഞു വെച്ചുവെന്നുള്ള വാര്‍ത്ത യാഥാര്‍ത്യത്തില്‍നിന്നും ഒഴിഞ്ഞുമാറാനുള്ള ഒരു നാടകം കളിയായിരുന്നു. അന്ന് വൈദിക സമ്മേളന യോഗം നടന്നില്ല. പിറ്റേദിവസം കമ്മറ്റി അംഗങ്ങള് റിപ്പോര്‍ട്ട് കര്‍ദ്ദിനാളിനെ നേരിട്ടേല്‍പ്പിച്ചു. വീണ്ടും ജനുവരി മുപ്പതിന് വൈദിക സമ്മേളനം വിളിച്ചുകൂട്ടി. അന്നും താന് റിപ്പോര്‍ട്ട് പഠിച്ചില്ലെന്നു പറഞ്ഞുകൊണ്ട് കര്‍ദ്ദിനാള് യോഗത്തില്‍നിന്നും ഇറങ്ങിപ്പോയി. പിന്നീട് വിഷയം സംബന്ധിച്ച് വൈദിക സമിതികളും സാമ്പത്തിക സമിതികളും പലതവണകള് യോഗം കൂടിയെങ്കിലും കമ്മറ്റി റിപ്പോര്‍ട്ടിനെപ്പറ്റി ചര്‍ച്ചചെയ്യാതെ ഒഴിവു കഴിവുകള് പറഞ്ഞു കര്‍ദ്ദിനാള് നിശ്ശബ്ദനാവുകയായിരുന്നു. ഈ വിഷയം ചര്‍ച്ച ചെയ്യാന് അദ്ദേഹം ഒരിക്കലും തയ്യാറല്ലായിരുന്നു. മെത്രാന് സിനഡും പ്രശ്‌നങ്ങള് പരിഹരിക്കുന്നതിനു പകരം സകലതും മൂടിവെക്കാനാണ് ശ്രമിച്ചത്.\nഅതിരൂപതയില് സംഘര്‍ഷം മൂക്കുകയും കേസ് സിവില് കോടതിയില് വരുകയും ചെയ്തു. പിന്നീട് കോടതി ' മാര് ആലഞ്ചേരി'ക്കെതിരെ ക്രിമിനല്‍ക്കേസുകളും ഫയല് ചെയ്തു. നിരവധി മദ്ധ്യസ്ഥ ശ്രമങ്ങള് പരാജയപ്പെട്ട ശേഷമാണ് കേസ് കോടതിയില് പോയത്. ഇതിനിടെ മലങ്കര ആര്‍ച്ച് ബിഷപ്പ് ബസേലിയോസും ലത്തീന് ആര്‍ച്ചു ബിഷപ്പ് സൂസായ്പാക്യവും ഭാരത മെത്രാന് സമിതിയും പ്രശ്‌നങ്ങള് പരിഹരിക്കാന് ശ്രമിച്ചിരുന്നു. അന്വേഷണ കമ്മീഷനുകളുടെ കണ്ടെത്തലുകള് പുറത്താക്കാതെ ചില പിഴവുകള് സംഭവിച്ചതായി ആലഞ്ചേരി കുറ്റം സമ്മതിക്കുകയും ചെയ്യുന്നുണ്ട്. ഭൂമി വിവാദമായി ബന്ധപ്പെട്ട നിരവധി കാര്യങ്ങള് ഇന്നും ദുരൂഹതയില് തന്നെ തുടരുന്നു.\nകര്‍ദ്ദിനാള് ആലഞ്ചേരിയ്ക്കും ഫിനാന്‍സ് ഡയറക്ടര് ഫാദര് ജോഷിക്കും ഇടനിലക്കാരന് സാജു വര്‍ഗീസീനുമെതിരെ ഒന്നും രണ്ടും മൂന്നും പ്രതികളായി സിവില്‍ക്കേസുകളും ക്രിമിനല് കേസ്സുകളുമുണ്ട്. പണാപഹരണം, ഗൂഢാലോചന, കളവുപറയല് എന്നിവക്ക് ഐപിസി 406,423,120B വകുപ്പുകള് ചേര്‍ത്താണ് കേസ് ഫയല് ചെയ്തിരിക്കുന്നത്. കേസില് മാര് ആലഞ്ചേരിയെ ഒന്നാംപ്രതിയായി ചേര്‍ത്തിരിക്കുന്നു. ഭൂമി കച്ചവടത്തില് സാമ്പത്തിക സമിതിയുടെ അനുവാദമില്ലാതെ ആധാരങ്ങളില് ഒപ്പിട്ടതുകൊണ്ട് കച്ചവടത്തിലെ ക്രമക്കേടുകളില് വ്യക്തിപരമായും പങ്കുണ്ടെന്നാണ് നിഗമനം. സഭയുടെ വിറ്റ ഭൂമിയെല്ലാം ഇടനിലക്കാരന് സാജു അഞ്ചിരട്ടി വിലക്കായിരുന്നു മറിച്ചു വിറ്റുകൊണ്ടിരുന്നത്. കാക്കനാട്ടുള്ള 60 സെന്റ് സ്ഥലം4കോടി രൂപയ്ക്ക് വിറ്റ വകയില് പണം സാജുവര്‍ഗീസില് നിന്നും കൈപ്പറ്റിയതായി ആധാരത്തില് കര്‍ദ്ദിനാള് ഒപ്പിട്ടിട്ടുണ്ട്. എന്നാല് സഭയുടെ അക്കൗണ്ടില് ആ പണം എത്തിയില്ലാഞ്ഞതും സാമ്പത്തിക ക്രമക്കേടുകളിലൊന്നാണ്.\nമാര് ആലഞ്ചേരി വരുത്തിവെച്ച വിനമൂലം സഭയുടെ ധാര്‍മ്മിക നിലവാരം താണുപോയതിനാലും സഭയ്ക്ക് സംഭവിച്ചിരിക്കുന്ന സാമ്പത്തിക തകര്‍ച്ചയില്‍നിന്നു കരകയറാനും ഭൂമി വിവാദത്തെപ്പറ്റി പഠിച്ച് പരിഹാരം കാണാനുമായി സ്വതന്ത്രാധികാരമുള്ള ഒരു കമ്മറ്റിയെ നിയമിക്കണമെന്നും അതുവരെ മാര് ആലഞ്ചേരി അധികാരസ്ഥാനത്തുനിന്ന് മാറി നില്‍ക്കണമെന്നും കാണിച്ച് എറണാകുളം അങ്കമാലിയിലെ വൈദികസമിതി റോമിലേക്ക് കത്തുകള് എഴുതിയിരുന്നു. അതിന്റെ ഫലമായി അങ്കമാലി രൂപതയിലെ പ്രശ്‌നങ്ങളെ വിലയിരുത്താനും ഭൂമി വിവാദത്തെപ്പറ്റി സമഗ്രമായി അന്വേഷിക്കാനും വത്തിക്കാനില്‍നിന്ന് ഒരു അഡ്മിനിസ്‌ട്രേറ്ററെ നിയമിച്ചു. അദ്ദേഹത്തിന്റെ നിര്‍ദ്ദേശപ്രകാരം സ്വതന്ത്ര ഏജന്‍സിയെ വെച്ച് അന്വേഷണം പൂര്‍ത്തിയാക്കുകയും റിപ്പോര്‍ട്ട് റോമിലേക്ക് അയക്കുകയും ചെയ്തു. അതിലെ റിപ്പോര്‍ട്ട് അനുകൂലമല്ലെന്ന് വന്നപ്പോള് വ്യാജരേഖ എന്ന പുകമറ സൃഷ്ടിക്കുകയും റിപ്പോര്‍ട്ടിനെ ഇല്ലാതാക്കാന് ശ്രമിക്കുകയും ചെയ്തു.\nബാങ്കിന്റെയും മറ്റു ഉന്നതസ്ഥാപനങ്ങളുടെയും പേരില് വ്യാജ രേഖയുണ്ടാക്കിയെങ്കില് എന്തുകൊണ്ട് ഈ സ്ഥാപനങ്ങള് ഒരു പരാതിയും പോലീസില് കൊടുത്തില്ലെന്നുള്ളതും ശ്രദ്ധേയമാണ്. വ്യാജരേഖകള് പൊതുജനങ്ങളുടെ മുമ്പില് പരസ്യപ്പെടുത്തിയതും ആലഞ്ചേരി തന്നെ. അതിനുശേഷം തന്നെ അപമാനിച്ചുവെന്നു പറഞ്ഞു മുതലക്കണ്ണുനീര് പൊഴിക്കുന്നതും വിചിത്രം തന്നെ. സത്യമെന്തെന്ന് മനസ്സിലാക്കിയിട്ടും കേരളത്തിലെ മെത്രാന്‍മാര് മുഴുവന് മൗനത്തിലാണെന്നുള്ളതാണ് മറ്റൊരു സംഗതി. ചോദ്യങ്ങള്‍ക്ക് മുഴുവന് മറുപടി പറയാതെ മാര് ആലഞ്ചേരി എന്നും ഒഴിഞ്ഞുമാറാനാണ് ശ്രമിച്ചിട്ടുള്ളത്. ഭൂമിവിവാദമായി അഴിമതിയില്ലെന്ന് തെളിയിക്കാന് കെസിബിസി പരമാവധി ശ്രമിക്കുന്നുണ്ട്. നീതി ബോധമുള്ളവരും വിവരമുള്ളവരും മെത്രാന് സമിതികളുടെ തൊടുത്തുവിടുന്ന നുണകള് ഇനിമേല് വിശ്വസിക്കാന് തയ്യാറാവുകയില്ല.\nമട്ടണ് സൂപ്പ്- (രാജു മൈലപ്രാ)\nപുരോഹിതാധിപത്യവും കന്യാസ്ത്രി ജീവിതവും (ജോസഫ് പടന്നമാക്കല്)\nഡല്‍ഹിയില് കേജ്രിവാള് മല മറിക്കുന്നുണ്ടോ? (വെള്ളാശേരി ജോസഫ്)\nശരണംവിളി കേട്ട് ഇനി ശബരിമല എയര്‍പോര്‍ട്ടില് നിന്ന് ടേക്ക് ഓഫ് (ശ്രീനി)


മലയാളികളെ ‘ത്രില്ലടിപ്പിച്ച’ ആ പുസ്തകങ്ങൾ,5ക്രൈം ത്രില്ലറുകൾ ഇപ്പോൾ ഒന്നിച്ച് സ്വന്തമാക്കാം വെറും 1,185 രൂപയ്ക്ക് !\nക്രൈം ത്രില്ലറുകള് എന്നും വായനക്കാരുടെ ആവേശമാണ്. കുറ്റകൃത്യങ്ങളുടെ പുതുവഴികളും ഭീതി നിറഞ്ഞ പുതുമകളും സമ്മാനിക്കുന്ന പുസ്തകങ്ങള് പലപ്പോഴും ചൂടപ്പം പോലെയാണ് വിറ്റുപോകാറ്. അത്തരത്തില് വായനക്കാർ ആവേശത്തോടെ സ്വീകരിച്ച5ക്രൈം ത്രില്ലറുകൾ ഇപ്പോൾ ഒന്നിച്ച് സ്വന്തമാക്കാം വെറും 1,185 രൂപയ്ക്ക് സ്വാതന്ത്ര്യദിനത്തോടനുബന്ധിച്ച് ഡിസി ബുക്‌സ് ഒരുക്കുന്ന ഡിസി ബുക്‌സ് ഓണ്‍ലൈന് സ്‌റ്റോര് FREEDOM BOOK BASH -ലൂടെ.\nപടിഞ്ഞാറേ കൊല്ലം ചോരക്കളം , ജി ആർ ഇന്ദുഗോപൻ പടിഞ്ഞാറെ കൊല്ലം ചോരക്കാലം കഥപറച്ചിലിന്റെ നേര്‍വിശുദ്ധിയുടെ വിളംബരം ആണ്. വലിയ ചിന്താഭാരംകെട്ടിയ മാറാപ്പില്ലാതെ, ബുദ്ധിയുടെ പദപ്രശ്‌നവ്യവഹാരമില്ലാതെ സുതാര്യ സുന്ദരമായ കഥയൊഴുക്ക്. – പി. അനന്തപത്മനാഭന്.\nഭീതി വായനക്കാരുടെ ഹൃദയത്തിലേക്ക് ഭീതിയുടെ നഖമുനകൾ ആഴ്ത്തിയിറക്കുന്ന ഭീകരകഥകൾ. കാലാതിവർത്തിയായി നിലകൊള്ളുന്ന ക്ലാസിക് ഹൊറർ കഥകളുടെ വിശിഷ്ട സമാഹാരം. നോർഫക്കിലെ ഭീകര അനുഭവങ്ങൾ, പ്രേതവാഹനം, ദുർഭൂതം, ഉടലില്ലാത്ത തല, ശവമോഷ്ടാക്കൾ, ഡ്രാക്കുളയുടെ അതിഥി തുടങ്ങിയ ഇരുപത് ഭീതിയുണർത്തും കഥകൾ.\nപോയട്രി കില്ലർ, ശ്രീ പാർവ്വതി എഴുത്തുകാരെ തേടിയെത്തുന്ന കൊലയാളി. അയാൾ വിരലടയാളം പോലും അവശേഷിപ്പിക്കുന്നില്ല. പകരം മരണസ്ഥലത്തു നിന്ന് കിട്ടുന്നതാകട്ടെ, മനോഹരമായ കവിതകൾ. വരികൾക്കിടയിലുള്ളത് പിന്നാലെ സംഭവിക്കാനിരിക്കുന്ന കൊലപാതകങ്ങളുടെ ജാതകം. ഇവയുടെ രഹസ്യം തേടി സമർത്ഥനായ ഒരു പൊലീസ് ഉദ്യോഗസ്ഥൻ നടത്തുന്ന അന്വേഷണത്തിന്റെ ചുരുളാണ് ഈ നോവൽ.\nറൂത്തിന്റെ ലോകം, ലാജോ ജോസ് റെട്രോഗ്രേഡ് അംനീഷ്യ ബാധിച്ച റൂത്ത് എന്ന യുവതിയുടെ ഓര്‍മ്മയ്ക്കും മറവിക്കുമിടയിലെ അനേകം ദുരൂഹസന്ദര്‍ഭങ്ങളുടെ ചുരുളഴിക്കുന്ന അവേശോജ്ജ്വലമായ സൈക്കോളജിക്കല് ത്രില്ലര്. പരമ്പരാഗതമായ സാഹിത്യത്തിന്റെ തൊങ്ങലുകളെല്ലാം വെട്ടിമാറ്റിയുള്ള ചടുലമായ ഭാഷയില് പുതിയകാല മനുഷ്യവിഹ്വലതകളെ ഉദ്വേഗജനകമായി അവതരിപ്പിക്കുകയാണ് ലാജോ ജോസ് റൂത്തിന്റെ ലോകത്തിലൂടെ.\nഏകാന്തതയുടെ മ്യൂസിയം എം ആർ അനിൽകുമാർ കണ്ടമ്പററി ന്യൂസ് എന്ന ഇംഗ്ലിഷ് പത്രത്തിലെ എന്റര്‍ടെയ്ന്‍മെന്റ് ഡസ്‌കില് സാഹിത്യവിഭാഗം എഡിറ്റോറിയല് ഹെഡ് ആയ സിദ്ധാര്‍ത്ഥന് യാദൃച്ഛികമായി എക്‌സ് എന്നൊരാള് നടത്തുന്ന എക്‌സ്‌കവേഷന്‍സ് എന്നൊരു ബ്ലോഗ് കാണാനിടയാകുന്നു. അതില് എക്‌സിന് തെരുവില്‍നിന്നു ലഭിച്ച ഡിടിപി ചെയ്ത ചില നോവല്‍ഭാഗങ്ങള് പ്രസിദ്ധീകരിച്ചിരിക്കുന്നു. ആ ഡിടിപി കോപ്പിയില് ചോരപ്പാടുകളുണ്ടായിരുന്നത്രേ. അത് ഗബ്രിയേല് ജോസഫ് കട്ടക്കാരന് എന്ന ആംഗ്ലോ-ഇന്ത്യന് എഴുത്തുകാരന്റെ ദേശത്തെപ്പറ്റി പറഞ്ഞ ആയിരം നുണകള് എന്ന ഇംഗ്ലിഷ് നോവലിന്റെ മലയാളവിവര്‍ത്തന ഭാഗങ്ങളാണെന്ന് സിദ്ധാര്‍ത്ഥന് കണ്ടെത്തുന്നു. മഞ്ഞ-വെള്ള എന്നീ പേരുകളുള്ള ഇരട്ടഗ്രാമത്തില് റൈറ്റേഴ്‌സ് ബംഗ്ലാവ് എന്ന കൊളോണിയല് ഭവനത്തിലാണ് ആ എഴുത്തുകാരന് താമസിക്കുന്നതെന്നു മനസ്സിലാക്കി സിദ്ധാര്‍ത്ഥന് അയാളെയും തേടി യാത്രയാവുന്നു. ആ യാത്രയിലുണ്ടാകുന്ന വിചിത്രവും നിഗൂഢവുമായ അനുഭവങ്ങളാണ് ഉദ്വേഗജനകമായ ഈ നോവല്.\nനൊബേല് ജേതാവ് ഗബ്രിയേല് ഗാര്‍സിയ മാര്‍ക്കേസിന്റെ ഭാര്യ മെഴ്സിഡസ് ബാര്‍ച്ച അന്തരിച്ചു\nആരോഗ്യകരമായ ജീവിതത്തിനു നിങ്ങളെ സഹായിക്കുന്ന5പുസ്തകങ്ങൾ ഇതാ !


റോഡിലെ കുഴിയില് വീണ് യുവാവ് മരിച്ച സംഭവം; സര്‍ക്കാരിന് ഹൈക്കോടതിയുടെ വിമര്‍ശനം | News Moments | The world in your palm top\nകൊച്ചി: പാലാരിവട്ടം മെട്രോ സ്‌റ്റേഷന് മുന്നില് റോഡിലെ കുഴിയില് വീണ യുവാവ് ലോറി കയറി മരിച്ച സംഭവത്തില് സര്‍ക്കാരിനെ രൂക്ഷമായി വിമര്‍ശിച്ച് ഹൈക്കോടതി. കുഴിയടക്കുമെന്ന് പറയുന്നതല്ലാതെ സര്‍ക്കാര് ഒന്നും ചെയ്യുന്നില്ലെന്ന് കോടതി പറഞ്ഞു. ഒരു കുടുംബത്തിന്റെ അത്താണിയാണ് ഇല്ലാതായത്. സമൂഹത്തിന് വേണ്ടി മരിച്ച യുവാവിന്റെ രക്ഷിതാക്കളോട് മാപ്പ് ചോദിക്കുന്നുവെന്നും കോടതി പറഞ്ഞു.\n2008ലെ റോഡപകടവുമായി ബന്ധപ്പെട്ട ഹര്‍ജിയും പാലാരിവട്ടത്തെ അപകടത്തില് സമര്‍പ്പിക്കപ്പെട്ട ഹര്‍ജിയും പരിഗണിച്ചുകൊണ്ടാണ് കോടതിയുടെ പരാമര്‍ശങ്ങള്. ചെറു പ്രായത്തിലാണ് ഒരു ജീവന് നഷ്ടമായത്. നാണക്കേടു കൊണ്ട് തലകുനിച്ച പോവുകയാണെന്നും ജസ്റ്റിസ് ദേവന് രാമചന്ദ്രന് പറഞ്ഞു.\nറോഡ് നന്നാക്കാന് കോടതി പലതവണ ഉത്തരവിട്ടിട്ടും ഒന്നും നടക്കുന്നില്ല. കാറില് കറങ്ങി നടക്കുന്ന ഉദ്യോഗസ്ഥര്‍ക്ക് സാധാരണക്കാരന്റെ ബുദ്ധിമുട്ട് മനസ്സിലാവില്ല. ഉദ്യോഗസ്ഥര്‍ക്ക് മേലുള്ള വിശ്വാസം കോടതിക്ക് നഷ്ടമായെന്നും കോടതി പറഞ്ഞു. യുവാവിന്റെ ബന്ധുക്കളോട് ഉദ്യോഗസ്ഥര് മാപ്പ് ചോദിക്കണമെന്നും കോടതി ആവശ്യപ്പെട്ടു.


Things to Know Before Buying Health Insurance Policy - Malayalam Goodreturns\n» ഹെൽത്ത് ഇൻഷുറൻസ്: നിങ്ങൾക്ക് അറിയാത്ത ചില കാര്യങ്ങൾ\nPublished: Thursday, April 5, 2018, 12:16 [IST]\n7 hrs ago ആപ്പും വേണ്ട സോഫ്റ്റ് വെയറും വേണ്ട!!! ഹോട്ടല് ചെക്ക് ഇന് മൊബൈല് ഫോണ് വഴി\nഇന്ത്യയിൽ വളരെ ചെറിയൊരു ശതമാനം ആളുകൾ മാത്രമാണ് ആരോഗ്യ ഇൻഷുറൻസ് പോളിസികൾ എടുത്തിട്ടുള്ളത്. പോളിസികൾ എടുക്കുന്നവർ വിശദമായ പഠനങ്ങളൊന്നും ഇക്കാര്യത്തെക്കുറിച്ച് നടത്താറുമില്ല. ഇതാ ആരോഗ്യ ഇൻഷുറൻസ് പോളിസികളെക്കുറിച്ച് തീർച്ചയായും അറിയേണ്ട ചില കാര്യങ്ങൾ.\nഫാമിലി ഫ്ളോട്ടർ പോളിസി\nഒരു കുടുംബത്തിലെ എല്ലാവരെയും ഒരുമിച്ച് ഇൻഷുർ ചെയ്യുമ്പോൾ ഫാമിലി ഫ്ളോട്ടർ പോളിസിയാണ് ഏറ്റവും അഭികാമ്യം. കൂടാതെ ആരോഗ്യവും വരുമാനവും ഉള്ളപ്പോൾ വേണം ആരോഗ്യ ഇൻഷുറൻസ് പോളിസി തിരഞ്ഞെടുക്കാൻ.\nഅവനവന്റെ ആവശ്യത്തിനും ബജറ്റിനും അനുസരിച്ച് വേണം ഇൻഷുർ ചെയ്യേണ്ട തുക നിശ്ചയിക്കാൻ. എന്നാൽ അസുഖങ്ങൾ, അപകടങ്ങൾ, മാരക രോഗങ്ങൾ എന്നിവയ്ക്ക് വേണ്ട ചികിത്സാ ചെലവുകളും പോളിസി എടുക്കുമ്പോൾ ആലോചിക്കണം.\nടോപ് അപ് പോളിസികൾ\nനിലവിൽ പോളിസി ഉള്ളവർ ഉയർന്ന തുകയ്ക്ക് ഇൻഷുർ ചെയ്യാൻ ആഗ്രഹിക്കുന്നുണ്ടെങ്കിൽ ‘ടോപ് അപ്' പോളിസികൾ എടുത്താൽ മതി. ചുരുങ്ങിയ പ്രീമിയത്തിന് ഉയർന്ന തുകയ്ക്ക് ഇൻഷുർ ചെയ്യാൻ സാധിക്കുമെന്നതാണ് ഇതിന്റെ പ്രത്യേകത.\nആജീവനാന്തം പോളിസി പുതുക്കാനുള്ള സൗകര്യം\nആയുർവേദ ചികിത്സാ സൗകര്യം\nസൗജന്യ ചികിത്സ ലഭ്യമാവാൻ ഏറ്റവും അടുത്ത നെറ്റ് വർക്ക് ആശുപത്രികൾ\nഡേ കെയർ ചികിത്സകൾ\nപോളിസിയിൽ പൂർണമായും ഒഴിവാക്കപ്പെട്ടിട്ടുള്ള അസുഖങ്ങൾ\nനിലവിൽ പോളിസിയുള്ള കമ്പനിയിലെ ക്ലെയിമിൽ തൃപ്തരല്ലെങ്കിൽ പോളിസി പുതുക്കുന്ന സമയത്തിന് മുൻപായി ആനുകൂല്യങ്ങളൊന്നും നഷ്ടമാവാതെ വേറെ കമ്പനിയിലേക്ക് മാറാനും വ്യവസ്ഥയുണ്ട്. എന്നാൽ പോളിസികൾ യാതൊരു കാരണവശാലും പുതുക്കാൻ മറക്കരുത്.\nRead more about: insurance health insurance policy ഇൻഷുറൻസ് ഹെൽത്ത് ഇൻഷുറൻസ് പോളിസി\nThings to Know Before Buying Health Insurance Policy\nHealth insurance refers to the insurance that covers the cost of your medical and surgical expenses.In simple words, Health insurance covers expenses associated with health care like any illness or injury based on the type of Health Insurance policy that you have taken.\nStory first published: Thursday, April 5, 2018, 12:16 [IST]


കഥകൾ : 2012\nകറുത്തിരുണ്ട് ശോഷിച്ച ശരീരപ്രകൃതിയുള്ള ആ സ്ത്രീയില് ശ്രദ്ധ പതിപ്പിക്കാന് അയാള്‍ക്ക് എങ്ങിനെ കഴിഞ്ഞുവെന്നറിയില്ല. ഒരാളുടെ ശ്രദ്ധയ്ക്കു പാത്രമാവാനുള്ള ആകാരവടിവോ സൌന്ദര്യമോ ഒന്നും ഇല്ലാതിരുന്നിട്ടും കുറെ നേരമായി അയാള് അവളെ മാത്രം ശ്രദ്ധിച്ചു കൊണ്ടിരിക്കുന്നു. അയാളുടെ ഓര്‍മ്മകളിലെവിടെയോ അങ്ങിനെയൊരു മുഖമുണ്ട്. ഒരിക്കല് മാത്രം കണ്ട ഒരു പെണ്‍കുട്ടിയുടെ മുഖം. തന്റെ കൈകളില് കിടന്നു പിടഞ്ഞ ഒരു കൊച്ചു മുഖം.!\nക്ലിയോപാട്ര എന്നു പേരുള്ള ബോട്ടില് കയറുമ്പോള്, ഒരു സായാഹ്നസവാരി എന്നതിനപ്പുറം മറ്റു പരിഗണനകളൊന്നും അയാള് ആ യാത്രയ്ക്കു നല്‍കിയിരുന്നില്ല. ആ കൊച്ചു നൌകയ്ക്കു സമാന്തരമായി ജലശയ്യയ്ക്കു മീതെയിരുന്ന് ഇരയെ പിടിക്കുന്ന കടല്‍ക്കാക്കകള് അയാളില് ഒരുതരത്തിലുള്ള കൌതുകവുമുണര്‍ത്തിയില്ല. അയാളുടെ ശ്രദ്ധ മുഴുവന് ജലപ്പരപ്പിലായിരുന്നു. സുര്യരശ്മികള് അതിലുണ്ടാക്കിയ നീലവര്‍ണ്ണത്തിന്റെ ക്രമീകരണം കണ്ട് അയാള്‍ക്ക് അത്ഭുതമടക്കാനായില്ല. പൊടുന്നനെ കടലിന്റെ ശാന്തതയിലേക്ക് എടുത്തുചാടാനുള്ള ഒരു ഉള്‍പ്രേരണ അയാളില് നിറഞ്ഞു. ഓളങ്ങളില് ആടിയുലയുന്ന ബോട്ടിന്റെ ഗതിവേഗത, തന്റെ ജീവിതത്തെക്കുറിച്ചു ചിന്തിക്കാന് അയാളെ പ്രേരിപ്പിച്ചു. പുറമേയ്ക്കു ശാന്തമായ കടല് പോലെയാണ് തന്റെ ജീവിതമെന്ന് അയാള്‍ക്കു തോന്നി. പ്രതീക്ഷകളുടെയും ആഗ്രഹങ്ങളുടെയും സ്വപ്നങ്ങളുടെയും പുഴകള് ഒഴുകി കടലില് ചേരുന്നു. കടലിന് ഒഴുകാന് കടല് മാത്രമേയുള്ളു എന്നു തിരിച്ചറിയുന്നതു കൊണ്ടാവണം, അടിയൊഴുക്കുകളിലൂടെയും, തീരത്തേക്ക് ആഞ്ഞടിക്കുന്ന തിരമാലകളിലൂടെയും തന്റെ നിലയ്ക്കാത്ത പ്രയാണം അത് തുടരുന്നത്. ജീവിതത്തിലെ നിശ്ചലാവസ്ഥയിലും തന്നെ ജീവിപ്പിക്കാന് പ്രേരിപ്പിക്കുന്നത് ഉള്ളിന്റെയുള്ളിലെ അടിയൊഴുക്കുകളായിരിക്കണം എന്നയാള്‍ക്കു തോന്നി. കാറ്റും കോളും നിറഞ്ഞ പ്രക്ഷുബ്ധമായ അന്തരീക്ഷത്തില് ജീവിക്കുന്ന ഒരാളിനു മാത്രമേ യഥാര്‍ത്ഥ ജീവിതത്തെക്കുറിച്ചു ചിന്തിക്കാനും സമാധാനത്തിന്റെ മഹത്വത്തെക്കുറിച്ച് വാഴ്ത്താനും ഒക്കെ നേരം കാണുകയുള്ളു. ഇത്തരം തോന്നലുകളിലെ വിഡ്ഢിത്തം ഓര്‍ത്തുകൊണ്ടിരിക്കെയാവണം, കറുത്തിരുണ്ട ശോഷിച്ച ശരീരപ്രകൃതിയുള്ള ആ സ്ത്രീയില് അയാളുടെ ശ്രദ്ധ പതിഞ്ഞത്.\nആദ്യകാഴ്ചയില് അവള് തന്റെ ബ്ലൌസിനുള്ളില് എന്തോ പരതുന്നതായിട്ടാണ് അയാള്‍ക്കു തോന്നിയത്. സ്ത്രീകളെ കാണുമ്പോള് മിക്കവാറും അവരുടെ നെഞ്ചിലെ മുഴുപ്പുകളാണ് അയാള് ശ്രദ്ധിക്കാറുള്ളത്. പതിവുപോലെ അവളുടെ നേര്‍ക്കുള്ള അയാളുടെ ആദ്യ നോട്ടവും തുറിച്ചു നില്‍ക്കുന്ന മാറിടത്തിലേക്കായിരുന്നു. അയാളുടെ ശ്രദ്ധ അവളുടെ മാറിടം ലക്ഷ്യമാക്കുമ്പോഴെല്ലാം അവള് ബ്ലൌസിനുള്ളില്‍നിന്നു കൈ പിന്‍വലിക്കുന്നതും പിന്നീട് അയാള് നോക്കുന്നില്ല എന്നുറപ്പുവരുത്തിയ ശേഷം ആ കൈകള് വീണ്ടും ബ്ലൌസിനുള്ളിലേക്കു സഞ്ചരിക്കുന്നതും അയാള്‍ക്കു കാണാന് കഴിഞ്ഞു. അയാളുടെ ചുണ്ടുകളില് ഗൂഢമായ ഒരു മന്ദസ്മിതം വിരിഞ്ഞു. മാറില് നിന്നു കണ്ണുകള് വലിച്ചെടുത്തുവെങ്കിലും കള്ളക്കണ്ണിലൂടെ അയാള് നോട്ടം തുടര്‍ന്നുകൊണ്ടിരുന്നു. കുറെ നേരത്തെ പരിശ്രമത്തിനുശേഷം അവളെന്തോ ഒരു യന്ത്രം ബ്ലൌസിനുള്ളില്‍നിന്നു പുറത്തെടുക്കുന്നത് അയാള് കണ്ടു. പെട്ടെന്നൊരു കാറ്റ് ആഞ്ഞുവീശിയത് അയാള് ഓര്‍ക്കുന്നു. അന്നേരമാണ് തിരമാലകള് ഉയര്‍ന്നു പൊങ്ങിയതും ബോട്ടിനുള്ളിലേക്ക് പൊടുന്നനെ വെള്ളം പ്രവേശിച്ചതും. അപ്പോഴേക്കും നിലതെറ്റി അയാളുടെ ശരീരം അവളുടെ ശരീരത്തിലേയ്ക്കു വീണു കഴിഞ്ഞിരുന്നു. ഒരു പതര്‍ച്ചയോടെ അവള് അയാളെ ഒന്നു നോക്കിയതല്ലാതെ മറുത്തൊന്നും പറഞ്ഞില്ല. ബോട്ടിലെ യാത്രക്കാരോട് അവള് തന്നെപ്പറ്റി ഉറക്കെ പരാതി പറയുമെന്നാണ് അയാള് കരുതിയത്. പ്രതീക്ഷയ്ക്കു വിപരീതമായതു സംഭവിച്ചപ്പോള് എന്തോ, അജ്ഞാതമായ ഒരാത്മബന്ധം അയാള്‍ക്ക് അവളോട് തോന്നി. അജ്ഞാതമായ ആത്മബന്ധം..അജ്ഞാതമായ ആത്മബന്ധം.. രണ്ടു വട്ടം ആ വാക്കുകള് അയാള് മനസ്സില് ഉരുവിട്ടു. അയാള് ആലോചിച്ചു. 'ബന്ധങ്ങള്‍ക്ക് എങ്ങനെ ഇത്തരം വേര്‍തിരിവുകള് വന്നു.? ആത്മബന്ധം, ഹൃദയബന്ധം, സുഹൃദ്ബന്ധം എന്നിങ്ങനെ ബന്ധങ്ങളുടെ നീണ്ട ചങ്ങലക്കണ്ണികളില്‍പ്പെട്ടു കിടക്കുകയാണ് മനുഷ്യരെല്ലാം. ചില മനുഷ്യരെങ്കിലും പൊട്ടിയ ചങ്ങലകള് വിളക്കിച്ചേര്‍ത്തുകൊണ്ട് ബന്ധങ്ങളെ കൂട്ടി യോജിപ്പിച്ചുകൊണ്ടിരിക്കുന്നവരാണ്. എങ്ങനെയാണ് ബന്ധങ്ങള് രൂപപ്പെടുന്നത്? ഒരു തരത്തില്, മനുഷ്യമനസ്സിന്റെ അജ്ഞാതമായ സമരസപ്പെടലുകള് ആണ് ബന്ധങ്ങള്. വിപരീതദിശയിലുള്ള രണ്ടുപേര് അടുത്തുകഴിഞ്ഞാല്, അവരില് വൈകാരികമായ ഒരു ഐക്യം രൂപപ്പെടുന്നു. പിന്നീട് രണ്ടുപേരും ചേര്‍ന്ന് ആ ബന്ധത്തിന് ഒരു പേരുനല്‍കുന്നു. ഒരുവേള, മനസ്സുകള് തമ്മിലുള്ള കൂടിച്ചേരലിനെ, അതിന്റെ വിശാലതയെ പരിമിതിപ്പെടുത്തുകയാണ് ഇത്തരം പേരുകള് ചെയ്യുന്നത്.! പേരിടാനാകാത്ത ബന്ധങ്ങളാല് നിറഞ്ഞതായിരിക്കണം ജീവിതം. അങ്ങിനെയൊരവസ്ഥ എത്ര രസകരമയിരിക്കും. അല്ലേ? സ്വയം ചിരിച്ചുകൊണ്ട് അയാള് ആ സ്ത്രീയെ വീണ്ടും സൂക്ഷ്മമായി വീക്ഷിക്കാന് തുടങ്ങി.\nതന്റെ കയ്യിലെ കൊച്ചുയന്ത്രത്തിലാണ് അവളുടെ ശ്രദ്ധ മുഴുവന്. ബോട്ടിന്റെ സൈഡ്സീറ്റില് ഇരുന്നുകൊണ്ട് അവള് അതിലെ പച്ചയും ചുവപ്പും കറുപ്പും നിറങ്ങളുള്ള ബട്ടണുകളില് അമര്‍ത്തുകയാണ്. ഇടയ്ക്കിടെ സ്വയം തലയില് അടിയ്ക്കുന്നുണ്ട്. മറ്റുചിലപ്പോള് അവള് എന്തോ ഉരുവിടുന്നതയും അയാള്‍ക്കു കാണാന് കഴിഞ്ഞു. അയാള്‍ക്ക് അവളുടെ തൊട്ടടുത്തായി ഇരിക്കാന് ആഗ്രഹം തോന്നി. പക്ഷെ അതിലെ അസ്വാഭാവികത ഓര്‍ത്തപ്പോള്, പ്രായോഗികമായ മറ്റൊരു വഴിയെക്കുറിച്ച് അയാള് ചിന്തിച്ചു. അവളുടെ നോട്ടം അയാളിലേയ്ക്കു തിരിയുകയാണെങ്കില്, തന്റെ കണ്ണുകളിലെ ദാഹത്തിലൂടെ, ചുണ്ടില് വിരിയുന്ന മന്ദഹാസത്തിലൂടെ അയാള് അവളുടെ ശ്രദ്ധയാകര്‍ഷിക്കുമായിരുന്നു. പക്ഷെ, യന്ത്രത്തില് മാത്രമായി അവളുടെ ശ്രദ്ധയൊതുങ്ങിയത് അയാളെ നിരാശനാക്കി. അവളോടു സംസാരിക്കുന്നതിലൂടെയല്ലാതെ ആശയ വിനിമയം സാധ്യമല്ല എന്ന് അയാള്‍ക്കു മനസ്സിലായി. സ്വയം പരിചയപ്പെടുത്തിയതിനു ശേഷം ഭാര്യയെ പിരിഞ്ഞുള്ള അയാളുടെ ജീവിതത്തെക്കുറിച്ച് അയാള് അവളോടു സംസാരിച്ചു.\n‘വല്ലാത്ത ശൂന്യത. എന്തു ചെയ്യണമെന്നറിയാത്ത അവസ്ഥ. എവിടെയും പോയി ഒളിക്കാന് ഒരു സ്ഥലമില്ലാത്ത അവസ്ഥ..!‘ .\n‘സാരമില്ല, ഇതും ഒരു എക്സ്പീരിയന്‍സ് ആണെന്നു വിചാരിക്കൂ.’\n‘അങ്ങനെ വിചാരിച്ചാണ് പുതിയ ജീവിതം തിരഞ്ഞെടുത്തത്. പക്ഷെ സ്വയം കുഴി കുഴിച്ച് അതിലിറങ്ങിനിന്ന് അതിന്റെ ആഴത്തെക്കുറിച്ചു വിലപിക്കുന്നതുപോലെയാണ് ഇപ്പോഴത്തെ എന്റെ അവസ്ഥ.’\n‘സന്തോഷിക്കുന്ന അവസ്ഥ സ്വയം ഉണ്ടാക്കണം. അതിനുള്ള മാര്‍ഗ്ഗങ്ങള് നമ്മുടെ ചുറ്റുപാടില് നിന്നു കണ്ടെത്തണം. നമുക്കു ചുറ്റുമായി നമ്മള് അറിയാത്തതും കാണാത്തതുമായ എത്രയോ കാര്യങ്ങളുണ്ട്. നമ്മള് അവരവര്‍ക്ക് ആവശ്യമായതു മാത്രം അറിഞ്ഞ്, മറ്റുള്ള കാഴ്ചകളെയും അറിവുകളെയും അവഗണിക്കുന്നു. ചുറ്റുപാടില് ന്നിന്നു സന്തോഷം കണ്ടെത്തുന്നതിനു പകരം, ജീവിതത്തിലെ നഷ്ടപ്പെടലുകളുടെ വേദനയില് നിന്നു പുറത്തുകടക്കാനാവാതെ സ്വയം തീര്‍ത്ത തടവില് ജീവിതം ഹോമിക്കുന്നു.‘\n‘ചുറ്റുപാടില് നിന്നു കണ്ടെതിയതാണോ ആ യന്ത്രം എന്ന് അയാള് ആരാഞ്ഞപ്പോള് അവള് അയാള്‍ക്ക് ആ യന്ത്രം കാണിച്ചുകൊടുത്തു. അതൊരു ഒരു ഗെയിംപ്ലെയര് ആയിരുന്നു. ഒരു സ്ത്രീ തന്റെ ഉദരത്തില് ഒരു ഭ്രൂണത്തെ വഹിച്ചുകൊണ്ട് നില്‍ക്കുന്ന ഒരു ചിത്രമായിരുന്നു അതിനുള്ളില്. ഭ്രൂണം കിടക്കുന്ന ഗര്‍ഭപാത്രത്തിലേക്കു നീളുന്ന മൂന്നു കുഴലുകള് അയാള് കണ്ടു. ആ കുഴലുകള്‍ക്കുള്ളില് ഒരു സ്രവം പോലെ എന്തോ ചിലതു ക്രമീകരിച്ചിട്ടുണ്ട്. ആ സ്രവത്തിലൂടെ ഒഴുകിനടക്കുന്ന മുതലകളെയും ചെറു മീനുകളെയും അയാള് കണ്ടു. കുഴലുകള്‍ക്കു മുകളിലായി കയ്യില് തോക്കുകളേന്തിയ ഒരു സ്ത്രീയുടെയും പുരുഷന്റെയും ചിത്രങ്ങളുണ്ട്. ആ യന്ത്രം കയ്യിലെടുത്തുകൊണ്ട് അവള് ഒരു ബട്ടന് അമര്‍ത്തി. പൊടുന്നനെ യന്ത്രത്തിനകത്തു നിന്ന് തുരുതുരെ വെടിപൊട്ടുന്ന ശബ്ദം കേട്ടു. അതിന് അനുബന്ധമെന്നോണം ഒരു കുഞ്ഞിന്റെ നിര്‍ത്താതെയുള്ള കരച്ചിലും. അതുകണ്ടപ്പോള് മുമ്പെവിടെയോ വായിച്ച ഒരു കാര്യം അയാള്‍ക്ക് ഓര്‍മ്മവന്നു. മനുഷ്യന്റെ തലച്ചോറിന് അമിതവിശ്രമം കൊടുക്കുന്നത് അനോരോഗ്യകരമാണത്രേ. തലച്ചോറിന് എപ്പോഴും പുതിയ അറിവുകള് കൊടുത്തുകൊണ്ടിരിക്കണം. ആരോഗ്യത്തെ സജീവമായി നിലനിര്‍ത്താന് അതാവശ്യമാണ്. പുതിയ ഭാഷകള് പഠിക്കുക, ബുദ്ധിപരമായ ഗെയിമുകള് കളിക്കുക തുടങ്ങിയവയിലൂടെ തലച്ചോറിനു വ്യായാമം നല്‍കാന് സാധിക്കും. ഒരിക്കല് അയാളുടെ കൂട്ടുകാരിലൊരാള് അയാളെ ഒരു ഗെയിം കാണിച്ചു. മലയാള സിനിമയിലെ സുന്ദരിമാരായ നടികളുടെ ചിത്രങ്ങളായിരുന്നു അതില്. ഇഷ്ടമുള്ള ഒരു നടിയെ തിരഞ്ഞെടുക്കാന് കൂട്ടുകാരന് അയാളോടു പറഞ്ഞു. അയാള് തിരഞ്ഞെടുത്തത് കാവ്യരാജനെയായിരുന്നു. ഉടനെ കൂട്ടുകാരന് കുറെ ബട്ടണുകള് അമര്‍ത്തി. പെട്ടെന്ന് രണ്ടു ഫ്ലാഷുകള് മിന്നി. ഉടനെ അയാളുടെ ഫോട്ടോ ആ ഗെയിമിനുള്ളിലെത്തി. പിന്നെയും അയാള് കുറെ ബട്ടണുകള് അമര്‍ത്തി. ഉടനെ കാവ്യ അയാളെ കെട്ടിപ്പിടിച്ച് ആലിംഗനം ചെയ്തു. അയാള് കോരിത്തരിച്ചുപോയി. അയാള്‍ക്ക് ആ സ്ക്രീനില് കാണുന്ന എല്ലാ നടിമാരെയും ആലിംഗനം ചെയ്യണമെന്നു തോന്നി. അതിനായി അയാള് ആ ഗെയിം പ്ലെയര് അന്വേഷിച്ചു നടന്നു. അപ്പോഴാണ് അത്ഭുതപ്പെടുത്തുന്ന പലതരം ഗെയിമുകളെക്കുറിച്ച് അയാള്‍ക്ക് അറിയാന് കഴിഞ്ഞത്. ജപ്പാനില് നിന്നിറങ്ങിയ ഒരു റേപ്പ്ഗെയിം അയാള് കണ്ടു. ഒരു തീവണ്ടിയുടെ വിശ്രമമുറിയില് വെച്ച് ഒരു അമ്മയെയും അവരുടെ രണ്ടു മക്കളെയും റേപ്പ് ചെയ്യാന് അവസരം നല്‍കുന്ന ഒരു ഗെയിമായിരുന്നു ഒന്ന്. സ്പെഷ്യല് ഇഫെക്റ്റുള്ള പശ്ചാത്തലസംഗീതത്തോടെയാണ് അത് തയ്യാറാക്കിയിരുന്നത്. കണ്ടിരിക്കെത്തന്നെ, റേപ്പ് ചെയ്യുന്ന ഒരു അനുഭവം ആ ഗെയിം പകര്‍ന്നുതരും. മറ്റൊന്ന് ഒരു ഓണ്‍ലൈന് പോണ്‍ഗെയിമായിരുന്നു. ലോകത്തെ പ്രശസ്തരായ പോണ് നടീനടന്മാരുമായി ഓണ്‍ലൈന് കാമകേളികളിലേര്‍പ്പെടാന് അവസരമൊരുക്കുന്ന ഗെയിമായിരുന്നു അത്.\n‘ഈ ഗെയിം കളിച്ചിട്ടുണ്ടോ ? എന്റെ കൂടെ കളിയ്ക്കാന് താല്പര്യമുണ്ടെങ്കില് ഇത് നമുക്കൊന്നിച്ചു കളിക്കാം‘ എന്നുപറഞ്ഞ് അവള് അയാളുടെ അടുത്തേയ്ക്കു നീങ്ങിയിരുന്നു. അയാള്‍ക്ക് പെട്ടെന്നു മറുപടി പറയാന് കഴിഞ്ഞില്ല. അയാളുടെ മനസ്സിലപ്പോള് കളിയെക്കുറിച്ചുള്ള ചിന്ത മാത്രമായിരുന്നു. അവള് പറയാന് തുടങ്ങി.\n‘ഈ പച്ച ബട്ടണ് അമര്‍ത്തുമ്പോള് ഇതിലെ പുരുഷന് സ്ത്രീയുടെ നേര്‍ക്ക് വെടിയുതിര്‍ക്കുന്നു. വെടിയുണ്ടകള് സ്ത്രീയില് പതിയ്ക്കുന്നത് ശരിയായ ദിശയിലായാല് സ്ത്രീയിലൂടെ ആ ഉണ്ടകള് ഗര്‍ഭപാത്രത്തിലേക്ക് നീളുന്ന ഒരു കുഴലിലെത്തുന്നു. കുഴലിലെത്തുന്ന ആദ്യത്തെ വെടിയുണ്ടകളുടെ നേര്‍ക്ക് മുതലകള് ഇഴഞ്ഞെത്തും. അപ്പോള് ചുവന്ന ബട്ടണ് അമര്‍ത്തണം. പൊടുന്നനെ, ഉണ്ടകളില് നിന്നു തീ പാറും. അതുകണ്ടു മുതലകള് പേടിച്ചൊഴിഞ്ഞു പോവും. അടുത്തതായി വെടിയുണ്ടകള് രണ്ടാമത്തെ കുഴലിലെത്തുന്നു. അവിടെ നിറയെ ചെറുമീനുകളുടെ കൂട്ടമാണ്. ഉടനെ, ചുവന്ന ബട്ടണും കറുത്ത ബട്ടണും ഒന്നിച്ചമര്‍ത്തിപ്പിടിച്ചു കൊണ്ടിരിക്കണം. അപ്പോള് ഉണ്ടകളില് നിന്നു കറുത്ത ഒരു ദ്രാവകം പ്രവഹിക്കും. മീനുകളെല്ലാം കൂട്ടത്തോടെ ചത്തുവീഴാന് തുടങ്ങും. പക്ഷെ വെടിയുണ്ടകള് തിന്നാന് ഓടിയെത്തുന്ന ചെറുമീനുകളുടെ പ്രവാഹത്തെ അതിജീവിക്കാന് ബുദ്ധിമുട്ടാണ്. ഒരുപക്ഷേ, പെട്ടെന്നുണര്‍ന്നു പ്രവര്‍ത്തിച്ചാല് ഉണ്ടകളെ രക്ഷപ്പെടുത്താം. വീണ്ടും പച്ച ബട്ടണ് അമര്‍ത്തിപ്പിടിച്ചു കൊണ്ടിരിക്കണം. രണ്ടാമത്തെ കുഴലില്‍നിന്ന് ഉണ്ടകള് മൂന്നാമത്തെ കുഴലിലൂടെ ഗര്‍ഭപാത്രത്തിലേക്കു പ്രവേശിക്കുന്നു. ഉണ്ടകളുടെ എണ്ണമനുസരിച്ച് കുഞ്ഞിന്റെ വളര്‍ച്ച ദ്രുതഗതിയില് പുരോഗമിക്കുന്നു. ഇതാണു കളി.! ‘ ‘നേരത്തെ ഒരു കുഞ്ഞിന്റെ കരച്ചില് കേട്ടല്ലോ. അതെങ്ങനെയാണ്?‘\n‘മുതലകളും ചെറുമീനുകളും വെടിയുണ്ടകളെ ഭക്ഷിക്കുമ്പോള് കുഞ്ഞു കരഞ്ഞുകൊണ്ടിരിക്കും.’\n‘അങ്ങനെയെങ്കില് കുഞ്ഞു ചിരിക്കുന്നതും വേണമല്ലോ.?’\n‘അത് കുഞ്ഞിനു പൂര്‍ണവളര്‍ച്ചയെത്തുമ്പോള് മാത്രമേ ഉണ്ടാവൂ.‘\n‘ചിരിക്കുന്ന കുഞ്ഞിനെ കണ്ടിട്ടുണ്ടോ.?’\n‘ഇല്ല, എനിക്കതിനുള്ള ഭാഗ്യം ഉണ്ടായിട്ടില്ല.’\n‘കളിയില് ഒരിക്കലും ജയിച്ചിട്ടില്ല, അല്ലേ?‘\nഅയാളുടെ ചോദ്യം കേട്ട മാത്രയില് അവള് തെല്ലുനേരം മൌനം പാലിച്ചു. പിന്നെ പറഞ്ഞു: ‘തോല്‍വിയാണ് ജയത്തിന്റെ മഹത്ത്വം നമ്മളെ അറിയിക്കുന്നത്.’ എന്നിട്ട് ഗെയിം കളിക്കാനായി അയാളെ നിര്‍ബന്ധിച്ചു. പെട്ടെന്ന് വേര്‍പിരിഞ്ഞ തന്റെ ഭാര്യയെക്കുറിച്ച് അയാളോര്‍ത്തു. ‘തങ്ങളില് ആരാണ് തോറ്റത്? ഭാര്യയുമൊത്തുള്ള രാത്രികളില് ഉറക്കം വരുന്നതായി നടിച്ചു തിരിഞ്ഞുകിടക്കുമ്പോളെല്ലാം താന് ജയിക്കുകയായിരുന്നില്ലേ ? പുരുഷബലഹീനത കിടപ്പറയിലെ നിഷേധത്തിലൂടെയാണ് വെളിപ്പെടുക. എന്നാല്, ഈ നിഷേധം സ്ത്രീ മനസ്സിലാക്കുന്നത് തന്റെ പങ്കാളിയുടെ ശരീരവും മനസ്സും മറ്റാർക്കോ പങ്കുവെയ്ക്കപ്പെട്ടുപോവുന്നുണ്ട് എന്ന അര്‍ത്ഥത്തിലാണ്. സ്ത്രീയിലെ ഈ ചിന്തയാണ് പുരുഷന് താന് വിജയിച്ചു എന്ന തോന്നലുണ്ടാക്കുന്നതും.’\n‘കളിക്കുന്നില്ലേ ?‘ അവളുടെ ചോദ്യം കേട്ട് അയാള് അവളുടെ കൂടെച്ചേര്‍ന്നു. പച്ച ബട്ടണ് അമര്‍ത്തിയതും വെടിയുണ്ടകള് സ്ത്രീയുടെ നേര്‍ക്കു കുതിച്ചു. ദിശ തെറ്റി അവ നിലത്തുവീണു. വീണ്ടും വീണ്ടും ശ്രമിച്ചു. ഇല്ല, പറ്റുന്നില്ല. ‘ആദ്യമായിട്ടാണ് കളിക്കുന്നത്. അതുകൊണ്ടാണ്. പച്ചബട്ടണ് അമര്‍ത്തിക്കൊണ്ടേയിരിക്കൂ.’ ‘രണ്ടുപേര് ചേര്‍ന്ന കളിയാണിത്. ഒരാള് മാത്രം കളിക്കുന്നതുകൊണ്ടാണ് ഉണ്ടകള് ശരിയായ സ്ഥലത്തെത്താത്തത്.!‘ ‘നിങ്ങള് പുരുഷന്മാര് മറ്റുള്ളവര്‍ക്ക് അവസരം കൊടുക്കാറില്ലല്ലോ.‘ അതുകേട്ടപ്പോള്‍ത്തന്നെ അവള് ഇതെങ്ങനെ മനസ്സിലാക്കിയെന്ന് അയാളോര്‍ത്തു. ‘നിങ്ങള്‍ക്ക് പുരുഷന്മാരെ നല്ല പരിചയമാണല്ലോ?‘ എന്ന് ചോദിക്കാന് അയാള് തുനിഞ്ഞതും, ‘ഇങ്ങോട്ടുതരൂ.. ഞാന് കളിച്ചുതരാം..‘ എന്നുപറഞ്ഞുകൊണ്ട് അവള് ആ യന്ത്രം അയാളുടെ കയ്യില് നിന്നു പിടിച്ചുവാങ്ങി കളിയാരംഭിച്ചു. തുരുതുരാ വെടിപൊട്ടി. പുരുഷനില് നിന്ന് സ്ത്രീയിലൂടെ കുഴലുകളിലേക്ക് ഉണ്ടകള് പ്രവഹിച്ചു. പക്ഷേ, മുതലകള് ഇഴഞ്ഞെത്തി ഉണ്ടകളെല്ലാം വിഴുങ്ങി. കുഞ്ഞു കരയാന് തുടങ്ങി. നിര്‍ത്താതെയുള്ള കരച്ചില് അയാള്‍ക്ക് അസഹനീയമായി തോന്നി.\n‘ഈ കുഞ്ഞിന്റെ കരച്ചില് നിര്‍ത്താന് ഒരു വഴിയുമില്ലേ..?’\n‘കളി ജയിച്ചാല് കുഞ്ഞു ചിരിക്കും. പക്ഷെ കരയുന്ന കുഞ്ഞാണ് ആരോഗ്യമുള്ള കുഞ്ഞ്.‘\n'കുഞ്ഞു കരയുന്നത് കേള്‍ക്കാന് നിങ്ങള് മനപ്പൂര്‍വം ഉണ്ടകള് മുതലകള്‍ക്കു കൊടുക്കുകയാണോ.?’\n‘നിങ്ങള്‍ക്ക് കുഞ്ഞുങ്ങളുടെയും അമ്മമാരുടെയും മനസ്സ് അറിയില്ല. കരഞ്ഞുകൊണ്ടുപിറക്കുന്ന കുഞ്ഞ് ചിരിച്ചുകാണാനാണ് അമ്മമാര് കരയുന്നത്. പക്ഷെ വലുതാവുമ്പോള് കുഞ്ഞുങ്ങള് അത് മറന്നുപോവുന്നു. കരയുന്ന അമ്മമാര് അവര്‍ക്കു ശാപമാവുന്നു.‘\n‘പെട്ടെന്ന് കളി ജയിക്കൂ. ചിരിച്ചുകൊണ്ടിരിക്കുന്ന കുഞ്ഞിനെ കാണാന് കൊതി തോന്നുന്നു.‘\n'കളി ജയിക്കാന് ക്ഷമ വേണം. ബുദ്ധി വേണം. ശക്തി വേണമെന്നില്ല.‘\nഅയാള് നോക്കിയിരിക്കെ, മുതലകള് പിന്‍വാങ്ങി. ചെറുമീനുകള് ചത്തുപൊങ്ങി. മൂന്നാമത്തെ കുഴലുകളിലൂടെ വെടിയുണ്ടകള് ഗര്‍ഭപാത്രത്തെ ലക്ഷ്യമാക്കി നീങ്ങി .പെട്ടെന്ന് കുഞ്ഞ് ചെറുതായി അനങ്ങി. കളി ഇനിയും ബാക്കിയുണ്ട്. കുഞ്ഞ് ചിരിക്കുന്നതുവരെ കളി തുടര്‍ന്നുകൊണ്ടിരിക്കണം..‘\nഅയാള് അവളോട് ചോദിച്ചു: ‘എന്തുകൊണ്ടാണ് മുമ്പൊന്നും ജയിക്കാതിരുന്നത്.?’\n‘പതിനേഴാം വയസ്സിലാണ് ഒരു പുരുഷനെ ഞാന് ആദ്യമായി മനസ്സിലാക്കുന്നത്. അന്നുതന്നെയാണ് ഞാന് ആദ്യമായി ജീവിതത്തില് തോറ്റതും. ഇരുളടഞ്ഞ ഒരു തെരുവീഥിയില്‍വെച്ച് ഞാന് അയാളുടെ കാമവെറിയ്ക്കിരയായി. മുഖമില്ലാത്ത അയാള് എവിടെയൊക്കെയോ ഇപ്പോഴുമുണ്ട്. പല പേരുകളില്. അയാള് കാരണം എനിക്കു നഷ്ടമായത് ലോലഭിത്തികളുള്ള എന്റെ മനസ്സിന്റെ ഗര്‍ഭപാത്രമായിരുന്നു.! അന്നുമുതല്, എന്റെ മനസ്സിലിരുന്ന് ഒരു കുഞ്ഞ് കരഞ്ഞുകൊണ്ടേയിരിക്കുന്നു. ഒരിക്കലും ഞാന് ആ കുഞ്ഞു ചിരിച്ചുകണ്ടിട്ടില്ല.'\nഅയാള്‍ക്കെന്തോ ഒരു വിറയല് അനുഭവപ്പെട്ടു. ശരീരധമനികളിലൂടെ ഒരു മിന്നല്‍പ്പിണര് പോലെ, അത് ശരീരകോശങ്ങളിലേക്ക് വ്യാപിച്ചു. ബോട്ടിന്റെ ഗതിവേഗം മാറി വരുന്നതായും ജലപ്പരപ്പില് ഗര്‍ത്തങ്ങള് രൂപപ്പെടുന്നതായും അയാള്‍ക്കു തോന്നി. അപ്പോഴും, പൂര്‍ണവളര്‍ച്ചയെത്തിയ ഒരു കുഞ്ഞിന്റെ ചിരി കേള്‍ക്കാനുള്ള കൌതുകത്തോടെ അവള് കളി തുടര്‍ന്നുകൊണ്ടേയിരുന്നു.\nBy Anonymous at December 18, 2012 8 comments: Links to this post\nBy Anonymous at September 12, 20124comments: Links to this post\nഅവള്‍ക്കു പുറംതിരിഞ്ഞാണ് അയാളുടെ കിടപ്പ്.\nഅവളുടെ ശ്വാസോച്ഛ്വാസത്തിന്റെ ഗതിവേഗത കൂടാന് വേണ്ടി അയാള് കാതോര്‍ത്തു.\nഅവള് ഉറങ്ങിയെന്നുറപ്പുവരുത്തിയിട്ടു വേണം അയാള്‍ക്ക് തിരിഞ്ഞുകിടക്കാന്\nകണ്ണടച്ച്, ഇരുട്ടില് മലര്‍ന്നു കിടന്നു മനസ്സിനെ സ്വതന്ത്രമായി വിഹരിക്കാന് അനുവദിക്കുന്നത് അയാളിപ്പോള് പതിവാക്കിയിട്ടുണ്ട്. ആ അവസരങ്ങളിലെല്ലാം അയാള് പോലുമറിയാതെ ഉള്ളിൽ നിന്ന് ഒരു നെടുവീര്‍പ്പിന്റെ ശബ്ദം പുറത്തേക്കു വരാറുണ്ടായിരുന്നു. പലപ്പോഴും അവളതു കേള്‍ക്കുകയും, അയാളോടു ചേര്‍ന്നുകിടന്ന്, നെഞ്ചില് തലചേര്‍ത്ത് അയാളെ ആശ്വസിപ്പിക്കാന് ശ്രമിക്കാറുമുണ്ടായിരുന്നു. അപ്പോള് അയാള് കൂടുതല് അസ്വസ്ഥനാവുകയും അവളെ തന്നിൽനിന്നടർത്തി മാറ്റി നേരെ കിടത്തുകയും ചെയ്യും. പിന്നീട് അയാള് അവളുടെ മനസ്സ് തേടിപ്പോകും. അപ്പോള് അവളുടെ കണ്ണുകളില് നിഴലിക്കുന്ന വേദന അയാളിലേക്കും പടരും. തന്നോടൊത്ത് ജീവിതം തുടങ്ങിയതു കൊണ്ടാണല്ലോ അവള്‍ക്കിങ്ങനെ കരയേണ്ടിവന്നത് എന്നോര്‍ത്ത് അയാള് തേങ്ങും. എന്നിട്ട് അവളിലേക്കു ചേര്‍ന്നുകിടന്ന് അവളെ ആശ്വസിപ്പിക്കും, അവളുടെ കവിളില് തന്റെ മുഖം ചേര്‍ത്ത് അയാള് ഉറങ്ങാന് കിടക്കും. അപ്പോഴൊക്കെ, അയാള് ഉറങ്ങുന്നതിനു മുന്നേ അവള് ഉറങ്ങുകയും, അവളുടെ ശ്വാസോച്ഛ്വാസത്തിന്റെ ശക്തി കൂടി വരുന്ന അവസരത്തില് അയാള് മലര്‍ന്നു കിടന്ന് ഓര്‍മകളിലേക്കൊഴുകാന് തന്റെ മനസ്സിനെ അനുവദിക്കുകയും ചെയ്യുമായിരുന്നു.\nഅവള് ഉറങ്ങാന് വേണ്ടി അയാള് കാതോര്‍ത്തു കിടന്നു. അവള് ഉറങ്ങിയെന്നുറപ്പായപ്പോള് അയാള് ശബ്ദം കേള്‍പ്പിക്കാതെ എഴുന്നേറ്റു. മുറിയില്‍നിന്ന് പുറത്തേക്കുള്ള ഇടനാഴിയിലൂടെ ടെറസ്സിലേക്ക് പ്രവേശിക്കുന്ന വാതില് തുറന്നു പുറത്തേക്കിറങ്ങി. തലേദിവസം പെയ്ത വേനല് മഴ അന്തരീക്ഷത്തിലെ ഉഷ്ണത്തിന് തെല്ലു ശമനം വരുത്തിയിട്ടുണ്ടെന്ന് അയാള്‍ക്കു തോന്നി. അയാളോര്‍ത്തു, ‘ഒന്നും വേണ്ടിയിരുന്നില്ല, വെറുതെ ആയിരുന്നില്ലേ അവളെ തന്റെ ജീവിതത്തിലേക്കു കൊണ്ടുവന്നത്. ? ആര്‍ക്കു വേണ്ടിയായിരുന്നു താന് അത് ചെയ്തത്? കുടുംബത്തിനു വേണ്ടിയായിരുന്നുവോ? ആയിരിക്കണം.അല്ലെങ്കില്, ഏകനായി ജീവിക്കാമായിരുന്നു. തന്റെ ദുഖങ്ങളും വ്യഥകളും തന്നില് മാത്രം ഒതുങ്ങുമായിരുന്നു. അവള് തന്റെ ജീവിതത്തിലേക്ക് പ്രവേശിച്ചപ്പോള് എല്ലാം നേടിയ പ്രതീതി ആയിരുന്നു. എന്നിട്ടും അവളോടൊത്തുള്ള രാത്രികളില് ഒരിക്കലും യൌവ്വനം തുടിക്കുന്ന ഒരു ഭര്‍ത്താവിന്റെ സാന്നിധ്യമറിയിക്കാന് തനിക്കു കഴിഞ്ഞിരുന്നില്ല. തന്റെ ബലഹീനത അവളില് ഉണ്ടാക്കിയത് അവളെ ഇഷ്ടമല്ല എന്ന തോന്നലാണ്. താന് ബലഹീനനല്ലെന്ന് അവളെ അറിയിക്കാന് കുറെ ശ്രമിച്ചതാണ്. അവളിലേക്ക് പ്രവേശിക്കുമ്പോള്, അവളുടെ ശരീരം തന്റെ ശരീരത്തോട് മുട്ടിയുരുമ്മുമ്പോള്, ആ കരവലയത്തിൽ അലിഞ്ഞു ചേരുമ്പോള്, അവളുടെ ചുണ്ടുകളില് തന്റെ ചുണ്ട് ചേരുമ്പോള്, അറിയാതെ വര്‍ഷങ്ങള്‍ക്കുമുമ്പുള്ള ഭീതിജനകമായ ആ ഓര്‍മകളിലേക്ക് മനസ്സ് സഞ്ചരിക്കാന് തുടങ്ങും.\nചുവന്നു കലങ്ങിയ കണ്ണുകളുള്ള, നെഞ്ചില് ചുരുണ്ട ആകൃതിയില് കറുത്ത രോമങ്ങളുള്ള, തടിച്ച ദേഹപ്രകൃതിയുള്ള അയാളുടെ നോട്ടവും ചിരിയും മനസ്സിലേക്ക് ഓടിയെത്തുന്നതോടുകൂടി സംഭരിച്ചുവെച്ച ആവേശം തണുത്തുറഞ്ഞു മഞ്ഞുകട്ട പോലെയാവും. പിന്നീട് തളര്‍ച്ച ബാധിച്ചവനെ പോലെ കട്ടിലിലേക്ക് വീഴുമ്പോള് കാതിലേക്ക് അരിച്ചിറങ്ങുന്ന അവളുടെ തേങ്ങലുകള് കേള്‍ക്കരുതെന്ന് വെറുതെ ആഗ്രഹിച്ചുപോവും. പക്ഷെ അവളുടെ തേങ്ങലിന്റെ ശബ്ദം കൂടിവരുമ്പോള് അറിയതെ താനും തേങ്ങിപ്പോവും. ‘നിന്നോടുള്ള ഇഷ്ടക്കുറവ് കൊണ്ടല്ല എന്റെ പ്രിയപ്പെട്ടവളേ, ഞാന് ഇങ്ങിനെ ആയി മാറുന്നത്’ എന്നു പറയാൻ ശ്രമിച്ചതാണ്.\nഅത് കേട്ടുകഴിഞ്ഞാല് പിന്നെ അവള് ചോദിക്കില്ലേ, ‘പിന്നെ എന്തുകൊണ്ട് താന് ഇങ്ങനെ അവശനായി മാറുന്നുവെന്ന്.? എന്തുകൊണ്ട് തന്റെ വിരലുകള്‍ക്ക് അവളുടെ ശരീരത്തിലെ മാന്ത്രിക വീണയില് സ്വപ്തസ്വരങ്ങള് തീര്‍ക്കാന് കഴിയുന്നില്ലെന്ന്.?’ അപ്പോളെന്തു പറയും? ‘നെഞ്ചിൽ ഇരുണ്ട രോമങ്ങള് നിറഞ്ഞ, കറുത്തു തടിച്ച, വിയര്‍പ്പിന്റെയും മദ്യത്തിന്റെയും അറപ്പുളവാക്കുന്ന മണവുമുള്ള ആ മനുഷ്യനെക്കുറിച്ച് പറയേണ്ടി വരില്ലേ? പറഞ്ഞാല് അവള്‍ക്കതുൾക്കൊള്ളാന് കഴിയുമോ? പക്ഷെ, പറയണം. അല്ലെങ്കില് താന് ഒന്നിനും കൊള്ളാത്തവനായിപ്പോവും. ഷണ്ഡനെന്ന് നാളെ ലോകം പറയും അതിനിട വരുത്തിക്കൂടാ.’\nഅയാള് പതുക്കെ അവള് കിടക്കുന്ന മുറിയിലേക്ക് നടന്നു. ജനല്‍പ്പാളികളിലൂടെ അരിച്ചിറങ്ങുന്ന നിലാവിന്റെ വെട്ടം ഇരുട്ട് പുതച്ചു കിടക്കുന്ന മുറിയിലേക്ക് അരിച്ചിറങ്ങുന്നത് കൊണ്ടാവണം, അവളുടെ വെളുത്തുതുടുത്ത കാല്‍വണ്ണയുടെ കൊലുസിട്ട ഭാഗം അയാളുടെ കണ്ണുകള്‍ക്കു കാണാന് കഴിഞ്ഞത്.. അയാള് മുട്ടുകുത്തി അവളുടെ കാലുകള്‍ക്കരികിലായി തന്റെ മുഖം താഴ്ത്തി. പൊടുന്നനെ അയാളുടെ മനസ്സ് താന് ആരാധിക്കുന്ന ദേവതക്കു മുന്നില് തൊഴുതുകേണു മാപ്പിരക്കുന്ന ഒരു വിശ്വാസിയുടെ അവസ്ഥയിലേക്കെത്തി. അയാള് പതുക്കെ പറയാന് തുടങ്ങി..\n"ആ സംഭവത്തിനു ശേഷം പിന്നീടൊരിക്കലും ഞാന് അയാളെ കണ്ടിട്ടില്ല. അയാളെ കാണുന്ന ഒരു അവസ്ഥ വന്നുചേര്‍ന്നാല് അലറിവിളിച്ചുപോവുമോ എന്നു ഞാന് ഭയപ്പെട്ടിരുന്നു. അയാളുടെ സാന്നിദ്ധ്യമുണ്ടാവും എന്നു തോന്നിപ്പിക്കുന്ന വഴികളില് നിന്നെല്ലാം ഞാന് ഒഴിഞ്ഞു നടക്കാറുണ്ട്. വര്‍ഷങ്ങള് പലതു കഴിഞ്ഞു. നാട് കുറെ മാറി.. ഇടവഴികള്‍ക്ക് പകരം, റോഡുകള് വന്നു. ഇരുട്ട് നിറഞ്ഞ തെരുവോരങ്ങള്‍ക്കു പകരം, വൈദുതിവിളക്കുകള് നിറഞ്ഞ പ്രകാശം വിതറുന്ന വീഥികള് രൂപപ്പെട്ടു. എങ്കിലും എന്റെ മനസ്സ് ഇപ്പോഴും മാറിയിട്ടില്ല. ഇപ്പോഴും അയാളുടെ ഓര്‍മ്മകള് എന്നെ എന്റെ കുട്ടിക്കാലത്തേയ്ക്ക് കൊണ്ടുപോകുന്നു. ഒരിക്കല് സ്കൂളില് നിന്ന് വീട്ടിലേക്കു മടങ്ങിവരുമ്പോഴുള്ള ഒരു സായാഹ്നത്തിലായിരുന്നു അയാളെ കണ്ടത്. ബസ്‌സ്റ്റാന്‍ഡില് കീര്‍ത്തി ടൂറിസ്റ്റ് ഹോമിന്റെ തൊട്ടടുത്ത് കുട്ടികളുടെ ആരവം കേട്ടാണ് ഞാന് അങ്ങോട്ടു പോയത്. പതിനഞ്ചും പതിനാറും വയസ്സുള്ള ചുണ്ടുകളില് ചുവന്ന നിറത്തില് ചായം പൂശിയ കുറെ കുട്ടികളുടെ ഒരു കൂട്ടമായിരുന്നു അവിടെ. അവര് കൈകള് കോര്‍ത്തു പിടിച്ച് ഒരു വലയം തീര്‍ത്തിരിക്കുന്നു.. ആ വലയത്തിനുള്ളില് ഒരു കൊച്ചുകുട്ടി നില്‍ക്കുന്നു. കുട്ടികള് എല്ലാവരും കൂടി എന്തോ പറയുന്നു. എന്നിട്ട് ആര്‍ത്തു ചിരിക്കുന്നു. വലയത്തിനുള്ളിലെ കുട്ടി വലയം ഭേദിച്ച് പുറത്തുകടക്കാന് ശ്രമിക്കുന്നു. എന്നെക്കണ്ടപ്പോള് ആ കുട്ടികള് എന്നെയും ആ വലയത്തിനകത്താക്കാന് ശ്രമം നടത്തി. അവിടെനിന്നോടി ബസ്‌സ്റ്റാന്‍ഡിനു പുറത്തെത്തിയപ്പോളാണ് അയാളെ കണ്ടത്.. അയാള് എന്നെത്തന്നെ നോക്കി നില്‍ക്കുന്നു. ആ കണ്ണുകള്‍ക്ക് എന്തോ മാന്ത്രിക ശക്തിയുള്ളതു പോലെ തോന്നിപ്പിച്ചു.\nസ്കൂളിലെ കൂട്ടുകാരാണ് പറഞ്ഞുതന്നത്, കുട്ടികളുടെ ആ കൂട്ടത്തെക്കുറിച്ച്. സന്ധ്യമയങ്ങുമ്പോള് കുട്ടികളെത്തേടിവരുന്ന ആളുകളുടെ കൂടെ പോയാല്, ആ കുട്ടികള്‍ക്ക് കുറെ കാശ് കിട്ടും. ആവശ്യമുള്ള ഭക്ഷണവും കിട്ടും. വരുന്നവര്‍ക്ക് നന്നായി ഇഷ്ടപ്പെടുന്ന കുട്ടികള്‍ക്ക് ചോദിക്കുന്നതെന്തും അവര് കൊടുക്കും. കേട്ടപ്പോള് അറപ്പും വെറുപ്പും തോന്നി. സ്കൂളിലേക്ക് പോവുന്ന വഴിയില് അയാള് എല്ലായ്പ്പോഴും എന്നെ നോക്കി, ചിരിച്ചുകൊണ്ടു നില്‍പ്പുണ്ടാവും. കുട്ടികളെ കൊണ്ടുപോവാന് വരാറുള്ള ആളായിരിക്കുമെന്നു തോന്നിയപ്പോള് സംശയിച്ചു തലകുനിച്ചാണ് അയാള്‍ക്കു മുന്നിലൂടെ നടന്നിരുന്നത്. വല്ലപ്പോഴും തലയുയര്‍ത്തി നോക്കുമ്പോള്, അയാളുടെ കത്തുന്ന കണ്ണുകള് എന്റെ കണ്ണുകളുമായി കൂട്ടിമുട്ടും. അപ്പോള് അയാളില് ഒരു ചിരിവിടരും. എന്നെ അയാളിലേക്കു ക്ഷണിക്കുന്നതു പോലെ ആയിരുന്നു ആ ചിരി. എന്റെ തടിച്ച ശരീരമായിരിക്കണം അയാള്‍ക്ക് എന്നോട് ഇഷ്ടം തോന്നാൻ കാരണമായതെന്നു തോന്നാറുണ്ട്. ഒരിക്കല് അയാള് ഒരു നൂറിന്റെ നോട്ടെടുത്ത് എന്റെ നേരെ നീട്ടി. ആരും കാണുന്നില്ലെന്നുറപ്പു വരുത്തിയിട്ടാണ് ഞാന് അതുവാങ്ങി പാന്റ്സിന്റെ പോക്കറ്റില് ഇട്ടത്. പിന്നീട് അയാളെ കാണുമ്പോള് കാല്‍മുട്ടുകള് വിറയ്ക്കാന് തുടങ്ങും. വായില് ഉമിനീര് വറ്റാന് തുടങ്ങും.. അയാൾക്കുനേരെ നോക്കാന് ശക്തിയില്ലാതെ ആ വഴി നടക്കാന് പേടിയായി. കുറെ ദിവസങ്ങൾ വഴിമാറി നടന്നു. കാണാത്തപ്പോള് ആശ്വാസം തോന്നിത്തുടങ്ങി. പിന്നെപ്പോഴോ വീണ്ടും അയാളെ കാണാന് മോഹം തോന്നി. അങ്ങിനെയൊരിക്കലാണ് അയാള് എന്റെ പിറകിലായി വന്നത്. ഞാന് ധൃതിപ്പെട്ടോടാന് ശ്രമിച്ചെങ്കിലും ഓടാന് കഴിഞ്ഞില്ല. പിടിക്കപ്പെട്ടു എന്ന് തോന്നിയപ്പോള് തളര്‍ന്നു താഴെയിരുന്നു. അയാള് വന്നു പിടിച്ചെഴുന്നേല്‍പ്പിച്ച് ഒരു ഹോട്ടലിലേക്കു കൊണ്ടുപോയി പൊറോട്ടയും ചിക്കന് കറിയും വാങ്ങിത്തന്നു. ഹോട്ടലില് നിന്നിറങ്ങിയപ്പോള് കൂടെച്ചെല്ലാന് ആവശ്യപ്പെട്ടു. ഒന്നും മിണ്ടാതെ പിറകെ നടക്കുകയായിരുന്നു. ബസ്‌സ്റ്റാന്റ് ചുറ്റി സ്കൂളിലേക്കു നടക്കുന്ന വഴിയിലൂടെ, അയാളുടെ പിറകിലായി മിടിക്കുന്ന ഹൃദയത്തോടെ നടന്നു. കുറച്ചുദൂരെ യെത്തിയപ്പോള് ഒരു മുസ്ലിം പള്ളിയും ശ്മശാനവും കണ്ടു. അത് കഴിഞ്ഞു പിന്നെയും കുറച്ചുകൂടി നടന്നപ്പോള് ഞങ്ങൾ ഒരു ഇടവഴിയിലേക്കുള്ള പ്രവേശനദ്വാരത്തിലെത്തി\nആ ഇടവഴി ഒരു പുഴയുടെ തീരത്തേയ്ക്കുള്ളതാണെന്ന് അയാള് പറഞ്ഞു. പിന്നെപ്പറഞ്ഞു, ‘ആ പുഴയുടെ തീരത്ത് നമുക്കിരിക്കാം, അവിടേക്ക് നമ്മളെ ശല്യം ചെയ്യാന് ആരും വരില്ല. അവിടെ നമുക്ക് നമ്മുടെ ലോകം തീര്‍ക്കാം.’ അതും പറഞ്ഞു അയാള് ആ ഇടവഴിയിലേക്ക് പ്രവേശിച്ചു.. പെട്ടെന്ന് എന്റെ കാലുകള്‍ക്ക് ശക്തി കുറഞ്ഞുവന്നു. എന്റെ ദേഹമാകെ വിറയല് ബാധിച്ചതു പോലെ തോന്നി. ഇടവഴിയിലെ മൂകത എന്നെ ഭീതിപ്പെടുത്തി. താന് തിരിഞ്ഞോടി. ഓടിയോടി ത്തളര്‍ന്ന ഞാന് വീട്ടിലെത്തി കട്ടിലിലേയ്ക്ക് വീണു. എന്റെ പ്രിയേ, നിന്നോടൊത്തുള്ള നിമിഷങ്ങളില്, ഈ ഓര്‍മ്മകള് എന്നെ വേട്ടയാടുന്നു, അപ്പോള് ഞാന്.."\nപെട്ടെന്ന് അവള് കിടക്കവിട്ടെഴുന്നേറ്റു എന്നിട്ട് അയാളോട് ചോദിച്ചു,\n"സത്യമാണോ നിങ്ങള് പറയുന്നത്?"\n“എന്നെ വിശ്വസിക്കു. ഞാന് പറയുന്നത് സത്യമാണ്. അയാള് എന്നെയൊന്നും ചെയ്തിട്ടില്ല.”\n"പുഴവക്കിലെ പൊന്തക്കാടിനു പിന്നിലേക്ക് അയാള് നിങ്ങളെ വലിച്ചിഴച്ചുകൊണ്ടു പോയില്ലേ? വായ പൊത്തിപ്പിടിച്ചില്ലേ?"\n“ഇല്ല..ഇല്ല...എന്നെ അയാളൊന്നും ചെയ്തിട്ടില്ല.”\n"നിങ്ങള് കുതറിമാറിയപ്പോള് കരണത്തടിച്ചില്ലേ ? ഒച്ച വെച്ചാല് കൊല്ലുമെന്ന് ഭീഷണിപ്പെടുത്തിയില്ലേ? സത്യം പറയൂ..."\nഅയാള്‍ക്ക് വെപ്രാളമായി. മത്തു പിടിച്ചവനെപ്പോലെ അയാള് അവളുടെ ശരീരത്തില് പിടിച്ചു കുലുക്കി കൊണ്ട് ചോദിച്ചു..\n"നീ എന്താണീ പറയുന്നത്? ഇതൊക്കെ നിനക്കെങ്ങനെ മനസ്സിലായി?"\nഅവള് മന്ത്രിക്കുന്നതുപോലെ എന്തോ പറഞ്ഞു. എന്നിട്ട് ഏങ്ങലടിച്ചു കരഞ്ഞുകൊണ്ട് അയാളുടെ കാലിലേയ്ക്ക് വീണു. തേങ്ങലുകള്‍ക്കിടയില് അവള് പറഞ്ഞു കൊണ്ടിരുന്നു:\n"എനിക്കും പറയാനുണ്ട് ചിലതൊക്കെ, എനിക്കും അറിയിക്കാനുണ്ട് ചിലതൊക്കെ\nഅന്ന് എനിക്ക് പതിനഞ്ചു വയസ്സായിരുന്നു..”\nഅയാള് അലറി വിളിച്ചു "വേണ്ട.. "\nഎന്നിട്ട് അയാള് അവളെ ചേര്‍ത്തുപിടിച്ചു. അവളുടെ കണ്ണുകളില് നിന്ന് ഒലിച്ചിറങ്ങുന്ന കണ്ണുനീര്‍ത്തുള്ളികള് അയാൾ ചുണ്ടുകള് കൊണ്ട് ഒപ്പിയെടുത്തു. അവളെ തന്റെ നെഞ്ചിലേയ്ക്കു ചേര്‍ത്ത്പിടിച്ച് അരികെ കിടത്തി. അയാളുടെ ശ്വാസോച്ഛ്വാസത്തിന്റെ ഗതിവേഗത മാറിമറിഞ്ഞു . പതുക്കെപ്പതുക്കെ അവളെ അയാള് അറിയാന് തുടങ്ങി. അയാളുടെ യൗവ്വനം അവളുടെ വികാരങ്ങളില് ജ്വാലയായി പടര്‍ന്നുകയറി. അവളുടെ കൈവിരലുകളുടെ താളത്തിനനുസരിച്ച്\nഅയാള് അവളെ തന്റെ ശരീരത്തോട് ചേര്‍ത്ത് അമര്‍ത്തിക്കൊണ്ടിരുന്നു. അധികം താമസിയാതെ അനുഭൂതിയുടെ ആഴക്കയങ്ങളിലൂടെ അവര് ഒന്നായിത്തീര്‍ന്നു.\nBy Anonymous at August 25, 20129comments: Links to this post\nതിമര്‍ത്തു പെയ്യുന്ന മഴ, കാടുകളും, മേടുകളും വെള്ളം കൊണ്ട് നിറഞ്ഞിരിക്കുന്നു. ആളുകള്‍ക്ക് പുറത്തിറങ്ങാന് പറ്റാത്ത അവസ്ഥ സംജാതമായിരിക്കുന്നു. ഉല്ലാസം നല്‍കുന്ന, ആനന്ദകരമായ യാത്രകളുടെ പര്യവസാനമായി തീരുന്ന വിനോദകേന്ദ്രങ്ങളിലെ തൊഴിലാളികള് മ്ലാനത നിറഞ്ഞ മുഖത്തോട് കൂടി ഇരിക്കുന്ന ഒരു അവസ്ഥയിലാണ്, മനോഹരമായ ചുറ്റും പുല്‍മേടുകളും, ചോലവനങ്ങളും, നീര് ഉറവകളും ഉള്ള ആ ഉല്ലാസകേന്ദ്രത്തില് ഞാന് എത്തിയതും പിന്നീട് അയാളെ കണ്ടതും.. ആദ്യ നോട്ടത്തില് ഞാന് അയാള്‍ക്ക് ഒരു അമ്പത് വയസ്സ് പ്രായം കുറിച്ചിട്ടു.. പോകെ പോകെ.. അയാളുടെ സംസാരത്തില് നിന്ന് ഒരു നല്പതുകാരന്റെ മനസ്സ് എനിക്ക് കാണാന് കഴിഞ്ഞു.. പക്ഷെ മനസ്സും ആ രൂപവും തമ്മിലുള്ള ചേര്‍ച്ച ഇല്ലാഴ്മ, അയാളുടെ വയസ്സിനെ സംബന്ധിച്ച് ഇവിടെ കുറിച്ചിടാന് എനിക്ക് പറ്റാതെ വന്നിരിക്കുന്നു. ഒരു പക്ഷെ, അയാളോട് ഞാന് കൂടുതല് അടുക്കുമ്പോള്, എന്നെപോലെ ഒരു ചെറുപ്പകാരന് അയാളില് ഉണ്ടാവാം. അപ്പോള് ഞാന് അയാളുടെ വയസ്സ് കണ്ടെത്തും തീര്‍ച്ച.\nഅയാള് ആ ഉല്ലാസ കേന്ദ്രത്തിലെ ജീവനകാരനാണ്. കാവല്‍കാരന് എന്നാണ് അയാള് എന്നോട് പറഞ്ഞത്, നിങ്ങളല്ല ഇതിന്റെ കാവല്‍കാരന് എന്ന് എനിക്ക് പറയാന് തോന്നി. കാരണം, അയാളും ഞാനും നിങ്ങളും എല്ലാം മറ്റൊരുടെയോ കാവലില് ആണ്. ഇനി അയാള് ആ കെട്ടിടത്തിന്റെ കാവല്‍കാരന് എന്നാണ് ഉദ്ദേശിച്ചത് എങ്കില് അതും തെറ്റാണു. അയാളെ അങ്ങിനെ ഒരു ജോലി ഏല്‍പ്പിച്ച ആളായിരിക്കണം ആ കെട്ടിടത്തിന്റെ കാവല്‍കാരന്. അല്ലായിരുന്നുവെങ്കില് കെട്ടിടതിനെ സംരക്ഷിക്കാന്, അയാള് ഒരു സംരക്ഷകന്റെ സഹായം തേടില്ലായിരുന്നുവല്ലോ?.. എന്നിട്ടും അയാള് പറഞ്ഞത് ഞാന് കേട്ട് നിന്നു. കാരണം, എന്റെ മനസ്സ് എന്നോട് പറഞ്ഞത് , അയാളോട് അനുകമ്പ കാണിക്കാനാണ്. മനസ്സിന് ആണോ അതോ എന്റെ തലച്ചോറിനാണോ കൂടുതല് പ്രാധാന്യം ഞാന് നല്‍കേണ്ടത്? സ്നേഹം, ദുഃഖം, ദേഷ്യം, വിശപ്പ്, ദാഹം, കാമം, ഇങ്ങിനെയുള്ള വികാരങ്ങള് എല്ലാം നമ്മളെ അറിയിക്കുന്നതില് മനസ്സിനുള്ള പങ്കു വളരെ ഏറെയാണ്. പക്ഷെ മനസ്സില് തോന്നുന്നത് പോലെ എല്ലാം നമുക്ക് പുറമേ പ്രകടിപ്പിക്കാന് പറ്റില്ലല്ലോ, മനസ്സിന്റെ ഈ തോന്നലുകളെ ബുദ്ധി കൊണ്ട് വിവേചിച്ചു അറിയുന്നു.. അതിനു ശേഷം ഒരു തീരുമാനത്തില് നാം എത്തുന്നു. അയാള് കാവല്‍ക്കാരന് എന്ന് പറഞ്ഞപ്പോള് എനിക്ക് ആദ്യം തോന്നിയത് ദേഷ്യമാണ്, പക്ഷെ എന്റെ മസ്തിഷ്കം എന്നോട് പറഞ്ഞു, അയാളെ കൂടുതല് അറിയാന്.. അത് പ്രകാരം എനിക്ക് അയാളോട് തോന്നുന്ന വികാരത്തില് മാറ്റം വരുത്താന് കഴിയുമെന്നും.. ... ഇപ്പോള് അയാളോട് അനുകമ്പ കാണിക്കാന് പറഞ്ഞത് എന്റെ മനസ്സാണ്. ഇവിടെ എനിക്ക് ബുദ്ധികൊണ്ട് വിവേചിച്ചു അറിയേണ്ട ആവശ്യമില്ല. കാരണം, തലച്ചോറ് മുമ്പേ എന്നോട് പറഞ്ഞതും ഇത് തന്നെയല്ലേ.. അയാളെ അറിയാന്. അനുകമ്പ കാണിക്കാന്.\n"ഈ നശിച്ച മഴ ഒന്ന് മാറിയിരുന്നെങ്കില് , ഈ പ്രക്രതിയുടെ ക്രൂരത ഒന്ന് അവസാനിച്ചിരുന്നെങ്കില്" അയാള് അക്രോശിക്കുന്നത് പോലെയാണ് ഇത് പറഞ്ഞത്. എനിക്ക് അയാളോട് മതിപ്പ് തോന്നി. എന്താണ് കാരണം എന്നറിയുമോ? ഈ മഴയും, നശിച്ച പ്രക്രതിയുടെ അവസ്ഥയും കാരണമാണു ആ കെട്ടിടത്തിലേക്ക് ആളുകള് വരാത്തതെന്ന് അയാള് മനസ്സിലാക്കിയിരിക്കുന്നു. തന്റെ ജോലി വെറും കെട്ടിടത്തിനെ സംരക്ഷിക്കല് മാത്രമല്ല, തന്റെ യജമാനന്റെ സന്തോഷവും കൂടിയാണന്നു അയാള്‍ക്ക് അറിയാം. അത് കൊണ്ട് അയാള് പ്രകൃതിയില് ഒരു മാറ്റം ആഗ്രഹിക്കുന്നു. പക്ഷെ ഇയാള് തന്നെ ആയിരിക്കില്ലേ, മഴയ്ക്ക് വേണ്ടി പ്രാര്‍ത്ഥനാ നിരതനായി, കുറെ കാലം പ്രകൃതിയെ വിളിച്ചു വിലപിച്ചത്? അപ്പോഴും അയാള് ഒരു പക്ഷെ ഇങ്ങിനെ അക്രോശിച്ചിട്ടുണ്ടാവും "ഈ നശിച്ച ചൂട് ഒന്ന് കുറഞ്ഞിരുന്നുവെങ്കില്, ഈ പ്രകൃതി ഒന്ന് മാറിയിരുന്നെങ്കില്". എന്തൊരു വിരോധാഭാസം അല്ലെ? നമുക്ക് ആവശ്യമുള്ളപ്പോള് എല്ലാം, നാം പ്രകൃതിയെ കുറ്റപ്പെടുത്തുന്നു. അത് നമ്മള് അധിവസിക്കുന്ന പ്രകൃതിയെ കുറിച്ച് മാത്രമല്ല നമ്മുടെ സ്വന്തം ശരീര പ്രക്രതിയെ പോലും നമ്മള് ഇങ്ങിനെ സ്വയം കുറ്റപ്പെടുത്തികൊണ്ടിരിക്കുന്നു. ഇതൊക്കെ കേള്‍ക്കുന്ന ദൈവത്തിന്റെ അസ്ഥ എന്തായിരിക്കും? തന്റെ സൃഷ്ടിയുടെ ബലഹീനത ശെരിക്കും അറിയുക ദൈവത്തിനു തന്നെ ആയിരിക്കില്ലേ? ഇത് കൊണ്ട് ഒക്കെ ആയിരിക്കാം, ദൈവത്തിന്റെ സ്രിഷിടിപ്പിനെ കുറിച്ച് മനുഷ്യന് വാചാലനാവുമ്പോള്, മനുഷ്യന് തന്റെ സൃഷ്ടിപ്പിനെ കുറിച്ച് സ്വയം പറയുന്നത്, "നന്ദിയില്ലാത്തവന്"\n"ഞാന് ഇവിടെ പുതിയതാണ് .. എനിക്ക് ഇവിടുത്തെ ഭുപ്രകൃതിയെ കുറിച്ചോ, മനുഷ്യരെ കുറിച്ചോ എന്തിനു ഈ നാടിനെ കുറിച്ച് പോലും ഒന്നുമറിയില്ല, അതൊക്കെ ഒന്ന് പറഞ്ഞു തരാമോ? " എന്റെ ചോദ്യത്തിന് അയാള് നല്‍കിയ മറുപടി തികച്ചും വിത്യസ്തമായിരുന്നു.\nഅയാള് പറഞ്ഞത്: " ഈ കെട്ടിടമാണ് എന്റെ ലോകം, ഇവിടെ എത്ര മുറികള് ഉണ്ടെന്നു നിങ്ങള് എന്നോട് ചോദിക്കു, അതില് ദിവസം തോറും എത്രയെത്ര ആളുകള് വരുന്നുണ്ട് എന്ന് എന്നോട് ചോദിക്കു." എന്നിട്ട് അയാള് പറയാന് തുടങ്ങി, അവിടെ വരുന്ന മനുഷ്യര് അവിടെ കാണിച്ചു കൂട്ടുന്ന തോന്ന്യാസങ്ങള്, അവരുടെ അഹങ്കരത്തോടയുള്ള പ്രവര്‍ത്തനങ്ങള്, അവസാനം അവിടം വിട്ടു പോവുന്ന മനുഷ്യര് ആ കെട്ടിടത്തിനെ എത്ര മാത്രം പരിക്കല്‍പ്പിച്ചു കൊണ്ടാണ് പോവുന്നത് എന്നൊക്കെ. അയാള് കെട്ടിടത്തെ കുറിച്ച് പറയുമ്പോളെല്ലാം എനിക്ക് വല്ലാത്ത അസ്സഹനീയത അനുഭവപ്പെട്ടു. അപ്പോഴെക്കെ ഞാന് ഓര്‍ത്ത് കൊണ്ടിരുന്നത്, എന്തിനു ഇത്ര മാത്രം അയാള് ആ കെട്ടിടത്തെ സ്നേഹിക്കുന്നു എന്നായിരുന്നു. നാളെ ഒരിക്കല് യജമാനന് അയാളോട് അവിടുന്ന് പോവാന് പറയുക ആണെങ്കില്, അയാള്‍ക്ക് പോയെ തീരു.. ഒരു പക്ഷെ വെറുതെ ഒന്ന് അയാള്‍ക്ക് യാചിച്ചു നോക്കാം "യജമാനാ.. എനിക്ക് കുറച്ചു കൂടി സമയം തരു. എന്റെ കുഞ്ഞുങ്ങള്‍ക്ക്, ഭാര്യക്ക്, എന്റെ അഭാവത്തില് വേറെ ഒരു സംരക്ഷകന് ഇല്ല. അത് കൊണ്ട്.. കുറച്ചു കാലം കൂടി നീട്ടി തന്നാല്.... " ഈ വാക്കുകള് മുഴുവന് പറയാന് ചിലപ്പോള് യജമാനന് അയാളെ അനുവദിക്കില്ല. അതിനു മുമ്പ് തന്നെ അയാളെ യജമാനന് അവിടുന്ന് പുറത്താക്കുമായിരിക്കാം. കാരണം, യജമാനന് അയാളെ എന്നോ അറിയാം. അയാള്‍ക്ക് ഭാര്യയോടുള്ള സ്നേഹം കൊണ്ടല്ല കുറച്ചു സമയം കൂടി ചോദിക്കുന്നതെന്ന്, പകരം, ആ കെട്ടിടത്തിനു ചുറ്റിപറ്റിയുള്ള ജീവിതം അയാള് വളരെ ഇഷ്ടപ്പെടുന്നത് കൊണ്ടാണന്നു. കുന്നുകളും, ചോലവനങ്ങളും ചുറ്റപെട്ടു ഏകാന്തമായി കിടക്കുന്ന ആ കെട്ടിടത്തിന്റെ അതെ അവസ്ഥയാണ് അയാളുടെതും , അയാളും ഏകാന്തനായി പോയിട്ടുണ്ട്.. അയാള് എന്തിനാണ് ഈ കെട്ടിടത്തെ കുറിച്ചും ഇത്ര മാത്രം വാചാലനവുന്നത്!\nഎന്റെ ചിന്തകള് മുറിഞ്ഞത് ഒരു വഴക്ക് കേട്ടാണ്. ഞാന് നോക്കുമ്പോള്, ആ കെട്ടിടത്തിലെ തൂപ്പുകരനോട് അയാള് കയര്‍ക്കുന്നു.. കയര്‍ക്കുന്നതിന്റെ അവസാനമായി കാവല്‍ക്കാരന് തൂപ്പുകരനോട് പറയുകയാണ് "വെറുതെ അല്ല നിങ്ങള് വെറുമൊരു തൂപ്പുകാരന് ആയി മാറിയത്, ചെയ്യുന്ന ജോലിയിലെങ്കിലും അല്പം സത്യസന്ധത കാണിച്ചിരുന്നുവെങ്കില്, ഈ നിലം തുടച്ചു കൊണ്ട് നിങ്ങള്ക്ക് നില്‍ക്കേണ്ടി വരില്ലായിരുന്നു" ഈ പറഞ്ഞതിന്റെ പൊരുള് എനിക്ക് ഒട്ടും മനസ്സിലായില്ല.. കാവല്‍ക്കാരനും, തൂപ്പുകാരനും ചെയ്യുന്ന പണികള് ഒരേ പോലെ അല്ലെ.. ഒരാള് വൃത്തിയാക്കുന്നു മറ്റൊരാള് കാവലിരിക്കുന്നു. ഇപ്പോള് അയാളുടെ വയസ്സ് എനിക്ക് ഇവിടെ കുറിച്ചിടാന് പറ്റുമെന്ന് തോന്നുന്നു.. അയാള്‍ക്ക് നാല്പതു വയസ്സ് കഴിഞ്ഞു കാണും.. അത് കൊണ്ടാണ് അയാളുടെ പെരുമാറ്റത്തില് ഇത്രമാത്രം ഈര്‍ഷ്യത, തനിക്കു നഷ്ട്ടപെട്ടുപോയ യവ്വന ചിന്തകള് അയാളുടെ സ്വഭാവത്തില് ഉണ്ടാക്കിയ മാറ്റങ്ങള് ആയിരിക്കാം ഒരു പക്ഷെ ഈ ദേഷ്യം കലര്‍ന്ന സ്വഭാവം അയാള്‍ക്ക് ഉണ്ടാക്കിയിരിക്കുന്നത്. അല്ല എങ്കില്, തീര്‍ച്ചയായും..താന് വൃദ്ധനായി പോവുന്നുണ്ടോ എന്ന് ഒരു തോന്നല് അയാളില് ഉണ്ടാവുന്നുണ്ടാവം. താന് ഊര്‍ജ്ജ്വസ്വലനാണ് എന്ന് കാണിക്കാന് വേണ്ടി ആയിരിക്കാം ഒരു പക്ഷെ അയാള് തന്റെ സ്വഭാവത്തില് ചെറുപ്പത്തിന്റെ തീവ്രത പ്രകടിപ്പിക്കുന്നത്.\nമഴ അവസാനിച്ചു വരുന്നതിന്റെ ലക്ഷണങ്ങള് അന്തരീക്ഷത്തില് കാണാമിപ്പോള്.. ഒരു ടൂറിസ്റ്റ് ബസ് കെട്ടിടത്തെ ലക്ഷ്യമാക്കി വന്നു കൊണ്ടിരിക്കുന്നു.. നാളത്തെ പ്രഭാതം ഒരു പക്ഷെ, മനുഷ്യര് ആഘോഷിക്കുക, ലോകത്തിന്റെ കാവല്‍ക്കാരനെ കുറിച്ച് ഓര്‍ത്തു കൊണ്ടായിരിക്കും.. ദുരിതങ്ങള് ഉണ്ടാക്കുന്നതും, പിന്നീട് അതിനു ശമനം വരുത്തുന്നതും ആ കാവല്‍ക്കാരന് തന്നെ.. .. മനുഷ്യന്റെ നന്ദികേടു കൊണ്ട് തന്നെ ആവുമോ ഇതൊക്കെ. കെട്ടിടത്തിന്റെ കാവല്‍ക്കാരന് ടൂറിസ്റ്റ് ബസ്സില് നിന്നിറങ്ങുന്ന സന്ദര്‍ശകരുടെ അടുത്തേക്ക് പോവാനുള്ള ഒരുക്കത്തിലാണ്. വീണ്ടും കാണാം എന്ന ഒരു വാക്ക് കൊണ്ട് ഞാനും അയാളും തമ്മിലുള്ള ബന്ധം ഞാന് മുറിച്ചു. .. ഞങ്ങളുടെ വണ്ടിയുടെ ചക്രങ്ങള് ഉരുണ്ടു തുടങ്ങി..ലോകത്തിന്റെ കാവല്‍ക്കാരന് ഉണ്ടാക്കി വച്ച മറ്റു കാഴ്ചകളിലേക്ക്....\nBy Anonymous at April 30, 20123comments: Links to this post\nഇരുപ്പത്തിരണ്ട് വയസ്സുകാരിയായ ഗൌരി നായര് അസ്വസ്ഥയായി അവളുടെ റൂമിലേക്ക് പോവുന്നത് കണ്ടപ്പോള് മിസ്സിസ് ഭദ്ര നായര് ഊഹിച്ചു\nഇന്നും അവിനാഷിനോട് അവള് വഴക്കിട്ടുകാണും.\nവഴക്കിന്റെ കാരണം അനേഷിച്ചുപോവുമ്പോള് എല്ലായിപ്പോഴും ചെന്നെത്തുന്നത്,\nആത്മാര്‍ഥമായി സ്നേഹിക്കുന്ന അവിനാഷിനെ വേര്‍പിരിയേണ്ടിവരുമോ\nഎന്ന ഭയയും ആശങ്കയും നിറഞ്ഞ ഗൌരിയുടെ സംഘര്‍ഷഭരിതമായ മനസ്സിന്റെ അവസ്ഥയിലേക്കാണ്.\nഅവളുടെ റൂമിന്റെ വാതില്‍വരെ പോയാലോ? വേണ്ട. കുറച്ചുകഴിയട്ടെ.\nഅവളോട് പറഞ്ഞിട്ട് കാര്യമില്ല.\nഎന്ത്കൊണ്ട് ഈ കുട്ടി ഇങ്ങിനെ? ഇത്രമാത്രം, ജീവിതത്തെ പേടിക്കുന്നു?\nജീവിതമെന്ന ഒറ്റവരി പാത എവിടെയോവച്ച് രണ്ടായി ഇഴപിരിഞ്ഞു പോവുമോയെന്ന\nഭയമാണ് അവൾക്ക്. ഒരിക്കല് തന്നോട്പോലും അവള് ഇതേകാരണംകൊണ്ട് വഴക്കിട്ടുണ്ട്. "മമ്മയുടെ സ്നേഹം എനിക്ക് ഇല്ലാതാവുമോ എന്ന് ഞാന് ഭയക്കുന്നു. മമ്മ എനിക്ക് വേണ്ടി ഒരുപാട് സഹിക്കുന്നു.. ഒരുപാട് കഷ്ട്ടപ്പെടുന്നു. ഒരുപക്ഷേ മമ്മ എന്നില്‍നിന്നും വേര്‍പ്പെട്ടുപോയാല്!! പിന്നെ ഞാന് കരഞ്ഞുതളര്‍ന്ന അവസ്ഥയില് വിദൂരതയിലേക്ക് കണ്ണുംനട്ട് മമ്മ പോയ വഴിയെ നോക്കിയിരിക്കേണ്ടിവരും. അത്കൊണ്ട് മമ്മ എന്നെ സ്നേഹിക്കരുത് പ്ലീസ്" അതുംപറഞ് അവള് കരയുകയായിരുന്നു. അപ്പോള് തന്റെ കണ്ണില്‍നിന്ന് ഒലിച്ചിറങ്ങിയ ജലധാര മകള് കാണരുതെന്ന് ആഗ്രഹിച്ചു തുടച്ചുകളയാന് നടത്തിയ വിഫലശ്രമം അവള്‍കണ്ടു. പിന്നീട് അവള് തന്നെ കെട്ടിപിടിച്ച് തന്റെ നെഞ്ചില് മുഖം ചേര്‍ത്ത് വച്ച് "മമ്മാ എന്നെ ശപിക്കരുതേ" എന്ന് പറഞ്ഞു വിലപിച്ചത് ഇപ്പോഴും ഓര്‍മയില്‍നിന്ന് മായുന്നില്ല. പക്ഷേ എന്തിന്? എന്താണ് എന്റെ ഈ പാവം കുട്ടിക്ക് പറ്റിയത്? പൂവുപോലെ മനസ്സുള്ള തന്റെ കുട്ടി, സ്നേഹത്തിനു വേണ്ടി കൊതിക്കുന്ന തന്റെ പോന്നുമകള് പൊടുന്നനെ സ്നേഹത്തെ ഭയക്കുന്ന അവസ്ഥയില് എത്തിയിരിക്കുന്നു. തന്നെ സ്നേഹിക്കുന്നവരെല്ലാം തനിക്കു നഷ്ടപ്പെടുമോ എന്ന ചിന്ത അവളെ, തന്നെ സ്നേഹിക്കുന്നവരെ തന്നില്‍നിന്ന് അകറ്റുന്ന അവസ്ഥയിലേക്ക് എത്തിക്കുന്നു.\nഒരിക്കല് തലമുറകളുടെ അന്തരത്തെ കുറിച്ചുള്ള ഒരു ചര്‍ച്ചക്കിടയില് തന്റെ മകളുടെ കോളേജില് പഠിക്കുന്ന മിസ്സ് ഇന്ദു പഴയ തലമുറയിലെ സ്നേഹത്തെകുറിച്ചും, സ്നേഹനിഷേധത്തെകുറിച്ചും സംസാരിച്ചപ്പോള് തന്റെ ജീവിതം ഈ കുട്ടി എങ്ങിനെയറിഞ്ഞു എന്ന ചിന്തയിലായിരുന്നു താന്. പലപ്പോഴും തന്റെ തലമുറയിലെ സ്ത്രീകള്‍ക്ക് മനസ്സിലുള്ള സ്നേഹം പുറമേക്ക് പ്രകടമാക്കുവാന് കുടുംബങ്ങളിലെ കാരണവന്മാരുടെ ശ്വാസനകള് തടസ്സമായി തീര്‍ന്നിരുന്നു. ഗൌരിയുടെ അച്ഛന്റെ സ്നേഹം പോലും ശരിക്കും കിട്ടിയിരുന്നത്, രാത്രികളിലെ വൈകാരികമായ ഇണചേരലിന്റെ അനുഭൂതിയില്‍നിന്ന് മാത്രമാണ്. പകല് സമയങ്ങളില് അദ്ദേഹം തികഞ്ഞ ഗൌരവക്കാരനായിരുന്നു. അപ്പോഴെക്കെ തന്നോട് അദ്ദേഹം ഇടപഴകാറുള്ളത് താന് അദ്ധേഹത്തിന്റെ വീട്ടിലെ വെറുമൊരു വീട്ടു ജോലിക്കാരി എന്ന നിലക്കായിരുന്നു. പലപ്പോഴും പകലുകളിലുള്ള അദ്ദേഹത്തിന്റെ അവഗണന നിറഞ്ഞ പെരുമാറ്റം സഹിക്കവയ്യാതെ, കണ്ണ്നീര് ഇല്ലാതെ കരഞ്ഞ അവസ്ഥകള് ഉണ്ടായിട്ടുണ്ട്. പക്ഷെ, രാത്രിയാവുന്നതോട്കൂടി അദ്ദേഹം തീർത്തുമൊരു പുതിയമനുഷ്യനായി മാറും. പിന്നെ കരയാനോ, സങ്കടം പറയാനോ, പരിഭവം അറിയിക്കാനോ തനിക്ക് നേരംകിട്ടാറില്ല. അപ്പോഴേക്കും വികാരത്തിന്റെ വേലിയേറ്റങ്ങളില് ഭൂമിയില് നിന്നുയർന്ന് സ്വര്‍ഗത്തിന്റെ കവാടങ്ങളിലൂടെ, ആകാശത്തിന്റെ അനന്ത വിഹായസ്സിലേക്ക് പറന്ന് പറന്ന് അവസാനം തളർന്ന് ഭൂമിക്കും ആകാശത്തിനുമിടക്കുള്ള ഒരു അത്ഭുത ദീപ്പില് എത്തിച്ചേരുന്നു. പിന്നെ, പിന്നെ വിയര്‍പ്പുകണങ്ങള് ഒലിച്ചിറങ്ങുന്ന അവസ്ഥയില് എപ്പോഴോ ഉറക്കത്തിലേക്കു വഴുതിവീണുപോവും. ഗൌരിയുടെ ജനനത്തോട് കൂടിയായിരുന്നു പിന്നീട് അദ്ദേഹത്തിന്റെ സ്നേഹം അനുഭവിക്കാന് ഭാഗ്യമുണ്ടായത്,.. അവസാനം തറവാട് ഭാഗിച്ചപ്പോള് കിട്ടിയ സ്ഥലത്ത് വീട് വച്ച് താമസം തുടങ്ങിയപ്പോളാണ് ആശ്വാസമായത്. ഇനി ആരെയും പേടിക്കാതെ സ്നേഹിക്കാമല്ലോ!\nതനിക്കു കിട്ടാതെപോയ സ്നേഹം അവള്‍ക്കെങ്കിലും കിട്ടണമെന്ന് തനിക്കു നിര്‍ബന്ധമായിരുന്നു. അത്കൊണ്ട്തന്നെയാണ് സ്നേഹത്തെ കുറിച്ചുള്ള ബോധം അവളില് നിറച്ച്കൊണ്ട് വളര്‍ത്തിയത്. താന് അവള്‍ക്കു കൊടുത്ത ഉപദേശത്തില് സുപ്രധാനമായി പറഞ്ഞത്, സ്നേഹിക്കാന് തുടങ്ങുമ്പോള്, അതിന്റെ അന്ത്യം എന്താവുമെന്നോർത്ത് ദുഖിക്കരുത് എന്നായിരുന്നു. അത്പോലെതന്നെ, സ്നേഹിക്കുമ്പോള് വര്‍ത്തമാനകാലത്തിലെ ജീവിത ലക്ഷ്യങ്ങള് ആഗ്രഹിച്ചു കൊണ്ടാവരുതെന്നും ഉപദേശിച്ചത് ഓര്‍ക്കുന്നു.. അപ്പോഴെക്കെ അവള് ഒരുകൊച്ചുകുഞ്ഞിനെ പോലെ താന് പറയുന്നത്കേട്ട് കൊണ്ടിരിക്കുമായിരുന്നു. ഒരിക്കല്, അവള് തന്റെ മടിയില് തലവച്ചുകിടക്കുമ്പോള്, താന് എന്തൊക്കെയോ സ്നേഹത്തെ കുറിച്ച്പറഞ്ഞു.. കുട്ടിക്ക് മുഷിപ്പുണ്ടോ അമ്മ പറയുന്നത്കേള്‍ക്കുമ്പോള് എന്ന ചോദ്യത്തിന് അവള് പറഞ്ഞ മറുപടി അവള്‍ക്കു സ്നേഹത്തെകുറിച്ച് കൂടുതല് അറിയണമെന്നായിരുന്നു. അപ്പോള് പിന്നെയും താന് തുടര്‍ന്നു: "സ്നേഹിക്കുന്നവര്, നമ്മളെ പാതിവഴിയില് ഉപേക്ഷിച്ചു, തിരിഞ്ഞുനോക്കാതെ ദൂരേക്ക് അകന്നുപോവുന്ന അസ്സഹനീമായ ഒരു കാഴ്ച ജീവിതത്തില് നമുക്ക് കണ്ടുനില്‍ക്കേണ്ടി വന്നേക്കാം. അപ്പോള് പൊടുന്നനെ ദുഖത്തിന്റെ ഇരുണ്ടതടവറക്കുള്ളില് നമ്മള് അകപ്പെട്ടുപോവും. ആശ്രയിക്കാന് ആരുമില്ല എന്ന തോന്നല് ജീവിതത്തില് നമ്മളെ ഒറ്റപ്പെടുത്തും. അപ്പോള് നെഞ്ച്പൊട്ടുമാറ് ഉച്ചത്തിലൊന്ന് കരയാന്‍തോന്നിയേക്കാം. നിര്‍വചിക്കാന് കഴിയാത്ത ആ അവസ്ഥ ഒരുപക്ഷേ നമ്മുടെ മനസ്സിന്റെ സമനില തെറ്റിച്ചേക്കാം. അത്തരമൊരു ദുരവസ്ഥയില് ഈ ഭൂമിയില് ജനിച്ചുപോയതിനെ കുറിച്ചോര്‍ത്തു വിലപിക്കുന്ന ഒരാളായി മാറാം നമ്മള്. അപ്പോഴെക്കെ ഓർക്കേണ്ടത് സ്നേഹിച്ചുപോയത് ജീവിക്കാന്‍വേണ്ടിയായിരുന്നു, ജീവിതത്തെ സന്തോഷകരമാക്കാന് വേണ്ടിയായിരുന്നു എന്ന വസ്തുതയാണ്. പാതിവഴിയില് ഉപേക്ഷിച്ച്പോയ സ്നേഹം ഒരിക്കലും നമ്മുടെ ജീവിത്തിന് ആവശ്യമില്ലാത്തതായിരുന്നു, അത്കൊണ്ട്തന്നെയാണ് അത് ഉപേക്ഷിച്ചുപോയതും. പോവുന്നതെല്ലാം പോവട്ടെ, ഒരു നാള് സ്നേഹത്തിന്റെ പുഞ്ചിരിപൊഴിക്കുന്ന, ഓമനത്തംതുളുമ്പുന്ന, പൂവിതള് പോലുള്ള മുഖവുമായി അവന് വരും. എന്നിട്ട് അവന് നമ്മുടെ കൈപിടിച്ചു നടത്തും, സ്നേഹത്തിലൂടെ, തലോടലിലൂടെ, വാത്സല്യത്തിലൂടെ, കാരുണ്യത്തിലൂടെ. അന്നാണ് മനസിലാവുക, നമ്മുക്ക് ജീവിതത്തിന്റെ അര്‍ഥം, സ്നേഹിക്കപ്പെടുന്നതിന്റെ അനുഭൂതി. അപ്പോള് നമ്മള് സ്വയം മന്ത്രിക്കും... "എന്റെ പ്രിയനേ.. നിന്റെ സ്നേഹം ഞാന് നെഞ്ചോടുചേര്‍ക്കുന്നു. നിന്റെ ഓര്‍മകളില് ഒരു കൊച്ചുനൗകയെ പോലെ ഒഴുകിനടക്കുക എന്നതാണ് ഇപ്പോളെന്റെ ജീവിതാഭിലാഷം. സ്നേഹത്തിനായി ദാഹിക്കുന്ന ആനന്ദത്തിന്റെ അനുഭുതിയില് നിന്ന്, സ്നേഹിക്കപ്പെടുക എന്ന ഇന്ദ്രിയങ്ങള്‍ക്കു അതീതമായ സുഖം ഞാന് അനുഭവിക്കുകയാണിപ്പോള്." പക്ഷേ അതുവരെ നമുക്ക് കാത്തിരിക്കാന് കഴിയണം. കൊടുങ്കാറ്റില് അകപെടാത്ത, പ്രളയജലത്തില് മുങ്ങിതാഴാതെ നൗക തുഴഞ്ഞുകൊണ്ടിരിക്കണം. എല്ലാ പ്രതിബന്ധങ്ങളെയും തരണംചെയ്തുകൊണ്ട് അത് മുന്നോട്ടുകൊണ്ട്പോവണം..."\nഗൌരി കേള്‍ക്കുന്നുണ്ടോ എന്നറിയാന് വിളിച്ചപ്പോളാണ് അവൾ തന്റെ മടിയില് കിടന്നുറങ്ങിപോയിരുന്നുവെന്ന് മനസ്സിലായത്. പിന്നെ താന് ആര്‍ക്കുവേണ്ടിയായിരുന്നു ഇതൊക്കെ പറഞ്ഞതെന്നോര്‍ത്ത് കുറെചിരിച്ചു. ഇന്ന് തന്റെ മകളുടെ അവസ്ഥ ഓര്‍ക്കുമ്പോള് അവള്‍ക്കു എന്താണ് സംഭവിച്ചതെന്ന് മനസ്സിലാക്കാന് കഴിയുന്നില്ല. പലപ്പോഴും അവളോട് ചോദിച്ചതാണ് "എന്തിനാണ് ആവശ്യമില്ലാത്ത കാര്യങ്ങളോർത്ത് സ്നേഹിക്കുന്നവരെ വെറുപ്പിക്കുന്നതെന്ന്" അപ്പോള് അവള് പറഞ്ഞത് "അമ്മക്ക് ഒന്നും മനസിലാവില്ല. അമ്മയുടെ കാലത്തേ തലമുറയല്ല ഇന്ന്. അന്നത്തെ യുഗത്തില്‍നിന്നും വിത്യസ്തമായ ഇലക്ട്രോണിക് യുഗമാണ് ഇന്ന്" എന്നായിരുന്നു. അവള് പറഞ്ഞത് ശരിയല്ലേ?... ഇപ്പോള് മനുഷ്യന് വെറുമൊരു 'ഉപകരണം' മാത്രമല്ല?, അച്ഛനമ്മമാര് പോലും ഉപകരണങ്ങളാണ്. മക്കളെ വളര്‍ത്തിവലുതാക്കി അവര്‍ക്ക് നല്ല വിദ്യാഭ്യാസം നല്കാന് മാത്രമുള്ള 'ഉപകരണം' .. അത്കഴിഞ് അവര്‍ക്ക് കല്യാണപ്രായമെത്തുമ്പോൾ അച്ഛനോ അമ്മക്കോ സ്ഥാനമില്ല, അപ്പോളവർ പറയുക. അത് തങ്ങളുടെ സ്വന്തം കാര്യമാണ്. അതില് അച്ഛനും അമ്മയും ഇടപെടണ്ട എന്ന രീതിയിലാണ്. ഇന്നത്തെ സ്നേഹത്തിന്റെ ലക്‌ഷ്യം അല്‍പനേരത്തേക്കുള്ള സന്തോഷമാണ്. താല്കാലിക ശമനം. അവിടെ, അമ്മ എന്നോ, മകള് എന്നോ വിത്യാസമില്ല. സ്നേഹമെന്ന ലേപനംപുരട്ടി, ചെന്നായയുടെ വേഷമണിഞ്ഞ മനുഷ്യന് ചോരകിനിയുന്ന ദംഷ്ട്രകൊണ്ട് സ്നേഹമെന്ന പൂവിതളിനെ അടര്‍ത്തിമാറ്റി കാഴ്ച്ചകളാക്കുന്നു. തന്റെ വീട്ടുമുറ്റത്ത് തളിർത്ത് നറുമണംപരത്തുന്ന പൂവിതള് മറ്റൊരാള്‍ക്ക് കാഴ്ചയാവുന്നതില്‍നിന്ന് തനിക്കു കിട്ടുന്ന സുഖത്തിന്റെ മനശാസ്ത്രം തേടിപോവുബോള് ലഭിക്കുന്ന ഉത്തരം മനുഷ്യമനസ്സ് എന്ന പ്രതിഭാസം അറിയാന് ഇനിയും ഇനിയും കാത്തിരിക്കണമെന്നാണ്. ഒരുമുഖത്തിന് രണ്ടുഭാവങ്ങള്, ഒന്ന് ചിരിക്കുന്ന അവസ്ഥയെങ്കില് മറ്റൊന്ന് അട്ടഹസിക്കുന്ന കാട്ടാളന്റെത്. എങ്ങിനെ മുനഷ്യനിങ്ങിനെ ഒരേസമയം രണ്ടു അവസ്ഥകള് ഉണ്ടാക്കാന്‍പറ്റുന്നു? അവള് പറഞ്ഞത് എത്ര വാസ്തവമാണ് തനിക്കു ഈ യുഗത്തെ അറിയാന് കഴിയില്ല.. കാരണം,. തനിക്ക് ഇന്നത്തെ കുട്ടികളെപോലെ ഒരു 'ഉപകരണം' ആവാന് കഴിയില്ല. താന് മനുഷ്യനാണ്. മജ്ജയും, മാംസവും, വികാരങ്ങളും, വിചാരങ്ങളുംഎല്ലാമുള്ള മനുഷ്യന്..\nഗൌരിയുടെ ചിന്തകള്‍ക്ക് മാറ്റംവന്നത് അവിനാഷ് അവളെ സ്നേഹിക്കാന് തുടങ്ങിയത്മുതലാണ്. തലമുറകളുടെ അന്തരമുണ്ടെങ്കിൽ പോലും, അവിനാഷ്ന്റെ സ്നേഹം മനസ്സിലക്കാന് തനിക്ക് കഴിയുമായിരുന്നു. അവന് ഗൌരി ജീവനായിരുന്നു. അവള് വിഷമിക്കുന്നതോ, കരയുന്നതോ അവന് താങ്ങാന്‍കഴിയുമായിരുന്നില്ല. അത്കൊണ്ട്തന്നെ, മകളെ അവന്റെ കൂടെ വിശ്വസിച്ചുപറഞ്ഞയക്കുന്നത് അഭിമാനമായിതോന്നി. തന്റെ മകള് വെറുമൊരു 'ഉപകരണം' അല്ല എന്ന തിരിച്ചറിവും തനിക്കു സന്തോഷംനല്‍കുന്ന ഒരനുഭവം ആയിരുന്നു. അവര് തമ്മിലുള്ള സ്നേഹം അറിഞ്ഞത്മുതല്, അവരുടെ ഭാവിജീവിതവും താന് നിശ്ചയിച്ചുകഴിഞ്ഞതാണ്. അവിനാഷിന്റെ വീട്ടുകാര്‍ക്കും അവളെ വലിയകാര്യമാണ്. അവര്‍ക്കും ആവിനാഷും മകളും ഒന്നിക്കുന്നത് കാണാന് ആഗ്രഹമുണ്ടന്ന് അറിഞ്ഞപ്പോള് അവളെ പൊന്നുപോലെ സ്നേഹിക്കുന്ന ഒരാളിന്റെ കയ്യില്‍തന്നെ ഏല്‍പ്പിക്കാന് കഴിയുമല്ലോ എന്ന അറിവില്‍നിന്ന് പകര്‍ന്നുകിട്ടിയ സന്തോഷം പറഞ്ഞറിയിക്കാന് കഴിയാത്തയത്രയും വലുതായിരുന്നു . പക്ഷേ അവന്റെ കാര്യത്തില് അവളുടെ ഉല്‍കണ്‌ഠ കാണുബോള് അത്ഭുതം തോന്നാറുണ്ട്.. ആ ഉല്‍കണ്‌ഠയുടെ കാരണം ആശ്ചര്യംജനിപ്പിക്കുന്നതായിരുന്നു. അവള്‍ക്കു എപ്പോഴും അവന്റെ സ്നേഹം നഷ്ടമാവുമോ എന്ന ഭയമാണ് . എന്തിന് അങ്ങിനെയെന്ന് ചോദ്യത്തിന് ഉത്തരമായി അവള് പറഞ്ഞ മറുപടികേട്ടപ്പോള് ശെരിക്കും ഞെട്ടിപ്പോയി.. താന് മുമ്പ് എപ്പോഴോ അവളോട് സ്നേഹത്തെ കുറിച്ച് ഉണര്‍ത്തിയ ഒരു കാര്യമാണ് അവള് തന്റെ നേര്‍ക്ക് ശരം കണക്കെ തൊടുത്തുവിട്ടത്. "അവന് പാതി വഴിയില് ഉപേക്ഷിച്ചുപോയാല്... അപ്പോള് പൊടുന്നനെ ദുഖത്തിന്റെ ഇരുണ്ട തടവറയില് ഞാന് എത്തപ്പെടില്ലേ.. ആരുമാരുമില്ലാത്ത ആ അവസ്ഥയില് ഞാന് നെഞ്ച്പൊട്ടുമാറു ഉച്ചത്തില്‍നിലവിളിച്ചാല് ആര് കേള്‍ക്കും അമ്മെ? പിന്നെ അമ്മ പറയുന്നത്പോലെ 'പോവുന്നത് പോട്ടെ' എന്ന് വക്കാന് എനിക്ക്കഴിയില്ല. അമ്മയോട് പറഞ്ഞിട്ട് കാര്യമില്ല അമ്മക്കൊന്നും മനസിലാവില്ല. ഇന്നത്തെ തലമുറയെകുറിച്ച് അമ്മക്ക് അറിയില്ല. അവന് ഒരിക്കല് പറഞ്ഞുനോക്കട്ടെ എന്നെ ഉപേക്ഷിച്ചുപോവുമെന്ന്, ആ നിമിഷം ഞാന് ആവനെ കൊന്നിരിക്കും. എന്നിട്ട് അവന്റെ ശരീരം വെട്ടി നുറുക്കി കഷണങ്ങള് ആക്കും. പിന്നെ ഞാനും മരിക്കും..... സത്യം."\nഅവളെ പറഞ്ഞു മനസിലാക്കാന് കുറെ ശ്രമിച്ചു.. അവളൊന്നും മനസ്സിലാക്കാന് ശ്രമിക്കുന്നില്ല എന്നറിവില് നിന്ന് ഇന്നത്തെ തലമുറയെകുറിച്ച് മനസിലാക്കാന് പറ്റി.. അവര്‍ക്ക് പോലും അന്യമായ എന്തോ വികാരങ്ങളാണ് അവരെ നയിക്കുന്നതെന്ന്. ഇന്നത്തെ തലമുറയ്ക്ക് എല്ലാം അറിയാം.. തന്റെ തലമുറയില് ഒളിച്ചുവക്കപ്പെട്ട എല്ലാ രഹസ്യങ്ങളും ഇന്ന് ഇന്റെര്‍നെറ്റിന്റെ ജാലക കാഴ്ചകളിലെ ഒരു വിനോദം മാത്രം.. അത് കൊണ്ട്തന്നെ, ഇന്നത്തെ തലമുറയെ ഒന്നിനെകുറിച്ചും ബോധ്യപ്പെടുത്തേണ്ട ആവശ്യമില്ല....... ഒരു പക്ഷെ.. എല്ലാം അറിയാം എന്നത് തന്നെയായിരിക്കും ഇന്ന് അവര് നേരിടുന്ന ഏറ്റവും വലിയ വിപത്ത്.. എല്ലാം അറിഞ്ഞാല് പിന്നെ അറിയാനായി ഒന്നും ഉണ്ടാവില്ല.. പിന്നെ തോന്നുക സംഹരിക്കനായിരിക്കും.. ... അത് തന്നെയല്ലേ ഇന്ന് കാണുന്ന കാഴ്ചകള്.. സ്നേഹിക്കന്നവരെ പോലും സംഹരിക്കാന് പ്രേരിപ്പിക്കുന്ന അവസ്ഥയിലേക്ക് അവരുടെ മനസ്സ് വളര്‍ന്നു കഴിഞ്ഞു..\nമകളെ പറഞ്ഞു ബോധ്യപ്പെടുത്താന് എന്തറിവാണ് ഇനി തനിക്കുള്ളത് എന്ന് ആലോചിക്കുന്നതിനിടെ മിസ്സിസ് ഭദ്ര നായരുടെ മനസ്സില് പെട്ടെന്ന് ഒരു കൊള്ളിയാന്‍മിന്നി.. മകള് പറഞ്ഞ വാക്കുകള് അവര് ഓര്‍ത്തു.."അവന് ഒരിക്കല് പറഞ്ഞു നോക്കട്ടെ ...എന്നെ ഉപേക്ഷിച്ചു പോവുമെന്ന്.......ആ നിമിഷം ഞാന് ആവനെ കൊന്നിരിക്കും.. എന്നിട്ട് അവന്റെ ശരീരം ഞാന് വെട്ടി നുറുക്കി കഷണങ്ങള് ആക്കും...പിന്നെ ...ഞാനും മരിക്കും..... സത്യം" പെട്ടെന്ന് അവര് ദൈവത്തെ വിളിച്ചു..... "ഭഗവാനെ.. എന്റെ കുട്ടിക്ക് ഒരു ആപത്തും വരുത്തരുതേ" അതും പറഞ്ഞു അവര് കാലുകള് വലിച്ചുവച്ച് അവളുടെ മുറിയുടെ ലക്ഷ്യമാക്കി ഓടി.. .....\nBy Anonymous at April 23, 2012 14 comments:\nഒരു എഴുത്തുകാരന്റെ ജീവിതകഥ\nകുറച്ചു ദിവസങ്ങളായി ഒരു നിശ്ചലാവസ്ഥ,\nശൂന്യമായ മനസ്സ്, എവിടെയുമെത്താത്ത ചിന്തകള്,\nഅടുക്കും ചിട്ടയും ഇല്ലാതെ ക്രമരഹിതമായ ദിനചര്യകള്,\nഒന്നിനോടും ഒരു ഉത്സാഹം തോന്നുന്നില്ല.\nഇങ്ങിനെയൊക്കെ തോന്നാന് മാത്രം ജീവിതത്തില് എന്തെങ്കിലും മാറ്റങ്ങൾ സംഭവിച്ചുവോ?\nഇല്ല... ഒന്നുമില്ല, എല്ലാം പഴയത് പോലെ തന്നെ.\nഎന്നിട്ടും എന്തുകൊണ്ടാണ് ഒരു അപരിചിത്വം ജീവിതത്തിൽ വന്നുചേർന്നത്?\nഇത്തരം ചിന്തകൾ പേറി നടക്കുമ്പോള്\nകഥാകൃത്തിന് സ്വയമൊന്നു വിചിന്തനം നടത്താന് തോന്നി.\nആ സമയത്താണ് ആരോ അയാളെ വിളിക്കുന്നതായി തോന്നിയത്.\n'ഹായ് കഥാകാരാ.. ..."\nആരാണ് തന്നെ വിളിക്കുന്നത്?\nകഥാകൃത്ത് ചുറ്റുപാടും നോക്കി.. ആരുമില്ലല്ലോ?"\n"കഥാകാരാ.." വീണ്ടും അതെ വിളി...\nഒരു നിമിഷത്തെ സംഭ്രമത്തിനു ശേഷം\nതന്നെയാരാണ് വിളിക്കുന്നതെന്ന് ഉള്‍കൊള്ളാന് കഥാകൃത്തിനു സാധിച്ചു.\nതന്റെ മനസ്സാണ് തന്നെ വിളിക്കുന്നത്.\nകഥാകൃത്ത് ചോദിച്ചു. 'ഈ മനസ്സിന് എന്തുപറ്റി ?\nമനസ്സിനെ അറിയാന് ഞാന് പലപ്പോഴായി ശ്രമം നടത്തിയതായിരുന്നുവല്ലോ?\nഅപ്പോഴൊന്നും മനസ്സ് എന്നെ കണ്ട ഭാവം നടിച്ചിരുന്നില്ല.\nഎന്ത് പറ്റി? പതിവില്ലാത്തൊരു സ്നേഹം?'\nമനസ്സ് പറഞ്ഞു "പതിവില്ലാത്തത് ഒന്നുമല്ല.\nഞാന് നിന്റെ മുന്നിലൂടെ നടന്നാൽ പോലും നീ എന്നെ കാണാറില്ല. നീ വല്ലാതെ മാറിയിട്ടുണ്ട്"\nഹ ഹ ഹ കഥാകൃത്തിന് ചിരി വന്നു.\nഎന്നിട്ട് കഥാകൃത്ത് പറഞ്ഞു 'നീ എന്നെ നോക്കുന്നില്ല എന്നായിരുന്നു എന്റെ പരാതി, ഇപ്പോള്, ഞാന് സ്വയം ആവര്‍ത്തിക്കുന്ന ചോദ്യം നീ എന്നോട് ചോദിക്കുന്നു.\nശരിക്കും നമ്മളിൽ, രണ്ടിൽ ഒരാള്‍ക്ക് എന്തോ കുഴപ്പം ഉണ്ട്.\nഒരു പക്ഷെ, എനിക്ക് തന്നെയാവനാണ് സാധ്യത,\nകാരണം.ഈയിടെയായി എന്നെ കാണുമ്പോള് ആളുകൾ എല്ലാവരും\nഎന്നില്‍നിന്ന് അകന്നുമാറി പോവുന്നതായി എനിക്ക് തോന്നി തുടങ്ങിയിട്ടുണ്ട്'\nമനസ്സ് പറഞ്ഞു "നിന്നിൽ നിന്ന് എല്ലാവരും അകന്നുമാറുന്നതിനു കാരണം നീ കഥകളില് ജീവിക്കുന്നത് കൊണ്ടാണ്.\nനിന്നെ സ്നേഹിക്കുന്നവരോടും, അറിയുന്നവരോടും\nനിന്നെ അറിയാനായി നിന്നിലേക്ക് വരുന്നവരോടും\nനിനക്ക് സംസാരിക്കാനുള്ളത് കഥകള് മാത്രമാണ്.\nകഥകള്ക്കപ്പുറമുള്ള ലോകം നിനക്ക് അന്യമായി തീർന്നിട്ടുണ്ട്.\nജീവിതമൊരു കഥയല്ല, കവിതയുമല്ല.\nതീക്ഷണമായ അനുഭവങ്ങളെ, ചിന്തകളെ അടുക്കും ചിട്ടയോടെ പകർത്തിവച്ച്\nകുറച്ചു ചായകൂട്ടുകൾ കൊണ്ട് മോടിപിടിപ്പിച്ചു ഉണ്ടാക്കുന്ന\nഒരു വിഭവം മാത്രമാണ് കഥയും കവിതയും.\nഎല്ലാവരും ഇത്തരത്തിൽ അനുഭവങ്ങളെ വായനയിലൂടെ അറിയാൻ ശ്രമിക്കുന്നവരാകണം എന്നില്ല. ചിലെരെങ്കിലും ഇതൊന്നുമില്ലതിരുന്ന നിന്റെപഴയ കാലത്തേ ഇഷ്ടപ്പെടുന്നവരാണ്.\nസത്യത്തിൽ നിന്നോട് പോലും നിനക്ക് സ്നേഹമില്ല..\nനിന്റെ ശരീരം പോലും അതിനു സാക്ഷിയാണ്.\nആരോഗ്യമുള്ള ഒരു ശരീരത്തിനു മാത്രമേ ആരോഗ്യമുള്ള ഒരു മനസ്സിനെ കുറിച്ച് അറിയാൻ കഴിയു. അത്കൊണ്ടാണ് നിനക്ക് എന്നെ അറിയാനോ മനസ്സിലാക്കുവാനോ സാധിക്കാത്തത്"\n'ഞാന് നിന്നെ അറിയാന് ശ്രമിക്കാം. അതിനു ഞാന് എന്താണ് ചെയ്യേണ്ടത്'\n"എങ്കില് ഞാന് നിനക്ക് രണ്ടു ജീവിതങ്ങളെ കാണിച്ചു തരാം.\nആദ്യത്തെ ജീവിതം നീ എഴുതാനിരിക്കുന്ന കഥയിലെ നായകന്റെതാണ്.\nഒരു കാലത്ത് നിന്റെ സന്തത സഹചാരിയും, നിന്റെ കളികൂട്ടുകാരനും,\nസര്‍വോപരി, കുറെ ബിരുദങ്ങള് എടുത്തു, അവസാനം ഒരു സര്‍ക്കാര് തസ്തികയില് ഗുമസ്തനായി ജോലി ചെയ്യുന്ന ആളിന്റെതാണ്.\nരണ്ടാമതായി നീ സംസാരിക്കേണ്ടത് നിന്നിലെ കഥാകൃത്തിനോടാണ്.\nപക്ഷെ ഒരു നിബന്ധന ഉണ്ട്. സംസാരിച്ചു കഴിയുമ്പോള് നിനക്ക് നിന്നെ മനസ്സിലാവണം.\nപിന്നെ നിന്നെ സ്നേഹിക്കുന്ന എന്നെ അഥവാ നിന്റെ മനസ്സിനെയും....സമ്മതമാണോ?\nശരി .. എങ്കില് ഇതാ നീ എഴുതാന് ആഗ്രഹിക്കുന്ന കഥയിലെ നിന്റെ കളികൂട്ടുകാരന്റെ ജീവിതത്തെ നിന്റെ ചിന്തകളിലേക്ക് തരുന്നു. അവനുമായി നീ സംസാരിക്കു"\n'എങ്ങിനെയുണ്ട് രമേശ് ജീവിതം'\n"എന്ത് ജീവിതം? ജനിച്ചത് കൊണ്ട് ജീവിക്കുന്നു.അതിനുമപ്പുറം വലിയ അര്‍ത്ഥങ്ങളൊന്നും ഞാന് ജീവിതത്തിനു കൊടുക്കുന്നില്ല"\n'നിനക്കിതു എന്ത് പറ്റി?\nനീ ഇങ്ങിനെ ചിന്തിക്കുന്ന ഒരാളായിരുന്നില്ലല്ലോ?\nജീവിതത്തെ കുറിച്ച് വ്യക്തമായ കാഴ്ച്ചപാടുകളും യുക്തിഭദ്രമായ നിലപാടുകളും നിനക്കുണ്ടായിരുന്നു. നീയുമായുള്ള സൌഹൃദം എന്റെ വ്യക്തിത്വത്തെ ഒരു പരിധിവരെ സ്വാധീനിക്കുകയും ചെയ്തിട്ടുണ്ട്. ഒരു വേള നിന്റെ ചിന്തകളാണ് എന്റെ ചിന്തകളായി പുറത്തു വരുന്നത് എന്ന് പോലും എനിക്ക് തോന്നിയിട്ടുണ്ട്.\nപക്ഷെ, നിന്റെ വാക്കുകളിലിപ്പോൾ നിരാശ നിറഞ്ഞു നിലക്കുന്നതായി മനസ്സിലാവുന്നു'\n"അങ്ങിനെയൊരു കാലം ഉണ്ടായിരുന്നു എന്നത് ശരി തന്നെയാണ്.\nപക്ഷെ എനിക്കിപ്പോള് ആളുകള് കൂടുന്നിടത്ത് പോവാന് വല്ലാത്ത മടിയാണ്.\nആകെകൂടി പോവാന് തോന്നുന്നത് മരണം നടക്കുന്ന സ്ഥലങ്ങളില് മാത്രമാണ്.\nപിന്നെ മരണത്തിന്റെ എല്ലാ ശേഷക്രിയകളും കഴിഞ്ഞതിനു ശേഷം മാത്രമാണ് ഞാൻ അവിടെനിന്നും മടങ്ങുക'\n'അതിനര്‍ത്ഥം, സമൂഹത്തിനെ ഉള്‍കൊള്ളാന് നിനക്ക് കഴിയുന്നില്ല എന്നാണ്.\nനീ ഒളിച്ചോടാന് ശ്രമിക്കുന്നു.\nഅത് മരണത്തിലൂടെയാണെങ്കില് പോലും നീ ഏറ്റു വാങ്ങാന് തയ്യാറാണ്.\nമരണത്തെ നീ ആഗ്രഹിക്കുന്നു എന്നും പറയാം.\nനിന്നെ നീ അളക്കുന്നത് മാറിയ സമൂഹത്തെ നോക്കിയാണ്.\nപക്ഷെ നീ കാണുന്നത് സാമൂഹ്യ നനമകളെ അല്ല, മറിച്ച് സമൂഹം ഉണ്ടാക്കി വച്ചിരിക്കുന്ന പൊള്ളയായ ജീവിത യഥാര്‍ത്ത്യങ്ങളെയാണ്'\n"ഒരു അര്‍ത്ഥത്തില് നീ പറഞ്ഞത് ശരിയാണ്. സമൂഹവുമായി പൊരുത്തപ്പെട്ടു പോവാന് എനിക്ക് കഴിയുന്നില്ല. അതിനു കാരണം, യവ്വനകാലഘട്ടത്തില് എനിക്കുണ്ടായ മാറ്റങ്ങളായിരുന്നു. ആ കാലത്ത് എന്റെ ചിന്തകളും പ്രവര്‍ത്തനങ്ങളും, എന്നോട് ഇടപഴകുന്നവരുമെല്ലാം ജീവിത്തിലെ വിവിധതലങ്ങളിലുള്ളവരായിരുന്നു.\nഅവരിൽ പലരും എന്നെ കണ്ടു പഠിക്കാന് മത്സരിക്കുന്നത് എനിക്കറിയാമായിരുന്നു.\nഓരോ ബിരുദങ്ങള് നേടുമ്പോഴും ഞാൻ സ്വയം എന്റെ അസ്തിത്വത്തിൽ നിന്ന് ഏറെ ദൂരെ പോവുന്നതായി ഒരു തോന്നല് എനിക്കുണ്ടായിരുന്നു.\nപിന്നീട് ജോലി തേടിയുള്ള യാത്രകളില് ഞാന് ആഗ്രഹിച്ചത് ഒരു സര്‍ക്കാര് ജോലിയാണ്. പതിയെ പതിയെ എന്നെ മാത്രകയാക്കിയ പലരും എന്നില് നിന്ന് അകന്നു പോവുന്നതായി എനിക്ക് മനസ്സിലാവാൻ തുടങ്ങി. സര്‍ക്കാര് ജോലി നേടിയതില് പിന്നെ എന്റെ ജീവിതത്തില് വലിയ മാറ്റങ്ങള് ഒന്നുമുണ്ടായില്ല, പകരം അത് ഒരു സ്ഥായിയായ അവസ്ഥയില് ഞാന് എത്തപ്പെട്ടു. സമൂഹം അപ്പോഴെക്കെ മാറ്റങ്ങള്‍ക്കു വേണ്ടി വെമ്പല് കൊള്ളുകയായിരുന്നു. പലരും കടൽ കടന്നു. ആഗ്രഹിച്ചതൊക്കെ നേടി. അവരിൽ പലരും സമൂഹത്തിൽ അവരുടെതായ സ്ഥാനമാനങ്ങൾ ഉണ്ടാക്കി. ഒരു സർക്കാർ ജോലിയിൽ മാത്രം ഒതുങ്ങിപ്പോയ ഞാൻ എനിക്ക് ചുറ്റുമുള്ള സമൂഹത്തിന്റെ മുന്നിൽ ഒന്നുമില്ലാത്ത ആളായി മാറി.\nഞാൻ ആരുമല്ല, എനിക്ക് ഒന്നുമാവാന് കഴിഞ്ഞില്ല"\n'നീ ജീവിതത്തില് എന്നോ മരിച്ചവനാണ്.\nമരിച്ചവന് എന്നതിന്റെ വിവക്ഷ പരാജയപ്പെട്ടവന് എന്നും നല്‍കാം.\nനിന്റെ പരാജയത്തിന്റെ വ്യാപ്തി നീ അളക്കുന്നത് മറ്റുള്ളവരില് നിന്ന് നിനക്കില്ലാത്തതിനെ കുറിച്ചോർത്ത്കൊണ്ട് മാത്രമാണ്.\nനിന്റെ ജീവിതാഭിലാഷങ്ങള് പൂവണിയിക്കാന് നിനക്ക് കഴിഞ്ഞില്ലന്നു നീ വിചാരിക്കുന്നു. സുഖവും ദുഖവും ആപേക്ഷികമാണ്. അത് മാറിമറിഞ്ഞു കൊണ്ടിരിക്കും. നിന്റെ നിർവികാരത കാരണം, ജീവിതത്തിൽ നീ അനുഭവിക്കുന്ന മനോഹരമായ പല അവസ്ഥകളുടെയും അനുഭൂതി നുകരാൻ നിനക്ക് കഴിയാതെ വരുന്നു....'\n"ഞാന് നിങ്ങളുടെ സംഭാഷണത്തില് ഇടപെടുകയാണ്.\nനിന്റെ കഥയിലെ നായകനെ ജീവിത യാഥാർത്യങ്ങളുടെ ലോകത്തേക്ക് തിരികെ കൊണ്ട് വരാന് പെട്ടെന്ന് കഴിയില്ല. അത്കൊണ്ട് തന്നെയാണ് ഈ കഥ അപൂര്‍ണമായി നീ എന്നില് അവശേഷിപ്പിച്ചത്. അയാള്ക്ക് ജീവിതം അറിയാം. എന്നിട്ടും, പരാജയപെട്ടവൻ എന്ന തോന്നൽ സ്വയം സൃഷ്ടിച്ചു ജീവിതത്തെ പഴിച്ചുകൊണ്ട് കാലം കഴിക്കാനാണ് അയാൾ ആഗ്രഹിക്കുന്നത്. ഇനി നിനക്ക് രണ്ടാമത്തെ ആളോട് സംസാരിക്കാം.. അത് നിന്നിലുള്ള കഥാകരനോടാണ്. നീ അറിയാത്ത നിന്നിലെ എഴുത്തുകാരനോട്"\n"എന്ത്കൊണ്ട് താങ്കളുടെ കഥകളില് ബാല്യത്തെ കുറിച്ചും, അച്ഛനമ്മാരുടെ സ്നേഹത്തെ കുറിച്ചും കാണുന്നില്ല?'\n'ഞാന് ഒരു കഥകൃത്ത് അല്ല. കാരണം എനിക്ക് അനുഭവങ്ങളുടെ തീച്ചൂളയില്ല. ഞാന് വളർന്നത് ഒരു കൂട്ട്കുടുംബത്തില് അല്ല, അത് കൊണ്ട് മുത്തശ്ശി കഥകളെ കുറിച്ച് എനിക്ക് അറിയില്ല. ഞാന് പിച്ചവച്ചത് എന്റെ അമ്മയുടെ കൈകളില് ഇരുന്നല്ല, അത്കൊണ്ട് അമ്മയെക്കുറിച്ച് എഴുതാൻ എനിക്കറിയില്ല. ജോലി തേടി വിദേശത്തേക്ക് പോയ അച്ഛന് മാസത്തിലൊരിക്കൽ ഹോസ്റ്റല് വാര്‍ഡനു എഴുതുന്ന കത്തുകളില് കൂടി പകർന്നു കിട്ടിയ സ്നേഹം മാത്രമേ എനിക്കും എന്റെ അച്ഛനും ഇടയിൽ ഒള്ളു അത് കൊണ്ട് എനിക്ക് അച്ഛനമ്മാരുടെ സ്നേഹത്തിന്റെ ശക്തിയെ കുറിച്ച് എഴുതാനറിയില്ല'\n"അനുഭവം ഇല്ലാതെ നിങ്ങള് എങ്ങിനെ എഴുതുന്നു? ഒരു കഥാകൃത്ത് കുറെ അനുഭവങ്ങള് ഉള്‍കൊള്ളുന്ന ഒരാളായിരിക്കണം എന്ന് പറഞ്ഞു കേള്‍ക്കുന്നു? പക്ഷെ താങ്കളുടെ കാര്യത്തില് അത് ശരി അല്ലല്ലോ? താങ്കള് എങ്ങിനെ കഥ ഉണ്ടാക്കുന്നു?"\n'കഥ ഞാന് കാണുന്നത് എന്റെ ചുറ്റും ജീവിക്കുന്ന ആളുകളില് നിന്നാണ്. എന്റെ കണ്ണുകളില് പ്രതിഫലിക്കുന്ന എന്തിനെയും അറിയാനും, അവയോടു നിശബ്ധമായി സംസാരിക്കാനും ശ്രമിക്കുന്നു. സ്ഥിരം കാഴ്ചകള് കണ്ണിനെ തേടി എത്തുമ്പോള്, മടുപ്പിക്കുന്ന കാഴ്ച്ചകളിൽ നിന്ന് മാറി കാണാത്തതിനെ തേടി നടക്കാന് തുടങ്ങും. കഥ എഴുത്ത് തുടങ്ങുന്നതിനു മുമ്പ്, എന്റെ മനസ്സില് എന്തൊക്കെയോ ഉണ്ടായിരുന്നതായി ഞാന് മനസ്സിലാക്കിയിരുന്നു. പക്ഷെ ഇപ്പോള് പൊടുന്നനെ എനിക്ക് ഒന്നും ഓര്‍മിച്ചു എടുക്കാന് കഴിയുന്നില്ല. ഓര്‍ക്കാന് കഴിയാത്ത ഓര്‍മകളുടെ ചെപ്പില് നിന്ന് ചിലതൊക്കെ ഓര്‍മിച്ചെടുക്കാന് ഈയിടെ വിഫല ശ്രമം നടത്തിനോക്കി. പക്ഷെ ഓര്‍മകളെ തേടി നടക്കുന്നതിനു പകരം, കാഴ്ച്ചകളെ തേടി നടക്കുന്നതാണ് കൂടുതല് നല്ലതെന്ന് എനിക്കിപ്പോള് തോന്നിത്തുടങ്ങിയിട്ടുണ്ട്.\nകാഴ്ച്ചകൾ മടുപ്പുണ്ടാക്കില്ല. ഓര്‍മ്മകള് ചിലപ്പോള് അസ്വസ്ഥതയായി മാറും'\n"കണ്ടു മറന്ന കാഴ്ച്ഛകളിലെ ചിലതക്കെയോര്‍ത്തു താങ്കള് സ്വയം ചിരിച്ചു കൊണ്ട് പലപ്പോഴും നടക്കാറുണ്ടല്ലോ? എന്നിട്ടും എന്ത് കൊണ്ട് താങ്കളുടെ കഥകളില് തമാശകള് ഉണ്ടാവുന്നില്ല?"\n'തമാശകള്' നമ്മള് സ്വയം സൃഷ്‌ടിക്കുന്നത് അല്ല. ചില ചിന്തകള്‍പോലും തമാശകളാണ്.\nഞാന് ഒരു ഉദാഹരണം പറയാം..എന്റെ 'യാത്രക്കിടയില്' എന്ന പംക്തിയില്, എന്റെ മുന്നില് നില്ക്കുന്ന ചുവന്ന ചുരിദാര് ധരിച്ച ഒരു പെണ്‍കുട്ടി ആരുമായോ ഫോണില് സംസാരിച്ചു കൊണ്ട് നില്‍ക്കുന്ന കാഴ്ച എന്നില് അസ്വസ്ഥയായി പടര്‍ന്നു കയറുന്നു. അപ്പോൾ ഞാന് സ്വയം പറയുന്നു, അവൾ അവിടെ നിന്ന് മാറി മറ്റേതെങ്കിലും ഒരു സീറ്റില് പോയിരുന്നു സംസാരിച്ചു കൂടെയെന്ന് കാരണം അവളവിടെ നിന്ന് സംസാരിക്കുന്നതു കൊണ്ട് എനിക്ക് മറ്റൊന്നും ശ്രദ്ധിക്കാന് പറ്റാതെ വരുന്നു, ഇതില് ഒരു തമാശ ഉണ്ട്. ഞാന് അവിടെനിന്നു മാറി മറ്റൊരു സ്ഥലത്ത് ഇരുന്നാൽ എനിക്ക് അവളെ കാണേണ്ട അവസ്ഥയുണ്ടാവില്ല പക്ഷെ ഞാന് സ്വയം മാറുന്നതിനു പകരം, അവളോട് മാറി എവിടെയെങ്കിലും പോയി ഇരിക്കാന് പറയുന്നു. .. സമൂഹത്തിന്റെ പൊതുവായ അവസ്ഥയാണിത്. ഇത് തന്നെയാണ് എന്റെ ചിന്തകള്... ഇത് ഒരു ആക്ഷേപഹാസ്യമാണ്. പക്ഷെ വായനക്കാര് എന്നെ സീരിയസ്സ് എഴുത്തുകാരനായി കാണുന്നത് കൊണ്ടാവാം അവര്‍ക്ക് എന്റെ എഴ്ത്തിലെ തമാശകള് അറിയാന് കഴിയാത്തത്'\n"കഥാകാരാ..., നിനക്ക് നിന്നെ മനസിലായില്ലേ, നീ ശൂന്യതയില് നിന്നാണ് കഥകള് ഉണ്ടാക്കുന്നത്. പ്രകൃതിയാണ് നിനക്ക് കഥകള് തരുന്നത്.. നിന്റെ കണ്ണുകള് എങ്ങിനെ പ്രകൃതിയെ നോക്കുന്നുവോ? അതാണ് നിന്റെ കഥ. പ്രകൃതിയുടെ മാറ്റങ്ങള്‍ക്കു അനുസരിച്ച് നീന്റെ ചിന്തകളും മാറുന്നു. നീ അനുഭവിക്കുന്ന ഇപ്പോഴുള്ള വിഷമവും അത് തന്നെയാണ്..പൊടുന്നനെ നിന്റെ പ്രക്രതി മാറിയിട്ടുണ്ട്.. അത് മനസിലാക്കാനുള്ള ശ്രമമാണ് നിന്നില് അസ്വസ്ഥതയായി മാറിയത്"\nസ്വയം മനസ്സിലായ കഥാകാരന് ചിന്തകളുടെ ഉള്‍കാഴ്ചയുമായി കാഥികന്റെ പണിപ്പുരയിലേക്ക് നടന്നു... .മനസ്സെന്ന അത്ഭുത മാന്ത്രികതയില് വിടര്‍ന്ന കാഴ്ച്ചകളുമായി,..\nBy Anonymous at April 18, 20129comments: Links to this post\nഅയാള് ഒരു കഥ അന്വേഷിച്ചു നടക്കുകയാണ്.. ജീവിതാനുഭവങ്ങളില് നിന്നാണ് കഥ ഉണ്ടാവുന്നതെന്നു അയാള്‍ക്കറിയാം.. പക്ഷെ, അയാളുടെ മനസ്സ് നിശ്ചലമാണ്.. നിശ്ചലാവസ്ഥ തന്റെ മനസ്സിനെ ചിന്തിപ്പിക്കില്ലന്നു അയാള്‍ക്ക് അറിയാം, അത് കൊണ്ട്, മനസ്സിനെ അസ്വസ്ഥമാക്കാന് വേണ്ടി അയാള് ശ്രമമാരംഭിച്ചു.\nഭൂമിയും അതിന്റെ വൈവിദ്യങ്ങളുമായിരുന്നു ആദിമ മനുഷ്യരെ അസ്വസ്ഥമാക്കിയിരുന്നതെങ്കില്, ഇന്നത്തെ മനുഷ്യന്റെ മനസ്സിന്റെ താളം തെറ്റിക്കുന്നത് അവന് തന്റെതന്നെ സമൂഹത്തിലെ ബലഹീനര്‍ക്കുമേല് സ്ഥാപിക്കുന്ന ആദിപത്യമാണ്. കുറെ കാലമായി ഈ ചിന്തകളാണ്  അയാളെ കുറച്ചെങ്കിലും അസ്വസ്ഥനാക്കുന്നതെന്നു അയാളുടെ കഥകള് വായിച്ചാല് അറിയാം. ഇതിലുമപ്പുറമുള്ള ചിന്തകളാണ് ഇനി അയാള്‍ക്ക് വേണ്ടത്. ഒടുവില് അയാള് തീരുമാനിച്ചു തന്റെ ഭാര്യയോടു കലഹത്തില് ഏര്‍പ്പെടാന്.. അവള് ചിരിച്ചു കൊണ്ട് അയാളോട് ചോദിച്ചു.. "നിങ്ങള് കഥകള് എഴുതാന് വേണ്ടി അല്ലെ എന്നോട് കലഹത്തില് ഏര്‍പ്പെടുന്നത്? എല്ലാവരും മനസ്സിന്റെ സ്വസ്ഥത ആഗ്രഹിച്ചാണ് ഭാര്യയോട് സംസാരിക്കുക, നിങ്ങള് വല്ലാത്ത ഒരു മനുഷ്യന് തന്നെ, എന്നാലും നിങ്ങളെ എനിക്ക് ഇഷ്ട്ടമാണ്, ഒരിക്കലും നിങ്ങളോട് ദേഷ്യപ്പെടാന് എനിക്ക് സാധിക്കില്ല" ഇളിഭ്യനായ അയാള് അലക്ഷ്യമായി മുന്നില് കണ്ട വഴിയിലൂടെ യാത്ര ആരംഭിച്ചു.\nഅമ്പലത്തിലേക്ക് പോവുകയാണോ? എങ്കില് പാദരക്ഷകള് ഞങ്ങളെ ഏല്‍പ്പിക്കു. റോഡ് അരികില് സ്ഥാപിച്ചിരിക്കുന്ന പോലീസ് ബാരിക്കേടിനു അടുത്ത് നില്‍ക്കുന്ന താടിവച്ച ചെറുപ്പകാരന് അയാളുടെ നേരെ നോക്കി പറഞ്ഞു.\nഎന്റെ ഷൂ ഞാന് അഴിച്ചു വക്കാം, പക്ഷെ അത് നഷ്ടപ്പെടില്ല എന്നതിന് എന്താ ഉറപ്പു?\nഞങ്ങള്‍ക്ക് അഞ്ചു രൂപ തന്നാല്, ഞങ്ങളിത് സൂക്ഷിച്ചു വക്കും..\nപക്ഷെ സുഹൃത്തെ ഇതിനു അയ്യായിരം രൂപയിലധികം വിലയുണ്ട്. ഹഷ് പപ്പീസ് എന്ന ഒരു അമേരിക്കന് കമ്പനിയുടേതാണ് ഇത്.\nഞങ്ങള്‍ക്ക് നിങ്ങളോട് തര്‍ക്കിക്കാന് നേരമില്ല, പറ്റുമെങ്കില് ഷൂ ഞങ്ങളെ ഏല്പിക്കു.. അമ്പലത്തിലേക്ക് ഇത് ധരിച്ചുകൊണ്ട് പോവാന് പറ്റില്ല.\nഞാന് അമ്പലത്തില് കയറാന് വന്നതല്ല,.. എന്റെ ജോലി കഥ എഴുത്താണ്, ഞാന് അലക്ഷ്യമായി നടക്കുകയാണ്.. നിങ്ങളെ കണ്ടപ്പോള് എന്റെ കഥയില് നിങ്ങള് വരണമെന്ന് എനിക്ക് തോന്നി, അത് കൊണ്ട് മാത്രമാണ് നിങ്ങളോട് ഞാന് സംസാരിക്കാന് നിന്നത്.\nമുന്നോട്ടു നടക്കുമ്പോള് വീണ്ടും അയാള് കുറെ ബാരിക്കേഡുകള് കണ്ടു, ഓരോ ബാരിക്കേടിന്നും അരികിലായി പാദരക്ഷകള് സൂക്ഷിക്കാന് ആളുകള് നില്‍ക്കുന്നു.. വഴി നിറയെ കുറെ ആളുകള്, സ്ത്രീകളും കുട്ടികളും അവരില് ഉണ്ട്. ഒരു ചെറുപ്പകാരിയായ പെണ്‍കുട്ടി അയാളെ നോക്കി ചിരിച്ചു.. അയാള് ഓര്‍ത്തു , .. അലക്ഷ്യമായി നടക്കുന്ന തന്റെ ലക്‌ഷ്യം ഈ പെണ്‍കുട്ടിയെ കാണാന് ആയിരിക്കാം. പക്ഷെ അവള് അയാളെയും കടന്നു പോയി.. അയാള്‍ക്ക് പിറകിലോട്ടു തിരിഞ്ഞു നോക്കാന് മടി തോന്നി. അമ്പലത്തിനു തോട്ടുഅടുത്തു എത്തിയപ്പോള് അവിടെ കുറെ കച്ചവടക്കാരെ കണ്ടു, പലതരം പൂക്കള് കയ്യില് പിടിച്ചു നില്‍ക്കുന്ന ഒരു നോര്‍ത്ത് ഇന്ത്യന് എന്ന് തോന്നിപ്പിക്കുന്ന ഒരാളോട് അയാള് അവിടെ ആളുകള് തടിച്ചു കൂടിയതിനെ കുറിച്ച് അനേഷിച്ചു.. അയാള് പറഞ്ഞ മറുപടിയില് നിന്നാണ്, ആ ദിവസം ശിവരാത്രി ദിനം ആണന്നു അയാള്‍ക്ക് മനസിലായത്.. മുന്നോട്ടു നടക്കുമ്പോള് അയാള്‍ക്ക് എതിരെ ഒരു സ്ത്രീയും പുരുഷനും നടന്നു വരുന്നുണ്ടായിരുന്നു. ആ സ്ത്രീയുടെ നഗ്നമായ വയറു സാരിയുടെ ഇടയില് കൂടി അയാള് കണ്ടു. അയാള് നോക്കുന്നത് കണ്ടിട്ടാവണം അവള് സാരി വയറിലേക്ക് വലിച്ചിട്ടു അവിടെ മറച്ചു.. എന്നാലും നേര്‍ത്ത സാരിക്കിടയിലൂടെ അയാള് അവളുടെ വയറിന്റെ മടക്കുകള് കണ്ടു . സാരിക്കിടയിലൂടെ കണ്ട വയറിന്റെ മാംസളമായ ഭാഗം അയാളുടെ മനസ്സില് ലഹരി പടര്‍ത്തി .. താന് പണ്ട് സ്വപനം കണ്ട പെണ്‍കുട്ടികള്‍ക്കും ഇത് പോലെ സാരിക്കിടയിലൂടെ വെളിപ്പെടുന്ന ആലില വയറു ഉണ്ടായിരുന്നതായി അയാള് ഓര്‍ത്തു.. അവരും അയാളെ കടന്നു പോയി..\nഎന്ത് കൊണ്ടാണ് അവര് മുട്ടിയുരുമ്മി നടക്കാത്തത്? കല്യാണം കഴിഞ്ഞ ആദ്യ നാളുകള് മാത്രമായിരിക്കും ഇങ്ങിനെ നടക്കുക.. പിന്നെ പിന്നെ അകലം കൂടും, മനസ്സിന്റെ അകലം കൂടുമോ? കൂടുമായിരിക്കും..എന്നിട്ട് തനിക്കു കൂടിയിട്ടുണ്ടോ... അയാള് ഓര്‍മകളില് ചികഞ്ഞു.. ഭാര്യയുമായി അയാള് കലഹിച്ചിട്ടുണ്ട്.. പിണങ്ങി ഇരിന്നിട്ടുണ്ട്. അവളോട് ഉറങ്ങുകയാണ് എന്ന് പറഞ്ഞു കള്ളം നടിച്ചു കിടന്നിട്ടുണ്ട്... എന്നിട്ട് .. മറ്റൊരു ദിവസമാവുമ്പോള് കൂടുതല് അടുക്കാന് തോന്നിയിട്ടുണ്ട്.. അവളുടെ കവിളില് തന്റെ മുഖം ചേര്‍ത്ത് കരഞ്ഞിട്ടുണ്ട്.. അവളുടെ പിന്‍കഴുത്തില് ഉമ്മ വച്ച് അവളെ കോരിത്തരിപ്പിച്ചിട്ടുണ്ട്.. അകന്നാല് അടുക്കാന് തോന്നും.. അടുത്താല് അകലാന് തോന്നും.. അതായിരിക്കാം സ്നേഹം.. അവര് സ്നേഹിക്കുനത് കൊണ്ടാവാം അകന്നു നടക്കാന് തോന്നുന്നത്..\nഅയാള് വീണ്ടും യാത്ര തുടര്‍ന്നു. മുന്നോട്ടു നടക്കുമ്പോള് അയാള് നാലുപാടും നോക്കി കൊണ്ടിരിന്നു.. കഥയില് എന്തെക്കെ ഉള്‍പ്പെടുത്തണം, ഒരു പെണ്ണും ആണും പ്രണയിക്കുന്നത് വേണം, അല്ലങ്കില് കഥ ആവില്ല.. പക്ഷെ.. പ്രണയിക്കുന്നവരെ അയാളുടെ കണ്ണുകള്‍ക്ക് കാണാന് കഴിഞ്ഞില്ല.. കണ്ട കാഴ്ചകളിലെല്ലാം സ്ത്രീയും പുരുഷനും പരസ്പരം അകലം പാലിച്ചു കൊണ്ട് നടക്കാന് ശ്രമിക്കുന്നത് പോലെ തോന്നിപ്പിച്ചു.\nതണുത്ത കാറ്റ് വീശിയപ്പോള് അയാളെ ചെറുതായി തണുക്കാന് തുടങ്ങി.. നെറ്റിയില് തൊട്ടു നോക്കി.. വിയര്‍ത്തിട്ടുണ്ടോ .. ഇല്ല.. അതിനു ഇനിയും നടക്കണമായിരിക്കും.. വിയര്‍ത്താല് തണുക്കില്ല എന്നാണ് അയാളുടെ വിശ്വാസം.. ചില വിശ്വാസങ്ങളും സ്വപ്നങ്ങളും ചേര്‍ന്നതാണ് ജീവിതമെന്നാണ് അയാള് വിശ്വസിക്കുന്നത്.. പക്ഷെ ഓരോ സ്വപ്നത്തിനും അടുത്ത് എത്തുമ്പോള്, അത് താന് കണ്ട സ്വപനമല്ലന്ന തിരിച്ചറിവില് അയാള് എത്തുന്നു .. അത് കൊണ്ട്തന്നെ, മറ്റുള്ളവരുടെ സ്വപനങ്ങളെ കുറിച്ച് അയാള് കഥകളില് എഴുതി നിറച്ചു. കഥകള് എഴുതി തീരുമ്പോള് അതായിരുന്നു തന്റെ സ്വപനമെന്നു അയാള് തിരിച്ചറിഞ്ഞു. ഓരോ സ്വപ്നത്തിന്റെ അവസാനവും മറ്റൊരു സ്വപ്നത്തിന്റെ തുടക്കമാണ് എന്ന് അയാള് തിരിച്ചറിഞ്ഞതും മറ്റുള്ളവരുടെ സ്വപങ്ങളില് കൂടി ആയിരുന്നു..\nദൂരെ ഒരു മരത്തിനു അരികിലായി നീല സാരിയില് ഒരു സ്ത്രീ ഇരിക്കുന്നത് അയാള് കണ്ടു.. ആ മരത്തിനു അരികെ തനിച്ചിരിക്കാന് ആ സ്ത്രീയെ പ്രേരിപ്പിച്ചത് എന്താവും? അയാള് ആ മരത്തിനു അരികിലേക്ക് നടന്നു.. വളരെ വൃത്തിയായി വസ്ത്രം ധരിച്ച ഒരു പ്രായമായ സ്ത്രീ ആയിരുന്നു അത്. എന്തിനാണ് ഈ സ്ത്രീ ഇങ്ങിനെ തനിചിരിക്കുന്നത്, ഒരു പക്ഷെ ജീവിതത്തില് അവര് ഒറ്റപ്പെട്ടു പോയിട്ടുണ്ടാവും. തണുത്ത കാറ്റ് വീശുന്നതും, അത് മരച്ചില്ലകളെ തഴുകി തലോടി പോവുന്നതും അവരറിയുന്നില്ല. അവര് മറ്റൊരു ലോകത്തില് ആണ് എന്ന് തോന്നുന്നു.. താലോലം പാടി ഉറക്കി, വളര്‍ത്തി വലുതാക്കിയ മക്കള് ആയിരിക്കുമോ അവരെ ഇങ്ങിനെ ഒറ്റപ്പെടുത്തിയത്? അതോ ഭൌതിക ലോകത്തിലെ സുഖസൌകര്യങ്ങള് തേടി പോയ ഭര്‍ത്താവായിരിക്കുമോ? എങ്ങിനെ ആയാലും അവരെ ജീവിപ്പിക്കുന്നത് സ്വപനങ്ങള് ആണ് .. അല്ലായിരുന്നുവെങ്കില് ഇങ്ങിനെ തനിച്ചിരുന്നു മറ്റൊരു ലോകത്തിലൂടെ അവര് തന്റെ മനസ്സിനെ വിഹരിക്കാന് ഇഷ്ടപ്പെടുമോ?\nഅയാള്‍ക്ക് സമാധാനമായി.. ആദ്യമായി തന്റെ മനസ്സ് അസ്വസ്ഥമാവന് തുടങ്ങിയിരിക്കുന്നു.. ഒറ്റപ്പെടലിന്റെ വേദന നിറഞ്ഞ സുഖത്തെ കുറിച്ച് ഓര്‍ക്കാന് കഴിയുന്നു... ചിലപ്പോള് തോന്നും ഒറ്റപ്പെടലാണ് ജീവിതത്തില് സന്തോഷം ഉണ്ടാക്കുന്നതെന്ന്... പിന്നെ മറ്റുള്ളവര്‍ക്ക് വേണ്ടി ജീവിക്കണ്ടല്ലോ, സ്വന്തത്തിനു വേണ്ടി മാത്രമായി ജീവിക്കാം.. പാരധികള് കേള്‍കണ്ട.. പരിഭവങ്ങള് അറിയണ്ട..താന് ചെയ്തു കൊടുത്ത ഉപകാരത്തിനു പകരമായി തിരിച്ചു കിട്ടാത്ത നന്ദിയെയോ, പുഞ്ചിരിയെയോ ഓര്‍ത്തു ഹൃദയത്തില് ദുഃഖങ്ങള് നിറക്കണ്ട. പക്ഷെ, മറ്റു ചിലപ്പോള് തോന്നും മറ്റുള്ളവര്‍ക്ക് വേണ്ടി ജീവിക്കുന്നതിനും ആനന്ദം ഉണ്ടന്ന് . അപ്പോള് തന്നെയാണ് തനിക്കു ആരെക്കെയോ ഉണ്ടന്ന തോന്നലുകള് ഉണ്ടാവുന്നതെന്ന് .. സ്വപ്നങ്ങള് യാഥാര്‍ത്ഥ്യമാവുക എന്നതിലും സുഖം, അത് സ്വപ്നമായി അവശേഷിക്കുന്നത് തന്നെയാണ്. അപ്പോള് തന്നെയാണ് ജീവിക്കാനുള്ള പ്രേരണ ഉണ്ടാവുന്നതും. ഇനി കഥ ഉണ്ടാക്കാം...അസ്വസ്ഥമായ മനസ്സില് നിന്ന് സുന്ദരമായ കഥകള് ഉണ്ടാക്കാം... അയാള്‍ക്ക് ആര്‍പ്പു വിളിക്കാന് തോന്നി.. സന്തോഷം കൊണ്ട് അയാള് തുള്ളിച്ചാടി..\nലക്‌ഷ്യം നേടിയ സന്തോഷത്തോടെ അയാള് യാത്ര തുടര്‍ന്നു. പെട്ടന്ന് അത്യുച്ചത്തിലുള്ള ഒരു ശബ്ദം ആ പ്രദേശത്തെ ഭീതിയില് ആഴത്തി.. ആളുകള് നാല് പാടും ചിതറി ഓടി.. .. അന്തരീക്ഷത്തില് തീഗോളങ്ങള് ഉയര്‍ന്നു പൊങ്ങി..കുറച്ചു നിമ്ഷങ്ങള്‍ക്ക് ശേഷം വീണ്ടും അതിലും ഭയാനകമായ ഒരു ശബ്ദം കൂടി അയാള് കേട്ടു. ആ പ്രദേശത്തെ തല ഉയര്‍ത്തി നില്‍ക്കുന്ന കോണ്‍ക്രീറ്റ് കെട്ടിടങ്ങള് വിറകൊണ്ടു.. കെട്ടിടത്തിനകത്ത് നിന്ന് ആളുകള് ഇറങ്ങി ഓടാന് തുടങ്ങി.. ഡീസലിന്റെയും പെട്രോളിന്റെയും രൂക്ഷ ഗന്ധം അന്തരീക്ഷത്തെ മലിനമാക്കാന് തുടങ്ങി.. അയാള് മൂക്കിന്റെ ആഗ്രഭാഗം കൈ വച്ച് അടച്ചു പിടിച്ചു. കറുത്തിരുണ്ട പുക മേല്പ്പോട്ടുയര്‍ന്നു ഭൂമിക്കും ആകാശത്തിനുമിടയില് ഒരു ആവരണം തീര്‍ത്തു. സൈറന് മുഴക്കി കൊണ്ട് മുറിവേറ്റവരേയും രോഗികളേയും കൊണ്ടുപോകാനുള്ള വാഹനങ്ങള്‍ഇരച്ചു എത്തി. ആളുകള് പൊട്ടികരഞ്ഞു കൊണ്ട് ഓടുന്നത് അയാള് കണ്ടു, നേരത്തെ തനിച്ചിരുന്നു ഏതോ ദിവാസ്വപ്നത്തില് മുഴകിയിരുന്ന ആ വൃദ്ധയായ സ്ത്രീ മാറത്തടിച്ചു നിലവിളിച്ചു കൊണ്ട് അയാള്ക്കരികിലൂടെ ദ്രിതിപ്പെട്ടു ഓടി.. ആരെക്കെയോ പറയുന്നത് കേട്ടു.. ബോംബു ബോംബു, ചിലര് പറയുന്നത് കേട്ടു കാറിലാണ് ബോംബു പൊട്ടിയത്. .. എല്ലാം നശിച്ചു.. ഒന്നും ബാക്കിയില്ല.. നിരാലംബരായ ശരീരം വെന്തുകരിഞ്ഞ കുറച്ചു മനുഷ്യര് മാത്രമല്ലാതെ...\nക്ലൈമാക്സ് കിട്ടിയ സന്തോഷത്താല്, ആഹ്ലാദഭരിതനായി അയാള് വിളിച്ചു പറഞ്ഞു: ഹാ എത്ര സുന്ദരമിനിമിഷം!! ..\nBy Anonymous at April 17, 20129comments:


വേങ്ങര നിയമസഭാ മണ്ഡലത്തിൽ 70 ശതമാനം പോളിംഗ് | Naattuvartha.com\nമലപ്പുറം: ഉപതെരഞ്ഞെടുപ്പ് നടന്ന വേങ്ങര നിയമസഭാ മണ്ഡലത്തിൽ കനത്ത പോളിംഗ്. അവസാന മണിക്കൂറുകളിലെ കണക്കുകൾ പ്രകാരം 70 ശതമാനം പേർ വോട്ട് രേഖപ്പെടുത്തി. രാവിലെ മന്ദഗതിയിൽ തുടങ്ങിയ വോട്ടെടുപ്പ് ക്രമേണ മികച്ച നിലയിൽ പുരോഗമിക്കുകയായിരുന്നു. പത്ത് കഴിഞ്ഞതോടെ പോളിംഗ് ബൂത്തുകൾക്ക് മുന്നിൽ നല്ല ക്യൂ അനുഭവപ്പെട്ടു.\nവിവിപാറ്റ് സംവിധാനം ഉപയോഗിച്ചുള്ള രാജ്യത്തെ ആദ്യത്തെ തിരഞ്ഞെടുപ്പായിരുന്നു വേങ്ങരയിലേത്. ഉച്ചയ്ക്ക് ഒന്ന് വരെയുള്ള കണക്കുകൾ പ്രകാരം 43 ശതമാനം പേർ വോട്ട് രേഖപ്പെടുത്തിയിരുന്നു. ആറുമാസം മുമ്പ് നടന്ന ലോക്സഭ ഉപതെരഞ്ഞെടുപ്പില് 67.70 ശതമാനം പോലിംഗാണ് വേങ്ങരയില് രേഖപ്പെടുത്തിയത്. കഴിഞ്ഞ നിയമസഭാ തെരഞ്ഞെടുപ്പില് 70.77 ശതമാനം പേരും വോട്ട് ചെയ്തു.


കാഷ്മീർ പരാമർശം: മോദി തുർക്കി സന്ദർശനം ഒഴിവാക്കി : Deepika.com National News\nന്യൂഡൽഹി: ഐക്യരാഷ്‌ട്ര സഭയുടെ ജനറൽ അസംബ്ലിയിൽ തുർക്കി പ്രസിഡന്‍റ് എർദോഗൻ നടത്തിയ കാഷ്മീർ പരാമർശത്തിന്‍റെ പശ്ചാത്തലത്തിൽ പ്രധാനമന്ത്രി നരേന്ദ്ര മോദി നടത്താനിരുന്ന തുർക്കി സന്ദർശനം വേണ്ടെന്നു വച്ചു. കാഷ്മീർ വിഷയത്തിൽ ഇന്ത്യയുടെ താത്പര്യത്തിന് വിരുദ്ധമായി ബഹുകക്ഷി ചർച്ച വേണമെന്നാണ് എർദോഗൻ പറഞ്ഞത്. കഷ്മീർ വിഷയത്തിൽ ഉഭയകക്ഷി ചർച്ചയിലൂടെ മാത്രമേ പരിഹാരം ഉണ്ടാകൂ എന്നതാണ് ഇന്ത്യയുടെ ഉറച്ച നിലപാട്.\nഎർദോഗന്‍റെ കാഷ്മീർ പരാമർശത്തിന് പിന്നാലെതന്നെ സിറിയയിൽ തുർക്കിയുടെ ഇടപെടലിനെ അപലപിച്ച് ഇന്ത്യ പ്രസ്താവന ഇറക്കിയിരുന്നു. ഇതിനു പിന്നാലെയാണ് മോദിയുടെ തുർക്കി സന്ദർശനവും ഇപ്പോൾ മാറ്റിവച്ചതായുള്ള റിപ്പോർട്ടുകൾ. എന്നാൽ, പ്രധാനമന്ത്രിയുടെ തുർക്കി സന്ദർശനത്തെക്കുറിച്ച് കേന്ദ്ര വിദേശകാര്യ മന്ത്രാലയത്തിന്‍റെ ഒൗദ്യോഗിക വിശദീകരണം ഒന്നും വന്നിട്ടില്ല. പ്രധാനമന്ത്രിയുടെ തുർക്കി സന്ദർശനത്തെക്കുറിച്ച് ഇതുവരെ ചർച്ചകളൊന്നും നടന്നിട്ടില്ലെന്നാണ് മന്ത്രാലയത്തിൽ നിന്നുള്ള വിവരം.\nപക്ഷേ, ഇന്ത്യയിലെ തുർക്കിയുടെ അംബാസിഡർ ഒസ്കാൻ തൊരുണ്‍ലർ പറഞ്ഞത് ഈ വർഷം അവസാനം തന്നെ മോദി തുർക്കി സന്ദർശിക്കുമെന്നാണു തങ്ങളുടെ പ്രതീക്ഷയെന്നാണ്. ഇക്കാര്യത്തിൽ തീരുമാനം എടുക്കേണ്ടത് ഇന്ത്യൻ സർക്കാരാണ്. ഇതു സംബന്ധിച്ചുള്ള ചർച്ചകൾ നടന്നു കഴിഞ്ഞതാണ്. മോദി തുർക്കിയിലേക്ക് തിരിക്കുന്ന തീയതി മാത്രമേ ഇനി അറിയാനുള്ളു എന്നുണ് തുർക്കി അംബാസിഡർ പറയുന്നത്.\nഅതിനിടെ, തുർക്കിയിലെ അനാദൊലു ഷിപ്പ് യാർഡിൽ 45,000 ടണ് കേവുഭാരമുള്ള അഞ്ചു കപ്പലുകൾ ഹിന്ദുസ്ഥാൻ ഷിപ്പ് യാർഡ് ലിമിറ്റഡിന്‍റെ പിന്തുണയോടെ നിർമിക്കുന്നതിനായി 2.3 ബില്യണ് ഡോളറിന്‍റെ ടെൻഡർ നൽകിയിരുന്നത് ഇന്ത്യ റദ്ദാക്കുമെന്നും വിവരമുണ്ട്. തുർക്കി പ്രസിഡന്‍റിന്‍റെ കാഷ്മീർ പരാമർശവും അവർ പാക്കിസ്ഥാനു നൽകുന്ന പിന്തുണയും കണക്കിലെടുത്താണ് നടപടി. പാക്കിസ്ഥാൻ നാവിക സേനയ്ക്ക് വേണ്ടി അനാദൊലു തീരത്ത് നൽകുന്ന സഹായങ്ങളും ഇതിനു കാരണമായി പറയുന്നത്.\nഎന്നാൽ, ഇതൊരു വാണിജ്യ വിഷയമാണെന്നും ടെൻഡൻ പുനഃസ്ഥാപിക്കുമെന്നാണ് കരുതുന്നതെന്നുമാണ് ഇന്ത്യയിലെ തുർക്കി അംബാസിഡർ പറയുന്നത്. എന്താണ് സംഭവിച്ചതെന്ന് അറിയില്ല. എന്തായാലും മോദി മുൻപ് പ്രസിഡന്‍റ് എർദോഗനുമായി സംസാരിച്ചിരുന്നു. മേക്ക് ഇൻ ഇന്ത്യ ഉൾപ്പടെയുള്ള വിഷയങ്ങൾ ചർച്ച ആയതാണ്. ഷിപ്പ് യാർഡ് പദ്ധതിയുമായി തുർക്കി മുന്നോട്ടു നീങ്ങുമെന്നും അംബാസഡർ പറയുന്നു.\nഏതെങ്കിലും ഒരു വിഷയത്തിൽ തുർക്കിയുമായി ഇന്ത്യക്ക് ചില അതൃപ്തികൾ കണ്ടേക്കും. എന്നാൽ, മറ്റു മേഖലകളിൽ സഹകരിച്ചു പ്രവർത്തിക്കാവുന്നതാണ്. ഇന്ത്യയിലെ ഫെത്തുള്ള ഗുലൻ ഭീകര സംഘങ്ങളുടെ കാര്യത്തിൽ തുർക്കിക്കും ചില അഭിപ്രായ വ്യത്യാസങ്ങളുണ്ട്. എന്നാൽ ഇന്ത്യയുമായുള്ള ഉഭയക്ഷി ബന്ധത്തിൽ തുർക്കി അതൊരു വിഷയമായി കാണുന്നില്ലെന്നും അംബാസഡർ പറഞ്ഞു.


പൗരത്വ ഭേദഗതി ബില്ല്; യുദ്ധക്കളമായി അസം\nFirst Published 13, Dec 2019, 12:32 PM\nപൗരത്വ ഭേദഗതി ബില്ലിനെ ചൊല്ലി ഏറ്റവും കൂടുതല് അക്രമപരമ്പരകള് വടക്ക് കിഴക്കന് സംസ്ഥാനമായ അസമില് ഇന്നലെ നടന്ന പൊലീസ് വെടിവെപ്പില് മൂന്ന് പേര് മരിച്ചെന്ന് സ്ഥിതീകരിക്കാത്ത റിപ്പോര്‍ട്ടുകളുണ്ട്. കേന്ദ്ര ആഭ്യന്തരമന്ത്രാലയം വടക്ക് കിഴക്കന് സംസ്ഥാനങ്ങളില് ഇന്‍റര്‍നെറ്റ് സേവനം നിരോധിച്ചതിന് ശേഷം പ്രധാനമന്ത്രി പൗരത്വ ഭേദഗതി ബില്ലില് ആശങ്കവേണ്ടയെന്ന് പറഞ്ഞത് പ്രതിപക്ഷത്തിന്‍റെ രൂക്ഷവിമര്‍ശനത്തിനാണ് ഇടയാക്കിയത്. ലോക്സഭയില് ഇന്നും പൗരത്വ ബില്ലിന് മേല് വാക്വാദം നടക്കുകയാണ്. ഇതിനിടെ അസമില് പ്രതിഷേധം കനക്കുന്ന സാഹചര്യത്തില് ഗുവാഹത്തിയില് ഞായറാഴ്‍ച നടക്കേണ്ട ഇന്ത്യ-ജപ്പാന് ഉച്ചകോടിയില് അനിശ്ചിതത്വം. ജപ്പാന് പ്രധാനമന്ത്രി ഷിന്‍സോ ആബേ സന്ദര്‍ശനം മാറ്റുമെന്നാണ് സൂചന. അസമിലെ രണ്ടിടങ്ങളില് കര്‍ഫ്യൂവില് ഇളവ് പ്രഖ്യാപിച്ചിട്ടുണ്ടെങ്കിലും റദ്ദാക്കിയ അസമിലേക്കുള്ള നിരവധി വിമാന,ട്രെയിൻ സർവ്വീസുകൾ ഇതുവരെ പുനഃസ്ഥാപിച്ചിട്ടില്ല. അസമിലെയും ത്രിപുരയിലെയും എല്ലാ പാസഞ്ചർ ട്രെയിനുകളും റദ്ദാക്കിയിരിക്കുകയാണ്. കാണാം അസമിലെ അസ്വാസ്ഥ്യങ്ങള്.\nകര്‍ഫ്യൂ പ്രഖ്യാപിച്ച അസമിലെ ഗുവാഹത്തിയിലും ദിബ്രുഗഡിലുമാണ് ഒരുമണിവരെയാണ് ഇളവ് പ്രഖ്യാപിച്ചിട്ടുള്ളത്.\nരാവിലെ എട്ട് മണിമുതല് ഉച്ചയ്ക്ക് ഒരുമണിവരെയാണ് ഇളവ്. പ്രതിഷേധങ്ങള് കുറഞ്ഞതോടെയാണ് ഇവിടങ്ങളില് ഇളവ് പ്രഖ്യാപിച്ചത്.\nഇതിന് പിന്നാലെ സ്ഥിതിഗതികള് നിരീക്ഷിച്ച് നടപടികള് സ്വീകരിക്കുമെന്നാണ് പൊലീസ് വ്യക്തമാക്കുന്നത്.\nഅസമിൽ ഇന്നലെ കർഫ്യു ലംഘിച്ച് ആയിരങ്ങൾ പ്രതിഷേധ പ്രകടനം നടത്തിയിരുന്നു.\nരാത്രി അസം ഹാൻഡ്ലൂം വകുപ്പ് മന്ത്രി രഞ്ജിത് ദത്തയുടെ വീടിന് നേരെയും ആക്രമണം നടന്നു.\nവടക്കുകിഴക്കന് സംസ്ഥാനങ്ങളില് പലയിടത്തും പ്രതിഷേധം തുടരുകയാണ്.\nഅസമിലും മേഘാലയിലും ത്രിപുരയിലും അതിശക്തമായ പ്രതിഷേധങ്ങളാണ് ഇന്നലെ നടന്നത്.\nഅസമിൽ പ്രതിഷേധത്തിനിടെ പോലീസ് വെടിവെപ്പില് മൂന്നു പേർ ഇന്നലെ മരിച്ചെന്ന് വാര്‍ത്താ ഏജന്‍സി റിപ്പോര്‍ട്ട് ചെയ്‍തിരുന്നു.\nസ്ഥിതിഗതികള് രൂക്ഷമായതോടെ അസമിന്‍റെ അവകാശങ്ങൾ സംരക്ഷിക്കുമെന്നും പ്രതിപക്ഷം കള്ളപ്രചരണം നടത്തുന്നുവെന്നുമായിരുന്നു ഇന്നലെ പ്രധാനമന്ത്രി നരേന്ദ്ര മോദി പറഞ്ഞത്.\nപ്രധാന സേവകനെ വിശ്വസിക്കാൻ അസമിലെ ജനത തയ്യാറാകണമെന്നും മോദി ഇന്നലെ ആവശ്യപ്പെട്ടിരുന്നു.\nപ്രതിഷേധം തടയുന്നതിലെ വീഴ്ച ചൂണ്ടിക്കാട്ടി അസമിലെ രണ്ട് മുതിർന്ന പോലീസ് ഉദ്യോഗസ്ഥരെ മാറ്റിയിട്ടുമുണ്ട്.\nഇതിനിടെ പൗരത്വ ഭേദഗതി ബിൽ പാർലമെന്‍റിലെ ഇരുസഭകളും പാസാക്കിയതോടെ ആശങ്കയിലാണ് രാജ്യത്തെ റോഹിങ്ക്യൻ അഭയാർത്ഥികൾ.\nഐക്യരാഷ്ട്ര സഭയുടെ അഭയാർത്ഥി കാർഡ് മാത്രമാണ് ഇവർക്കുള്ളത്. ആധാർ കാർഡ് ഇല്ലാത്തതിനാൽ ജോലി കിട്ടുന്നില്ല. അടിസ്ഥാന സൗകര്യങ്ങൾ പലതുമില്ല. എങ്കിലും കുട്ടികൾക്ക് സ്കൂളിൽ പോകാനാകുന്നുണ്ട്. ഇന്ത്യയാണ് രാജ്യമെന്നാണ് ഈ കുട്ടികൾ പഠിക്കുന്നത്.\nപൗരത്വ നിയമത്തിലൂടെ പുറത്താക്കിയാൽ ഒരു രാജ്യത്തിന്റെയും പൗരത്വമില്ലാത്തവരായി അടുത്ത തലമുറയും മാറുമെന്ന് ഇവർ ആശങ്കപ്പെടുന്നു. റോഹിങ്ക്യൻ അഭയാർത്ഥികളെ പുറത്താക്കുന്നതിനെതിരെ സുപ്രീംകോടതിയിലുള്ള ഹ‍ർജിയിലാണ് ഇവരുടെ ഏക പ്രതീക്ഷ.\n''വടക്കുകിഴക്കിന്‍റെ ഗോത്രത്തനിമ നശിപ്പിക്കാനും അങ്ങനെ ശുദ്ധികലശം നടത്താനുമാണ് മോദി - ഷാ സർക്കാരിന്‍റെ നീക്കം. ഇത് വടക്കുകിഴക്കിനെതിരായ ആക്രമണമാണ്. അവരുടെ ജീവിതരീതിയ്ക്ക് മേലും, അവരുടെ രാജ്യമെന്ന കാഴ്ചപ്പാടിന് മേലെയും ഉള്ള ക്രിമിനൽ കടന്നുകയറ്റമാണ്. വടക്കുകിഴക്കൻ ജനതയ്ക്ക് എന്‍റെ പിന്തുണ. ഞാൻ അവർക്കൊപ്പം നിൽക്കുന്നു'', രാഹുല്‍ഗാന്ധി പറഞ്ഞു.\nഅതേസമയം, ബില്ലിനെ കടന്നാക്രമിച്ച കോൺഗ്രസിനെതിരെ അതിലും രൂക്ഷമായ ആരോപണമാണ് പ്രധാനമന്ത്രി നരേന്ദ്രമോദി ഉന്നയിച്ചത്. ചിലർ സംസാരിക്കുന്നത് പാകിസ്ഥാന്‍റെ ഭാഷയിലാണെന്ന് ആരോപിച്ച മോദി, ബില്ലിനെതിരായ കള്ളപ്രചാരണങ്ങൾ ചെറുക്കണമെന്നായിരുന്നു പ്രധാനമന്ത്രി പറഞ്ഞത്. അദ്ദേഹം ഉന്നയിക്കപ്പെട്ട ചോദ്യങ്ങളില് നിന്ന് ഒഴിഞ്ഞ് മാറി.\nബില്ല് രാജ്യതാത്പര്യം സംരക്ഷിക്കുന്നതാണ്. ഇന്ത്യയുടെ മുന്നോട്ടുപോക്കിന് അതിപ്രധാനമാണ്. ബില്ല് ചരിത്രത്തിൽ സുവർണലിപികളാൽ എഴുതപ്പെടുമെന്നും മോദി അവകാശപ്പെട്ടു.\nപാകിസ്ഥാൻ, അഫ്ഗാനിസ്ഥാൻ, ബംഗ്ലാദേശ് എന്നീ രാജ്യങ്ങളിൽ നിന്ന് ഇന്ത്യയിലേക്ക് കുടിയേറിയ മുസ്ലിങ്ങളൊഴികെയുള്ള മറ്റ് മതസ്ഥർക്ക് പൗരത്വം നൽകാൻ വ്യവസ്ഥ ചെയ്യുന്നതാണ് ദേശീയ പൗരത്വ നിയമഭേദഗതി ബില്ല് 2019.\nതിങ്കളാഴ്ച അർദ്ധരാത്രിയോടെയാണ് ലോക്സഭ ബില്ല് പാസ്സാക്കിയത്. 0.001% പോലും ഈ ബില്ല് ന്യൂനപക്ഷങ്ങൾക്ക് എതിരല്ലെന്ന് അമിത് ഷാ പറയുമ്പോൾ, ഇന്ത്യൻ ഭരണഘടനയുടെ ചരിത്രത്തിൽ ആദ്യമായി മതത്തിന്‍റെ പേരിലുള്ള വിഭജനം നടക്കുകയാണെന്ന് പ്രതിപക്ഷം ആരോപിക്കുന്നു.\nപൗരത്വഭേദഗതി ബില് പാസാക്കാന് കേന്ദ്രസര്‍ക്കാര് പ്രതിജ്ഞാബദ്ധരാണെന്നും പതിറ്റാണ്ടുകളായി അഭയാര്‍ത്ഥികളെ പോലെ ഇന്ത്യയില് ജീവിക്കുന്നവര്‍ക്ക് പുതുജീവന് നല്‍കുന്നതാണ് ബില്ലെന്നും വടക്കുകിഴക്കന് സംസ്ഥാനങ്ങളിലെ ജനങ്ങളുടെ താത്പര്യം സംരക്ഷിച്ചു കൊണ്ടു തന്നെ പൗരത്വഭേദഗതി നിയമം കൊണ്ടു വരുമെന്നുമായിരുന്നു അമിത് ഷാ രാജ്യസഭയില് അവകാശപ്പെട്ടത്.\nഎന്നാല് വടക്ക് കിഴക്കന് സംസ്ഥാനങ്ങള് പോയിട്ട്, അസമിലെ അസ്വാസ്ഥങ്ങള്‍ക്ക് കൃത്യമായ മറുപടി പറയുന്നതില് കേന്ദ്ര ആഭ്യന്തരമന്ത്രി പരാജയപ്പെട്ടെന്നാണ് ഇപ്പോള് അസമില് നടക്കുന്ന രൂക്ഷമായ കലാപങ്ങള് സൂചിപ്പിക്കുന്നത്.\nഇന്ത്യയിലെ പൗരൻമാരായ മുസ്ലിംങ്ങളെ ഇത് ബാധിക്കില്ല. ഭരണഘടനക്കനുസരിച്ചാണ് ഈ സർക്കാർ പ്രവർത്തിക്കുന്നത്. മറ്റു രാജ്യങ്ങളിലെ മുസ്ലിങ്ങൾക്ക് ഇന്ത്യയിൽ പൗരത്വം നല്കാൻ കഴിയില്ലെന്നുമായിരുന്നു അമിത് ഷാ പറഞ്ഞത്.\nഇതിനിടെ ഇന്ത്യന് ദേശീയ പൗരത്വ നിയമഭേദഗതി ബില്ലിനെതിരെ രൂക്ഷവിമർശനവുമായി മതസ്വാതന്ത്ര്യത്തെക്കുറിച്ച് പഠിക്കുന്ന അമേരിക്കൻ ഫെഡറൽ കമ്മീഷൻ. പൗരത്വബില്ല് അത്യന്തം അപകടകരമാണെന്നും, ഇത്തരം നിയമങ്ങൾ കൊണ്ടുവന്ന കേന്ദ്ര ആഭ്യന്തരമന്ത്രി അമിത് ഷായ്ക്ക് എതിരെ ഉപരോധം ഏർപ്പെടുത്തുന്ന കാര്യം അമേരിക്ക ആലോചിക്കണമെന്നും യുഎസ് ഫെഡറൽ കമ്മീഷൻ ആവശ്യപ്പെട്ടു.\nബില്ല് ഇന്ത്യൻ നിയമനിർമാണസഭകളിൽ പാസ്സായാൽ അത് ''തെറ്റായ ദിശയിലേക്കുള്ള അപകടകരമായ യാത്ര''യാണെന്ന് കമ്മീഷൻ വിമർശിക്കുന്നു.


പിന്നോട്ടില്ലെന്ന് കർഷകർ, കൂടുതൽ പേരെത്തുന്നു | Malayalam News\nന്യൂദൽഹി - കേന്ദ്ര സർക്കാർ പാസാക്കിയ വിവാദ കാർഷിക നിയമങ്ങൾ പിൻവലിക്കാതെ പിന്നോട്ടില്ലെന്ന നിലപാടിൽ ഉറച്ച് കർഷകർ രാജ്യതലസ്ഥാനത്തേക്ക് ഇരച്ചെത്തുന്നു. പോലീസ് ചൂണ്ടിക്കാട്ടിയ സമര വേദിയിലേക്ക് പോകാൻ വിസമ്മതിച്ച് ആയിരക്കണക്കിന് കർഷകരാണ് ദൽഹി-ഹരിയാന അതിർത്തികളിൽ തമ്പടിച്ചിരിക്കുന്നത്.\nദൽഹി ജന്തർ മന്ദറിൽ തന്നെ സമരം ചെയ്യണമെന്നാണ് ഭൂരിപക്ഷം കർഷക സംഘടനകളുടെയും ആവശ്യം. സമരവേദി തെരഞ്ഞെടുക്കുന്ന തീരുമാനത്തിനായി മുപ്പത് കർഷക സംഘടനകളുടെ നേതാക്കളാണ് ദൽഹി അതിർത്തിയിൽ ചേരുന്നത്. ഒരു വർഷം സമരം ചെയ്യേണ്ടിവന്നാലും തങ്ങളുടെ ആവശ്യം അംഗീകരിക്കപ്പെടാതെ പിന്നോട്ടില്ലെന്ന് സമരരംഗത്തുള്ള കർഷകർ വ്യക്തമാക്കി.\nകർഷകരുമായി ചർച്ചക്ക് കേന്ദ്ര സർക്കാർ തയാറാണെന്നും, ഡിസംബർ മൂന്നിന് ചർച്ചക്ക് വിളിച്ചിട്ടുണ്ടെന്നും ആഭ്യന്തര മന്ത്രി അമിത് ഷാ പറഞ്ഞു. അതിനുമുമ്പ് ചർച്ച നടത്തണമെന്നുണ്ടെങ്കിൽ സർക്കാർ പറയുന്ന സ്ഥലത്തേക്ക് പ്രതിഷേധം മാറ്റണം. കർഷകരുടെ എല്ലാ പ്രശ്‌നങ്ങളും അനുഭാവപൂർവം പരിഗണിക്കാൻ സർക്കാർ തയാറാണെന്നും അദ്ദേഹം പറഞ്ഞു.\nരാഷ്ട്രീയ പാർട്ടികൾ കർഷകരെ വെച്ചു രാഷ്ട്രീയം കളിക്കരുതെന്നും കേന്ദ്ര കൃഷി മന്ത്രി നരേന്ദ്ര സിംഗ് തോമർ പറഞ്ഞു.\nഅതിനിടെ, ദൽഹിയിലേക്ക് മാർച്ച് ചെയ്ത കർഷകർക്കെതിരേ ഹരിയാന സർക്കാർ വധശ്രമത്തിന് കേസ് ചുമത്തി. ഭാരതീയ കിസാൻ യൂനിയൻ ഹരിയാന അധ്യക്ഷൻ ഗുർണാം സിംഗ് ഉൾപ്പടെയുള്ളവർക്കെതിരേയാണ് വധശ്രമത്തിന് കേസെടുത്തിരിക്കുന്നത്. വധശ്രമം, കലാപം, നിയമം ലംഘിച്ച് കൂട്ടംചേരൽ, കോവിഡ് നിയമ ലംഘനം എന്നിവയാണ് ഇവർക്കെതിരേ ചുമത്തിയിട്ടുള്ള വകുപ്പുകൾ.\nഓൾ ഇന്ത്യ കിസാൻ സംഘർഷ സമിതി ആഹ്വാനം ചെയ്ത ദൽഹി ചലോ മാർച്ചിനെ തുടക്കം മുതൽ ബലം പ്രയോഗിച്ച് അടിച്ചമർത്തി ദൽഹിയിലേക്ക് കടക്കുന്നത് തടയാനാണ് ഹരിയാന സർക്കാർ ശ്രമിച്ചത്. ജയ് ജവാൻ ജയ് കിസാൻ എന്ന മുദ്രാവാക്യം മറന്ന പ്രധാനമന്ത്രി നരേന്ദ്ര മോഡി കിസാൻമാരെ നേരിടാൻ ജവാൻമാരെ ഇറക്കിയിരിക്കുകയാണെന്നു കോൺഗ്രസ് നേതാവ് രാഹുൽ ഗാന്ധി കുറ്റപ്പെടുത്തി.\nപൊതു സമരവേദി ദൽഹിയിൽ എവിടെ ആയിരിക്കണമെന്ന കാര്യത്തിൽ കർഷക സംഘടനകൾ സമവായത്തിൽ എത്തിയിട്ടില്ല. ശനിയാഴ്ച ദൽഹിയിലേക്ക് പ്രവേശിച്ച കർഷകർ ബുറാഡിയിലെ സംഗമം ഗ്രൗണ്ടിലാണ് ഇപ്പോൾ കേന്ദ്രീകരിച്ചിരിക്കുന്നത്. മറ്റൊരിടത്തേക്കും പോകുന്നില്ലെന്നും ആവശ്യങ്ങൾ അംഗീകരിക്കുന്നതു വരെ സംസ്ഥാന അതിർത്തിയിലെ സമരം തുടരുമെന്നുമാണ് പഞ്ചാബിൽ നിന്നുള്ള ഭാരതീയ കിസാൻ യൂനിയൻ ജനറൽ സെക്രട്ടറി ഹരീന്ദർ സിംഗ് പറഞ്ഞത്. നയരൂപീകരണത്തിനായി പ്രതിദിനം പതിനൊന്നു മണിക്ക് യോഗം ചേരുമെന്നും അദ്ദേഹം വ്യക്തമാക്കി. കേന്ദ്ര സർക്കാരിന് മേൽ കൂടുതൽ സമ്മർദം ചെലുത്താൻ സംസ്ഥാന അതിർത്തിയിൽ തന്നെ സമരം ചെയ്യുന്നതാണ് നല്ലതെന്ന് ഹരിയാന ഭാരതീയ കിസാൻ യൂനിയൻ നേതാവ് ഹർപാൽ സിംഗും പറഞ്ഞു.\nരാംലീല മൈതാനത്ത് സമരം നടത്താൻ അനുമതി ലഭിച്ചാൽ പോലും പോകില്ല. അതിർത്തി സ്തംഭിപ്പിച്ചാണ് സമരം ചെയ്യേണ്ടതെന്നാണ് രാജേവാൾ ഭാരതീയ കിസാൻ യൂനിയൻ നേതാവ് ഹജുര സിംഗ് പറഞ്ഞത്. ഏറെപ്പേർക്ക് കൂടിയിരുന്ന് സമരം ചെയ്യാൻ ബുറാഡിയിലെ നിരങ്കാരി ഗ്രൗണ്ടാണ് നല്ലതെന്നും ഇക്കാര്യത്തിൽ ഉടൻ സമവായത്തിലെത്തുമെന്നും ഓൾ ഇന്ത്യ കിസാൻ സംഘർഷ് കോർഡിനേഷൻ കമ്മിറ്റി പ്രവർത്തക സമിതിയംഗം സത്യവാൻ പറഞ്ഞു. എല്ലാ കർഷക സംഘടനകളുമായും കൂടിയാലോചിച്ച് ഇക്കാര്യത്തിൽ കൂട്ടായ തീരുമാനം എടുക്കുമെന്ന് എ.ഐ.കെ.എസ്.സി.സി നേതാവ് ടി. കൃഷ്ണ പ്രസാദ് പറഞ്ഞു. പ്രതിഷേധത്തിന് ബുറാഡി അല്ലാതെ മറ്റൊരു സ്ഥലം അനുവദിക്കില്ലെന്ന് ദൽഹി പോലീസ് വക്താവ് ഈഷ് സിംഗാൾ വ്യക്തമാക്കി.\nIndia Delhi farmer protest


ജയയുടെ ഭൗതികശരീരം പൊതുദര്‍ശനത്തിന്; സംസ്കാരം വൈകീട്ട് | jayalalitha funeral at mareena beach | Madhyamam\ndate_range6Dec 2016 8:58 AM GMT\nജയയുടെ ഭൗതികശരീരം പൊതുദര്‍ശനത്തിന്; സംസ്കാരം വൈകീട്ട്\nചെന്നൈ: അന്തരിച്ച തമിഴ്നാട് മുഖ്യമന്ത്രി ജയലളിതയുടെ ഭൗതികശരീരം ചെന്നൈ രാജാജി ഹാളിൽ പൊതുദര്‍ശനത്തിന് വെച്ചു. വൈകീട്ട് നാലുവരെ പൊതുജനങ്ങൾക്ക് ആദരാഞ്ജലി അർപ്പിക്കാം. ശേഷം സംസ്കാര ചടങ്ങുകൾ മെറീന ബീച്ചിൽ നടക്കും. എം.ജി.ആർ സ്മാരകത്തോട് ചേർന്ന് തന്നെയാകും ജയലളിതക്കും ചിതയൊരുക്കുക.\nരാഷ്ട്രപത്രി പ്രണബ് കുമാർ മുഖർജി, പ്രധാനമന്ത്രി നരേന്ദ്ര മോദി ആദരാഞ്ജലി അർപ്പിക്കാൻ ചെന്നൈയിലെത്തും. കോൺഗ്രസ് ഉപാധ്യക്ഷൻ രാഹുൽ ഗാന്ധി അടക്കം രാജ്യത്തെ വിവിധ തുറകളിലുള്ള പ്രമുഖർ സംസ്കാര ചടങ്ങിൽ പങ്കെടുക്കും. കേന്ദ്രസർക്കാറിനു വേണ്ടി കേന്ദ്രമന്ത്രിമാരായ വെങ്കയ്യ നായിഡു, പൊൻ രാധാകൃഷ്ണൻ എന്നിവർ പങ്കെടുക്കും.\nകേരളത്തിൽ നിന്ന് ഗവർണർ പി. സദാശിവത്തിന്‍റെ നേതൃത്വത്തിലുള്ള സംഘമാണ് സംസ്കാര ചടങ്ങുകളിൽ പങ്കെടുക്കുന്നത്. ഗവർണറെ കൂടാതെ മുഖ്യമന്ത്രി പിണറായി വിജയൻ, പ്രതിപക്ഷ നേതാവ് രമേശ് ചെന്നിത്തല, മുൻ മുഖ്യമന്ത്രി ഉമ്മൻചാണ്ടി എന്നിവരാണ് പങ്കെടുക്കുക.\nജയക്ക് ആദരാഞ്ജലി അർപ്പിക്കാൻ തമിഴ്നാടിന്‍റെ വിവിധ ഭാഗങ്ങളില് നിന്നുള്ള പ്രവര്‍ത്തകരും വാഹനങ്ങളിലായി ചെന്നൈയിലേക്ക് തിരിച്ചിട്ടുണ്ട്.\nNews Summary - jayalalitha funeral at mareena beach